
Capitolul | 
CONSIDERAȚII GENERALE 


infracțiunile contra vieţii, integrităţii corporale sau sănătăţii persoanei 
sunt îndreptate împotriva omului şi aduc atingere vieţii, integrităţii fizice sau 
psihice a persoanei ori sănătății acesteia. Integritatea corporală şi sănătatea 
reprezintă atribute esenţiale ale persoanei şi în acelaşi timp importante valori 
sociale ocrotite de legea penală. Din acest punct de vedere se poate aprecia 
că aceste infracțiuni sunt fapte periculoase fiindcă prin atingerea pe care o 
aduc acestor drepturi fundamentale ale omului, ele pun în pericol însăşi 
existenţa societăţii, deoarece viața socială nu se poate desfăşura normal decât 
în condiţii de securitate deplină pentru integritatea fizică şi sănătatea tuturor 
membrilor societății. Acest gen de infracțiuni prezintă un grad ridicat de pericol 
social, determinat pe de o parte de importanţa relaţiilor sociale ce constituie 
elementul protecţiei penale şi de gravele urmări pe care le pot avea pentru 
societate, iar pe de altă parte, de faptul că aceste infracţiuni se săvârşesc prin 
mijloace şi procedee violente. 


Apărarea persoanei şi, îndeosebi, a vieţii constituie o preocupare 
constantă, comună tuturor sistemelor de drept. În orice orânduire socială viața 
a fost ocrotită de lege, ca valoare primară şi absolută a oricărei societăţi, ca o 
condiție indispensabilă a însăşi existenţei societăţii omeneşti. 

Legile tuturor timpurilor au ocrotit persoana umană, sancţionând pe cei 
care atentau la viața, integritatea corporală, sănătatea, libertatea şi demnitatea 
omului. „Declarația universală a drepturilor omului”, adoptată de Adunarea 
Generală O.N.U. în 1948, stipulează printre alte drepturi fundamentale: „Toate 
ființele umane se nasc libere şi egale în demnitate şi drepturi; orice fiinţă 
umană are dreptul Іа viață, la libertate şi securitatea persoanei sale... Lu 


Codul penal român incriminează infracțiunile contra vieții, integrităţii 
corporale şi sănătăţii persoanei în Capitolul | din Titlul II, astfel: 

e Secțiunea 1 — „Omuciderea” — art. 174 — omorul, art. 175 — omorul 
calificat, art. 176 — omorul deosebit de grav, art. 177 — pruncuciderea, 
art. 178 — uciderea din culpă, art. 179 — determinarea sau înlesnirea 
sinuciderii; 

e Secțiunea II — „Lovirea şi vătămarea integrităţii corporale sau a 
sănătății” — art. 180 – lovirea sau alte violenţe, art. 181 — vătămarea 
corporală, art. 182 — vătămarea corporală gravă, art. 183 — loviri sau 
vătămări cauzatoare de moarte, art. 184 — vătămarea corporală din 
culpă; 

e Secțiunea III — „Avortul” — art. 185 — provocarea ilegală a avortului. 


Legea nr. 218/2002 privind organizarea şi funcţionarea Poliţiei 
Române, prin art. 26, pct. 1 stabileşte obligaţia poliţiei de a apăra, printre 
altele, viaţa şi integritatea corporală a persoanelor. 

Aşa cum am arătat, viața persoanei reprezintă o valoare inestimabilă, 
apărarea ei având o semnificaţie deosebită. Astfel, dintre infracțiunile contra 
vieţii, integrităţii corporale şi sănătăţii, infracțiunile де omor sunt cele mai 
grave, întrucât au ca rezultat suprimarea vieții victimei. Investigarea omorului 
se particularizează, faţă de cercetarea altor categorii de infracţiuni, prin 
problematica sa specifică, concentrată în câteva direcţii principale — stabilirea 
cauzei şi naturii morţii, a circumstanțelor de timp şi de mod în care a fost 

săvârşită fapta, descoperirea mijloacelor şi instrumentelor folosite la comiterea 
faptei, identificarea autorului, a participanţilor la omor, precizarea scopului sau 
a mobilului infracțiunii?. Astfel, în cuprinsul acestui material, ne vom opri, cu 
precădere, asupra cercetării infracțiunii de omor sub toate aspectele sale, 
investigarea omorului fiind, de altfel, activitatea cea mai complexă, iar pentru 
celelalte fapte se vor face menţiuni generale. 


| Gheorghe Nistoreanu, Alexandru Boroi, loan Molnar, Vasile Dobrinoiu, Ilie Pascu, Valerică Lazăr — 
Drept Penal — Partea specială, ediţia a IV-a, Editura Europa Nova, Bucureşti, 1997, pag. 89. 

2 Emilian Stancu, Tratat de Criminalistică, ediția a V-a, revăzută şi adăugită, Editura Universul 
Juridic, Bucureşti, 2010, pag. 551. 


Capitolul Il 
ASPECTE GENERALE 
PRIVIND CERCETAREA LA FAȚA LOCULUI 


Importanţa cercetării la fața locului 


Cercetarea la fața locului reprezintă actul de debut al investigaţiilor în 
fapte de periculozitate deosebită, omoruri, violuri sau tâlhării urmate de 
moartea victimei, distrugeri, catastrofe sau accidente grave, infracțiuni din 
domeniul crimei organizate etc.* 

Investigarea locului faptei reprezintă unul din actele iniţiale de urmărire 
penală cu o importanţă deosebită în ansamblul activităţilor de soluționare a 
unei cauze şi presupune cunoaşterea imediată, directă şi completă a locului 
unde s-a comis infracţiunea sau unde au fost descoperite urmele sau 
consecințele acesteia. Este un procedeu probator cu o importantă semnificaţie 
în aflarea adevărului. 

Codul de procedură penală român are prevederi cu privire la cercetarea 
la fața locului în art.129, potrivit cărora „cercetarea la fața locului se efectuează 


3 Emilian Stancu, op. cit., pag. 357. 


atunci când este necesar să se facă constatări cu privire la situația locului 
săvârşirii infracţiunii, să se descopere şi să se fixeze urmele infracțiunii, să se 
stabilească poziţia şi starea mijloacelor materiale de probă şi împrejurările în 
care infracţiunea a fost săvârşită.” 

În alte sisteme de drept se mai numeşte cercetarea scenei infracţiunii 
sau scenei crimei. 

Locul săvârşirii unei fapte este cel mai bogat în urme sau date referitoare 
la actul infracțional şi la autorul acesteia. Astfel, se explică de ce cercetarea la fața 
locului este foarte importantă atât pentru descoperirea urmelor, surprinderea 
acelor împrejurări de natură să conducă la demascarea infractorului, cât şi pentru 
cunoaşterea nemijlocită de către procuror, instanța de judecată şi alte părți 
implicate, a locului respectiv. De modul în care se efectuează întreaga cercetare, 
căutare şi ridicare a urmelor sau a probelor materiale, ca şi fixarea rezultatelor, 
depinde într-o mare măsură soluționarea cazului şi identificarea autorului. În cazul 
infracţiunilor grave, îndeosebi la omucideri, se apreciază că este partea cea mai 
importantă a cercetării cauzei penale. 


Noţiunea de „loc al faptei” în cazul infracţiunii de omor 


Legea procesuală penală nu face precizări referitoare la înţelesul 
expresiei „faţa locului”, acest lucru dând naştere la numeroase interpretări, 
mergând până acolo încât s-a încercat acreditarea ideii că ea se referă doar la 
locul unde a fost descoperit cadavrul. Un asemenea mod de a privi problema 
nu ţine cont de realitatea activităţii organelor de urmărire penală şi de 
diversitatea modalităţilor їп care se comit infracțiunile, în general şi infracțiunile 
de omor, în special. Pe de altă parte, una din problemele esenţiale ale 
investigării criminalistice este aceea de a clarifica dacă locul unde a fost 
descoperit cadavrul coincide cu locul suprimării vieţii victimei, pentru a se 
stabili disimularea omorului într-o altă formă de moarte violentă: sinucidere, 
accident feroviar sau rutier, moarte accidentală ca urmare a altor cauze decât 
agresiunea făptuitorului. Precizarea în cuprinsul legii а înţelesului expresiei 
„fața locului” este inutilă, atât timp cât legiuitorul, referindu-se la competenţa 
teritorială a organelor judiciare a definit noțiunea de „locul săvârșirii infracțiunii”, 
care acoperă aproape în totalitate şi înțelesul expresiei „fața locului”. Acest 
punct de vedere a fost adoptat atât de literatura de specialitate, cât şi de 
practica judiciară. 

Interpretarea legală a noţiunii de „loc al faptei” este prevăzută în Codul 
de procedură penală, potrivit căreia prin „locul săvârşirii infracțiunii” se înţelege 


4 Codul penal şi Codul de procedură penală, ediţia nr. 22 actualizată la 05.04.2012, Editura 
Hamangiu, art. 129 alin. 1. 

locul unde s-a desfăşurat activitatea infracțională, în totul sau în parte, ori locul 
unde s-a produs rezultatul acesteia”. 

Având în vedere prevederile legale şi practica organelor de urmărire 
penală, se poate aprecia că locul săvârșirii infracțiunii de omor diferă de la caz 
la caz, în raport cu fapta concretă, cu mijloacele şi metodele folosite în acest 
scop, cu urmările agresiunii exercitate de făptuitor asupra victimei, cu modul în 
care a încercat să ascundă urmele infracţiunii. 


În cazul infracţiunii de omor, prin „loc al faptei” se înțelege: 

— porțiunea de teren, segmentul de drum ori încăperea unde a fost 
descoperit cadavrul, părţi din acesta, schelet uman, precum şi 
împrejurimile acestora; 

— locul unde s-a consumat episodul principal al faptei, respectiv locul 
unde a fost suprimată viața victimei; 

— locul unde a fost dezmembrat cadavrul; 

— locul unde a fost abandonată victima ori părţile din cadavru, inclusiv 
împrejurimile acestuia; 

— locul unde a survenit moartea victimei, în situaţia în care acesta nu 
coincide cu locul agresiunii; 

— traseul parcurs de victimă după producerea agresiunii asupra sa, 
până la locul unde a fost descoperit cadavrul acesteia; 

— căile de acces folosite de făptuitor pentru a pătrunde în câmpul 
infracțiunii şi cele folosite pentru a-l părăsi; 

— locul unde au fost găsite armele sau obiectele folosite la comiterea 
omorului, precum şi locul unde au fost identificate alte urme 
materiale; 

— traseul parcurs de făptuitor după ieşirea din câmpul infracţiunii, pe 
direcția în care s-a deplasat. 


Dintr-un alt punct de vedere abordat în literatura de specialitate, loc al 
faptei este considerat inclusiv suspectul şi locuința sa de reşedinţă ori 
domiciliu: „...alte zone legate de scena crimei care trebuie luate în considerare 
sunt punctul prin care s-a forțat intrarea, calea de scăpare, locul unde au fost 
găsite arma sau alte urme materiale, autoturismul folosit, suspectul (hainele 


acestuia, mâinile, corpul etc.) şi reşedinţa suspectului”*. 


5 Codul penal şi Codul de procedură penală, art. 30 alin. 4. 
6 Vernon J. Geberth, Practical Homicide Investigation – Tactics, Procedures and Forensic 
Tehniques — 4" Edition, CRC Press Taylor & Francisc, 2006, pag. 11. 

Principalele obiective care se urmăresc cu ocazia cercetării la fața 
locului sunt: cunoaşterea şi investigarea directă a scenei infracţiunii, 
descoperirea, fixarea şi ridicarea urmelor infracţiunii, a mijloacelor materiale de 
probă şi interpretarea lor imediată, obținerea de date cu privire la modul de 
operare al autorului, identificarea unor eventuali martori, elaborarea unor 
versiuni generale privind fapta penală”. 


7 Emilian Stancu, op. cit., pag. 360. 

Capitolul III 
PREGĂTIREA ÎN VEDEREA 
CERCETĂRII LA FAȚA LOCULUI 


Pregătirea cercetării la fața locului constituie una din condiţiile de bază 
ale realizării scopului acestei activităţi. Datorită importanţei şi complexităţii ei, 
în activitatea de pregătire nu trebuie omis niciun amănunt, oricât de 
neînsemnat ar părea el la prima vedere. În ordine cronologică, distingem 
măsuri luate înainte de deplasarea la locul unde s-a săvârşit infracțiunea şi 
măsuri care se iau după ajungerea echipei la locul faptei. 

Cercetarea la fața locului presupune mai întâi ca organul de urmărire 
penală să fie sesizat despre săvârşirea unei fapte penale, într-unul din 
modurile prevăzute de art. 221 din Codul de procedură penală – plângere, 
denunţ sau sesizare din oficiu. 


1. Măsurile care trebuie întreprinse înainte de deplasarea la fața 
locului 


a) Primirea, consemnarea şi verificarea sesizării 

Organele de urmărire penală pot fi sesizate despre săvârşirea unui 
omor, despre descoperirea unui cadavru prezentând semne de moarte 
violentă, în caz de moarte suspectă sau a cărei cauză nu se cunoaşte ori în 

cazul descoperirii de părți din cadavru sau schelete. Alteori, sesizarea poate 
viza dispariţia unei persoane în legătură cu care există motive întemeiate să se 
creadă că a fost victima unui omor. Conform legislaţiei procesual penale, 
„organul de urmărire penală este sesizat prin plângere sau denunţ, ori se 
sesizează din oficiu când află pe orice altă cale că s-a săvârşit o infracţiune. În 
cazul în care organul de urmărire penală se sesizează din oficiu, încheie un 
proces-verbal în acest sens*. 

Modul în care este primită, consemnată şi verificată sesizarea îşi are 
rolul şi importanţa sa în contextul celorlalte activităţi pregătitoare. Cel mai 
adesea, plângerea este făcută de către soțul supraviețuitor, de copii ori de 
aparținătorii victimei. Fie că este vorba despre o plângere sau de un denunţ, 
organul de urmărire penală trebuie să procedeze la notarea datei şi orei exacte 
la care s-a primit sesizarea, cine a făcut-o şi din ce loc s-a făcut, inclusiv 
mijlocul folosit. Cel care primeşte sesizarea este obligat să-şi verifice 
competenţa şi, în situaţia în care constată că fapta este de competenţa altui 
organ de urmărire penală, să informeze, de îndată, organul competent să 
efectueze cercetarea la fața locului. 

De asemenea, acesta trebuie să procedeze la: 

— identificarea persoanei care a făcut plângerea sau denunţul; 

— verificarea sesizării în sensul realităţii celor semnalate, dar şi sub 

aspectul locului unde s-a produs fapta, proporțiile şi urmările 
acesteia ş.a.; 

— dispunerea măsurilor urgente, strict necesare, premergătoare 

cercetării la faţa locului. 

O asemenea verificare apare ca necesară mai ales când sesizarea 
despre săvârşirea unui omor ori despre descoperirea unui cadavru, părți din 
acesta ori schelete s-a făcut telefonic. La primirea prin telefon a unei astfel de 
sesizări se solicită persoanei, pe lângă datele de identificare, şi informații 
despre faptă, precum şi postul telefonic de la care face apel. Apoi se verifică 
dacă numărul de telefon este cel de la care s-a sunat şi dacă persoana în 
cauză se află la postul telefonic respectiv. Când sesizarea se face de la un 
telefon public, fie se solicită confirmarea de la societăți comerciale ori instituții 
publice aflate în imediata apropiere a locului unde s-a comis infracțiunea, fie 
este dirijat la locul faptei cel mai apropiat echipaj de poliție aflat în zonă. 
Ultimul procedeu este cel mai indicat, membrii echipajului de poliție urmând să 
ia şi primele măsuri la fața locului. Aceste măsuri sunt strict necesare în 
vederea organizării corespunzătoare a cercetării la fața locului, inclusiv pentru 
a evita deplasări inutile la apeluri nereale, venite din partea unor persoane rău 
intenţionate. 


8 Codul penal şi Codul de procedură penală — art. 221 alin. 1. 

Un alt aspect important їп cazul în care sesizarea s-a efectuat telefonic, 
este faptul că polițistul саге o primeşte va instrui persoana care anunţă să 
rămână la fața locului până la sosirea autorităţilor, să nu permită accesul 
nimănui şi să nu atingă nimic din câmpul infracţional cu excepţia cazurilor în 
care se impune acordarea primului ajutor victimei. 

Măsurile care trebuie să fie luate de către ofițerul ori dispecerul de 
serviciu sesizat cu privire la săvârşirea unui omor sunt enumerate, dar nu 
limitativ, şi în ordine interne care reglementează activitatea desfăşurată de 
poliție: 

— consemnează în registrul de evenimente toate datele privind fapta 
respectiv: natura, timpul şi locul săvârşirii, victime, participanți, 
urmări, pericole potenţiale şi identitatea persoanei care a sesizat; 

— verifică prin orice mijloace veridicitatea celor sesizate; 

— dirijează forțele din teren către locul producerii evenimentului 
pentru ca acestea să întreprindă primele măsuri până la sosirea 
echipei de cercetare; 

— informează şi solicită, după caz, sprijinul serviciilor de ambulanţă, 
pirotehnice, inspectoratelor pentru situaţii de urgenţă şi altele; 

— raportează imediat şefului unităţii de poliție sau înlocuitorului la 
conducere conţinutul sesizării şi măsurile luate şi execută 
dispoziţiile acestuia privind constituirea echipei de cercetare; în 
cazul infracţiunilor în care competența de urmărire penală revine 
procurorului, anunţă şi procurorul de serviciu, furnizându-i datele 
din conţinutul sesizării; 

— pe durata cercetării la fața locului, ţine legătura cu echipa deplasată 
la locul faptei şi răspunde la solicitările acesteia cu privire la 
verificarea de persoane sau obiecte: de asemenea, cooperează cu 
alte unități de poliţie sau organe cu atribuții de cercetare penală, în 
funcţie de natura evenimentului; 

— în situaţia în care persoana care sesizează evenimentul se prezintă 
personal la unitatea de poliţie, ofițerul de serviciu procedează la 
legitimarea ei şi, după ce ia cunoştinţă de conţinutul relatării, їі 
primeşte sesizarea scrisă sau întocmeşte proces-verbal de 
consemnare a sesizării, pe care le înaintează de îndată şefului 
unităţii sau înlocuitorului la conducere?. 


9 Ordinul Comun al M.A.I. nr. 182/14.08.2009 şi PÎ.C.CJ. пг. 1754/C/05.08.2009 privind 
procedura cercetării la fața locului, art. 11. 

b) Asigurarea prezenţei specialiştilor, a martorilor asistenți sau а 
apărătorului 

În cazul infracţiunilor de omor, echipa care efectuează cercetarea la 
fața locului este constituită din procuror, medic legist, ofițeri de investigații 
criminale, specialişti criminalişti şi conductorul câinelui de urmărire, acestora 
adăugându-li-se specialişti din alte domenii de activitate. 

Prezența medicului legist este absolut necesară. Datele furnizate de 
acesta cu privire la natura faptei, mecanismul de producere a leziunilor, data 
instalării morţii etc. sunt de natură să direcţioneze investigarea criminalistică şi 
să constituie suportul pentru elaborarea versiunilor de anchetă, formarea 
cercului de suspecți, desfăşurarea operativă a activităţilor de verificare ş.a. 

Conform legislației medico-legale în vigoare în cazurile de omucidere 
sau de moarte suspectă, expertul medico-legal trebuie informat fără întârziere, 
şi trebuie să se deplaseze la locul unde a fost descoperit cadavrul, având 
acces imediat la locul faptei. Astfel, trebuie să existe o coordonare perfectă 
între persoanele implicate şi în particular între organele judiciare, experții 
medico-legali şi poliție". 

În practică, organele de urmărire penală se confruntă cu o mare 
diversitate de situații. Multitudinea aspectelor pe care le îmbracă infracțiunile 
de omor şi varietatea problemelor din diverse domenii de activitate, ce impun o 
corectă interpretare a urmelor din câmpul infracţiunii, pot face necesară 
includerea în echipa de cercetare şi a diverşilor specialişti. În prezenţa şefului 
echipei, aceştia pot efectua o serie de verificări şi cercetări, utilizând, după caz, 
aparatura adecvată, care nu se află în dotarea echipei de cercetare. 

Pe toată durata cercetării Іа faţa locului, echipa constituită în acest scop 
va executa sarcinile dispuse de către procuror, acesta conducând nemijlocit 
activitatea de căutare, descoperire, fixare şi ridicare a urmelor şi mijloacelor 
materiale de probă. 

Când autorul infracţiunii a rămas la fața locului, a fost urmărit şi prins de 
poliţiştii ajunşi primii la locul faptei ori de către martori şi se află în vreuna din 
situaţiile prevăzute de lege, care impun asistenţa juridică obligatorie, se va 
asigura prezența apărătorului acestuia la desfăşurarea cercetării la fața locului. 

Cât priveşte martorii asistenţi, tactica criminalistică recomandă ca 
aceştia să fie asiguraţi înainte de ajungerea Іа fața locului. În felul acesta se 
evită atât irosirea de timp, cât şi posibilitatea de a fi folosite în această calitate 
persoane care au perceput nemijlocit împrejurările comiterii omorului. Ori, după 
cum este cunoscut, în cursul procesului penal, o persoană nu poate cumula 


19 Ordinul nr. 321/06.04.2005 pentru aprobarea metodologiei de efectuare a autopsiei medico- 
legale, Anexă, pag. 2, pct. |. a. 2. 

două calități procesuale — de martor al infracțiunii şi de martor asistent: 
„Organul de urmărire penală efectuează cercetarea Іа fața locului în prezența 
martorilor asistenți, afară de cazul când aceasta nu este posibil. Cercetarea la 
fața locului se face în prezența părților, atunci când este necesar. 
Neprezentarea părților încunoştințate nu împiedică efectuarea cercetării. ul 


c) Pregătirea mijloacelor tehnico-ştiinţifice criminalistice 

Această măsură presupune mai multe activităţi ce trebuie realizate în 
scopul asigurării deplasării cu operativitate la locul faptei şi echipării cu 
mijloacele tehnice potrivite specificului faptei comise şi a locației acesteia. 
Responsabilitatea acestor activități revine în principal responsabilului cu 
activităţile criminalistice. 

Astfel, în cazul unor cercetări ce nu presupun o desfăşurare de 
mijloace deosebite vor fi pregătite: trusa criminalistică universală, trusa foto, 
truse criminalistice specializate. Pentru cercetări cu grad de complexitate 
ridicat se vor pregăti laboratoare criminalistice mobile, aparatură ае 
înregistrare, aparatură diversă de detecție, mijloace tehnice de identificare а 
persoanelor, aparatură de comunicaţii radio, surse proprii de energie 
electrică'?. 

Principalele activităţi ce vor fi efectuate sunt următoarele: 

— pregătirea trusei criminalistice universale; 

— pregătirea trusei fotografice — aparate de fotografiat, filtre, trepied etc.; 

— verificarea autolaboratorului criminalistic; 

— dotarea echipei cu aparatura necesară filmării, video-filmării, 

înregistrării audio; 

— dotarea membrilor echipei cu materiale necesare comunicării şi 

asigurării legăturii dintre ei; 

— pregătirea altor materiale ce urmează a fi folosite la cercetarea 

locului faptei – aparatura de filmare sau fotografiere în mediul 
subacvatic, detectoare de metale sau surse de radiații. 


d) Asigurarea deplasării cu operativitate a echipei Іа faţa locului 

Deplasarea la fața locului trebuie să se efectueze cu maximă urgenţă, 
orice întârziere putând avea consecințe negative asupra bunei desfăşurări a 
cercetării, precum şi а rezultatelor activităţilor ulterioare. Acest aspect 
corespunde principiului operativității procesului penal şi are în vedere, în 
principal, pericolul producerii unor modificări la locul faptei, dispariția şi 
degradarea urmelor din cauza activităţilor autorului, a altor persoane, a 
condițiilor meteorologice, surprinderea autorului la locul infracțiunii, 
identificarea unor martori. 


11 Codul penal şi Codul de procedură penală — art. 129 alin. 2. 
12 Emilian Stancu, op. cit., pag. 362. 

2. Măsurile care se întreprind la locul faptei înainte de examinarea 
criminalistică propriu-zisă: 


a) Măsurile pe care trebuie să le întreprindă poliţiştii саге au 
ajuns primii la faţa locului 

În primul rând trebuie specificat că polițistul sosit primul la faţa locului 
este obligat să efectueze actele de cercetare ce nu suferă amânare şi să ia 
măsurile ce se dovedesc absolut necesare, chiar dacă privesc o cauză ce nu 
este de competenţa lor. Aceste măsuri trebuie să se refere, în principal, la 
salvarea victimelor rămase în viaţă, paza locului faptei, conservarea urmelor şi 
a altor mijloace de probă, identificarea martorilor, identificarea şi prinderea 
autorilor etc. 

Poliţiştii dirijaţi la faţa locului sunt obligaţi să ia, pe lângă aceste măsuri 
urgente şi alte măsuri, cum ar fi şi cele ce privesc notarea orei exacte a sosirii 
la locul faptei, adresa unde este situat şi condiţiile meteorologice, aceste date 
urmând a fi comunicate ulterior şefului echipei de cercetare, fiind deosebit de 
utile desfăşurării cercetării la faţa locului. 

Măsurile urgente pe care trebuie să le ia polițistul sosit primul la fața 
locului, menite să asigure conservarea aspectului locului faptei sunt, în 
principal, următoarele: 


Salvarea victimelor şi acordarea primului ajutor 

După sosirea la faţa locului, polițistul trebuie să constate dacă moartea 
s-a produs cu adevărat. Sunt cazuri când acest lucru poate fi constatat dintr-o 
singură privire, dar există şi situaţii când este necesară o studiere mai atentă a 
victimei. Practica şi literatura de specialitate recomandă ca, ori de câte ori 
există cel mai mic indiciu că victima ar putea fi în viaţă, să se treacă de urgenţă 
la acordarea primului ajutor, mai ales în cazurile în care este vorba de 
sugrumare, şoc electric, înec sau intoxicări cu diferite substanțe. În raport cu 
natura şi gravitatea leziunilor, primul ajutor poate fi dat chiar la faţa locului, 
solicitându-se sprijinul persoanelor calificate în domeniul medical aflate acolo. 

Înainte de ridicarea victimei şi de transportarea ei la unitatea sanitară 
pentru acordarea îngrijirilor medicale calificate, polițistul respectiv trebuie să 
noteze şi să marcheze locul şi poziţia în care se afla victima în momentul 
sosirii sale. Omiterea acestei operaţiuni poate avea implicaţii nedorite, ulterior 
echipa de cercetare fiind pusă în situaţia de a nu putea interpreta corect nici 
mecanismul de formare a urmelor descoperite în câmpul infracţiunii şi nici 
raportul dinamic agresor-victimă, posibilele erori de interpretare conducând, 
uneori, la erori judiciare. „Reconstituirea” ulterioară a locului şi poziţiei iniţiale a 
victimei, prin declaraţiile martorilor, făptuitorilor etc., va repara întrucâtva 

situația, dar nu va înlătura cu totul erorile generate de o asemenea neglijență, 
care vor fi folosite în avantajele autorului. 

Salvarea victimelor şi acordarea ajutorului medical trebuie făcute chiar 
cu riscul distrugerii unor urme, viața persoanei şi integritatea sa corporală 
neputând veni niciodată în concurs cu alte interese. 


Determinarea locului săvârşirii faptei, punerea lui sub pază şi 
protejarea urmelor 

Aceasta este o măsură esenţială pentru a fi evitată o posibilă acțiune 
distructivă a anumitor persoane prezente la locul infracțiunii, aceştia putând, cu 
intenţie sau din curiozitate, să schimbe în câteva momente întreaga înfăţişare 
a scenei. În principal, prin stabilirea perimetrului infracțional se previne o 
eventuală încercare de modificare din partea autorului infracţiunii de a şterge 
urmele lăsate, dar şi prevenirea acțiunii unor factori externi, obiectivi, cum ar fi 
condiţiile meteorologice. 

Poliţiştii sosiți primii la fața locului stabilesc perimetrul câmpului 
infracțional şi iau măsuri de semnalizare, avertizare, pază, procedând la 
notarea şi marcarea poziţiei iniţiale a obiectelor în cazul în care survin 
schimbări. 

După determinarea locului săvârşirii faptei, se va proceda la 
îndepărtarea persoanelor din câmpul infracţiunii, locul respectiv asigurându-se 
cu pază. Se va avea în vedere nu numai locul unde s-a produs rezultatul 
infracțiunii, ci şi locurile unde au fost efectuate diferite acte de executare. 

Dacă locul se află în interior, în încăperea unde a avut loc fapta va 
pătrunde o singură persoană cu atenţie sporită, doar în scopul de a constata 
dacă victima trăieşte sau nu. Se va intra cu atenţie pentru a nu se distruge 
urmele create de piciorul sau încălțămintea autorului, sau alte urme de pe 
pardoseală. Încăperea comiterii crimei va fi abordată cu cea mai mare 
prudență. Se va stabili mai întâi dacă victima, asupra căreia au fost exercitate 
actele de violență, a decedat. În cazul cadavrelor în stare de descompunere 
(miros) nu va pătrunde nimeni până la sosirea echipei de cercetare. 

Cea mai mică şi aparent neînsemnată modificare în aranjamentul 
mobilierului, poziția perdelelor şi uşilor etc. vor fi notate, apoi locul crimei se va 
închide şi nimeni nu va fi lăsat să intre, înainte de sosirea echipei de cercetare. 

Dacă locul este situat în exterior, se va determina şi delimita spațiul de 
păzit, mărimea acestuia fiind cât mai mare posibil, în funcție de numărul 
disponibil de persoane care să asigure paza. 


Conservarea aspectului locului faptei 

După ce au fost luate măsurile de salvare sau de acordare a primului 
ajutor victimei, precum şi cele de delimitare a locului, polițistul sosit primul la 
fața locului trebuie să desfăşoare activităţi care să înlăture posibilitatea 

modificării, întâmplătoare sau intenţionate, a aspectului iniţial al „crime scene”. 
În acest scop, trebuie să asigure, în primul rând, aşa cum s-a mai arătat, paza 
locului unde s-a comis fapta şi să protejeze obiectele şi urmele existente în 
acel loc. 

De multe ori, la locul infracţiunii pătrund diverse persoane, fie din 
rândul celor aflate întâmplător în zonă atunci când s-a săvârşit agresiunea ori 
s-a descoperit cadavrul, fie din rândul rudelor victimei. De reţinut că printre 
persoanele străine de la locul infracţiunii se pot afla chiar făptuitorii ori complicii 
acestora, scopul lor fiind acela de a distruge eventualele urme ce au rămas 
după consumarea activității infracționale. Referitor la prima categorie de 
persoane, „curioşii” şi „amatorii de senzaţii”, prezenţa acestora şi faptul că se 
erijează, deseori, în „cunoscători”, venind cu propriile păreri, pot influența 
negativ depoziţiile ulterioare ale martorilor oculari. 

Pornind de la această realitate, polițistul trebuie să procedeze cu tact 
pentru a îndepărta din zona în care se află cadavrul şi zona înconjurătoare pe 
toți cei care nu-şi justifică prezenţa în locul respectiv. Totodată, acţiunea 
trebuie să se desfăşoare cu multă grijă, deoarece în rândul acestor persoane 
ar putea fi şi martori oculari al celor petrecute şi o atitudine dură i-ar putea 
îndepărta. Astfel, trebuie notate datele de identificare ale tuturor persoanelor 
саге au fost prezente Іа fața locului. 

Atenţie şi tact trebuie dovedite şi în cazul în care moartea victimei s-a 
produs într-o locuință, membrilor familiei şi vecinilor celui decedat 
explicându-li-se scopul luării unor măsuri de protejare a locului faptei până la 
sosirea echipei. 

Practica organelor de urmărire penală evidenţiază şi cazuri când 
modificările aduse aspectului inițial al locului faptei se pot datora chiar celor 
sosiți la fața locului în calitate oficială. De aceea, este obligatoriu să fie 
respectate întocmai normele în vigoare, potrivit cărora „se interzice 
pătrunderea la locul săvârșirii infractiunii а ofițerilor şi agenţilor de poliție, 
precum şi a oricăror alte persoane, indiferent de calitate, funcţie sau grad, care 
пи au sarcini în legătură cu cercetarea la fața locului sau си salvarea 
victimelor.” ° 

Pentru a evita distrugerea, degradarea, dispariția sau modificarea 
obiectelor ori urmelor infracțiunii, atunci când este necesar, se va proceda la 
acoperirea cadavrului şi a obiectelor posibil purtătoare de urme cu pânză, folii 
din material plastic, hârtii, cutii, cartoane etc. De asemenea, este obligatorie 
alcătuirea unui cordon de siguranţă pentru a ţine persoanele străine Іа 
oarecare distanță, utilizând în acest scop banda specială sau, în cazul în саге 
nu există, se vor folosi frânghii, sfori, sârme ş.a. 


13 Ordinul Comun al M.A.I. nr. 182/14.08.2009 şi PÎ.C.C.J. пг. 1754/C/05.08.2009 privind 
procedura cercetării la fața locului — art. 13. 

Prevenirea sau înlăturarea unor pericole iminente 

În cazul în care, după comiterea faptei, autorii au încercat prin diverse 
mijloace să distrugă eventualele urme lăsate ca urmare a săvârşirii infracțiunii 
prin provocarea de explozii, incendii sau inundaţii, se va acţiona în raport cu 
situația concretă existentă. De asemenea, în cazul unor accidente grave de 
muncă, accidente de trafic, feroviare, navale, aeriene se impune eliberarea 
urgentă a victimelor şi prevenirea extinderii pagubelor. 

În cazul în care în incinta unde se află persoana decedată se simte 
miros de gaze, de produse petroliere ori se observă instalaţii electrice 
improvizate sau alte categorii de amenajări posibil periculoase, se va apela la 
specialişti în domeniu în vederea evitării oricăror stări de pericol asupra 
membrilor echipei de cercetare. 


Identificarea martorilor oculari, a persoanelor suspecte, 
identificarea şi reținerea făptuitorilor ori luarea măsurilor de urmărire şi 
prindere a acestora 

Aşa cum s-a arătat, polițistul ajuns primul la locul faptei intră în contact 
cu numeroase persoane. În afară de victimă şi „curioşi”, în rândul acestora pot 
să fie şi persoane care au perceput împrejurări din cele în care s-a săvârşit 
omorul ori care cunosc date privitoare la autor sau la victimă. Informaţiile pe 
care le pot furniza aceste persoane sunt, în marea majoritate a cazurilor, de 
importanţă deosebită pentru cauză, începând cu acţiunile acestora înainte şi în 
timpul agresiunii, instrumentul cu саге a acţionat făptuitorul, modul în care s-a 
apărat victima etc. şi terminând cu acţiunile infractorului după săvârşirea 
omorului, direcţia în care s-a deplasat şi, eventual, mijlocul de transport cu 
care a părăsit locul infracțiunii. Din acest motiv, polițistul trebuie să depună 
toate diligenţele necesare pentru а nu pierde o astfel de sursă prețioasă de 
informații. Cu grijă şi tact, martorii trebuie să fie identificaţi, iar datele lor să fie 
notate pentru a putea fi puse la dispoziția echipei de cercetare. Martorilor li se 
va solicita să rămână pe loc până la sosirea echipei şi vor fi izolați de restul 
persoanelor, pentru a-i feri de influența „curioşilor' sau de influența 
făptuitorului, când acesta a rămas la locul faptei. Nu sunt rare cazurile când 
infractorii, fie că încearcă să convingă că se aflau în legitimă apărare, fie că 
doresc să atragă compasiunea martorilor şi să pozeze în victime ale faptelor 
reprobabile pe care, chipurile, le-ar fi comis victima anterior intervenției lor. În 
alte situaţii, făptuitorii nu se sfiesc să acuze martorii de faptul că nu au văzut 
bine ori că declaraţiile nu trebuie luate în seamă întrucât între ei şi aceste 
persoane există relații de duşmănie şi încearcă să se răzbune pe ei ş.a. Nu 
este exclusă posibilitatea ca autorii infracțiunilor să recurgă la ameninţări la 
adresa martorilor pentru a-i determina să renunţe la a depune declaraţie ori să 

nu spună tot ceea се au văzut referitor la faptă şi împrejurările comiterii ei. 
Dacă izolarea martorilor vizează protejarea lor față de diverse influenţe саге 
le-ar putea altera mărturia, izolarea făptuitorilor de restul persoanelor are drept 
scop protejarea lor de eventualele agresiuni din partea celor indignaţi de fapta 
comisă ori din partea rudelor victimei. 

Dacă făptuitorul nu a rămas ori nu a fost identificat la locul faptei, în 
raport cu datele furnizate de martori şi posibilitățile concrete existente la locul 
infracțiunii, cel ce a ajuns primul la locul faptei poate lua măsuri operative de 
urmărire şi prindere a autorului ori de alertare a unităţilor de poliție din zona 
unde s-a deplasat acesta. 

Nu trebuie omise nici persoanele care, înainte de sosirea organelor de 
poliție, sau la solicitarea acestora, au participat la acţiunile de salvare a 
victimelor şi, ca urmare a pătrunderii în câmpul infracţiunii, au produs anumite 
modificări în aspectul iniţial al locului. Aceste persoane sunt invitate să aştepte 
sosirea echipei de cercetare. 

O problemă aparte se ridică în cazul victimelor care încă mai trăiesc şi 
sunt conştiente, dar, din cauza leziunilor suferite, există puţine şanse de 
supraviețuire. Fără a neglija măsurile de salvare a acestora, ele trebuie 
ascultate cu privire la împrejurările în care s-a comis fapta şi la persoana 
făptuitorului. Desigur, o astfel de ascultare, în condiţiile date, nu poate îmbrăca 
aspectul unei ascultări după toate regulile procedurale. Ascultarea se numeşte 
„interogatoriu formal”, se înregistrează pe cât posibil digital, ocazie cu care pot 
fi obținute informaţii esenţiale pentru cauză. Un aspect important care trebuie 
avut în vedere apare în cazul în care, pentru salvarea victimei aceasta este 
transportată la cea mai apropiată unitate spitalicească, situaţie în care unul din 
poliţiştii prezenţi la locul săvârşirii infracţiunii о va însoţi în ambulanţă pentru а 
se încerca obținerea acestui „interogatoriu formal”. 


Încunoştințarea organului de urmărire penală pe raza căruia a fost 
săvârşit omorul şi care este competent să efectueze cercetarea la fața 
locului 

Concomitent cu luarea măsurilor menţionate ori, dacă nu este posibil, 
după aceasta, polițistul sosit primul la faţa locului va proceda la sesizarea 
organului de urmărire penală pe raza de competenţă teritorială unde s-a comis 
fapta. Din cuprinsul încunoştințării trebuie să rezulte natura faptei constatate, 
principalele aspecte ale săvârşirii acesteia, localizarea şi întinderea locului 
unde s-a comis omorul sau a fost descoperit cadavrul, parte din acesta sau 
scheletele, măsurile luate şi rezultatele obținute, precum şi alte date necesare 
echipei ce urmează să se deplaseze pentru efectuarea cercetării criminalistice. 

Cel care a luat primele măsuri este obligat să rămână la faţa locului 
până la sosirea echipei de cercetare şi să aducă la cunoştinţă şefului acesteia 

activitățile executate până în acel moment, rezultatele obținute, aspectul iniţial 
al locului faptei, modificările survenite, cine le-a făcut şi în ce scop, persoanele 
care au intrat în câmpul infracțional sau cu care a discutat, martorii şi celelalte 
persoane identificate, informaţiile culese de la victimă şi martori. În acest sens, 
polițistul care a ajuns primul Іа fața locului trebuie să întocmească un proces- 
verbal cu toate aceste date. 

Responsabilitatea primului polițist care intervine la fața locului 
încetează atunci când şeful echipei de cercetare ajunge la fața locului, moment 
în care acesta preia oficial conducerea activităților legate de cercetarea locului 
faptei. În continuare, aceşti poliţişti au obligația să îl sprijine pe şeful echipei de 
cercetare sau pe membrii echipei pe întreaga durată a cercetării, în special în 
activitatea de asigurare a pazei locului faptei şi a accesului în câmpul 
infracțional. 


Activităţile pe care trebuie să le desfăşoare poliţiştii ajunşi primii la locul 

faptei sunt menţionate şi în ordinul comun privind cercetarea la fața locului: 

— participă la acordarea primului ajutor şi la salvarea victimelor în 
viaţă; 

— fac o evaluare preliminară a locului faptei pentru a stabili condiţiile 
concrete existente, precum şi necesitatea prezenţei unor unități 
specializate de intervenţie din cadrul Inspectoratului pentru Situaţii 
de Urgenţă, serviciilor medicale, Inspecţia de Stat pentru Controlul 
Cazanelor, Recipientelor sub Presiune şi Instalaţiilor de Ridicat, 
distribuţie gaz metan/curent electric şi altele asemenea, în funcţie 
de existenţa şi de natura pericolului; 

— raportează evenimentul Іа dispeceratul unităţii/subunităţii pe a cărei 
rază de competență s-a produs, despre măsurile luate şi cele саге 
se impun; 

— protejează, fixează şi ridică probele care sunt în pericol de a fi 
distruse, modificate ori alterate de condiţiile atmosferice existente 
sau de către alte persoane. În condiții meteo nefavorabile deviază 
apa, acoperă urmele, acţionând cu precauţie pentru a nu lăsa 
propriile urme care le vor putea acoperi sau distruge pe cele 
relevante; 

— stabilesc perimetrul iniţial al câmpului infracțional şi iau măsuri de 
semnalizare, de avertizare şi de pază, procedând la notarea şi 
marcarea poziţiei iniţiale în cazul în care survin schimbări; 

— nu permit accesul niciunei persoane neautorizate în câmpul 
infracțional; 

— notează ora la саге a ajuns la faţa locului şi ora la care fapta a fost 
comisă, atunci când este posibil; 

— notează persoanele prezente la locul faptei în momentul ajungerii 
lor, datele de identificare ale martorilor şi ale altor persoane care au 
pătruns în locul faptei, în vederea eliminării urmelor neconcludente; 

— identifică martorii oculari şi procedează la investigarea sumară a 
acestora cu privire la date despre producerea evenimentului; 

— procedează la organizarea urmăririi şi reţinerii autorului, atunci 
când există indicii privind identitatea acestuia, precum şi la 
transmiterea semnalmentelor la unitatea/subunitatea de poliție; 

— separă autorul de martori, dacă este posibil; 

—  instruiesc martorii să nu discute despre evenimentul produs cu alte 

persoane sau între ei, prevenind astfel distorsionarea faptelor prin 

sugestionare, iar dacă este posibil separă principalul martor de 
restul martorilor; 

nu furnizează date despre eveniment mass-mediei sau altor 

persoane, cu excepția celor îndreptăţite potrivit legii/atribuţiilor 

funcţionale'*. 


Subliniem rolul deosebit ре care îl are polițistul sosit primul la fața 
locului şi faptul că de modul în care se achită de sarcinile ce-i revin şi de 
profesionalismul dovedit depinde, în mare măsură, desfăşurarea ulterioară a 
investigării criminalistice. 


b) Măsuri care se iau la locul faptei de către şeful echipei de 
cercetare înainte de examinarea criminalistică propriu-zisă 

După sosirea la locul faptei şi înainte de începerea examinării 
propriu-zise, şeful echipei trebuie să ia o serie de măsuri urgente. În raport cu 
particularităţile fiecărui caz în parte, cu urmările activității desfăşurate de 
făptuitor, natura şi configuraţia terenului ce urmează a fi cercetat, aceste 
măsuri pot fi diferenţiate. De asemenea, aceste măsuri sunt diferite şi în funcţie 
de activităţile desfăşurate de primii poliţişti sosiți la faţa locului, o parte din ele 
constând în completarea acestora. Dacă echipa de cercetare este cea care 
ajunge prima la fața locului, şeful echipei va dispune efectuarea tuturor 
măsurilor în sarcina polițistului sosit primul la faţa locului şi care au fost 
menţionate anterior. 


14 Ordinul Comun al M.A.I. nr. 182/14.08.2009 şi PÎ.C.C.J. пг. 1754/C/05.08.2009 privind 
procedura cercetării la fața locului – art. 11. 

Înainte de începerea activităților specifice de cercetare Іа fața locului, 
şeful echipei va constitui mai multe echipe de cercetare care vor desfăşura 
următoarele activităţi: 

— efectuarea cercetării la fața locului; 

— audierea martorilor, autorilor, suspecţilor şi a altor persoane ce pot 

furniza date utile cauzei; 

— efectuarea de investigații şi activităţi de prindere a autorilor. 

În ceea ce priveşte atribuţiile membrilor echipei de cercetare la fața 
locului, trebuie menţionat că şeful echipei este „procurorul, atunci când 
participă la cercetare şi consideră că este necesar sau când urmărirea penală 
este de competența sa, ori un polițist din cadrul structurilor de poliție 
judiciară”'5. De asemenea, un rol important revine specialistului criminalist — 
„responsabilul cu activități criminalistice — ofițerul sau agentul de poliție din 
cadrul structurilor de profil care au atribuţii de cercetare la faţa locului”?. 

Aşa cum am arătat, şeful echipei de cercetare va răspunde de întreaga 
activitate desfăşurată şi, conform ordinului comun privind cercetarea la fața 
locului, are următoarele atribuţii: 

e conduce şi coordonează activitatea de cercetare la fața locului; 

e stabileşte momentul începerii şi cel al finalizării activităţilor specifice 
cercetării la fața locului, după consultarea cu ceilalți membri ai echipei; de 
asemenea, decide amânarea/întreruperea/reluarea cercetării la fața locului; 

e verifică dacă au fost luate primele măsuri conform агї. 12 din 
prezentul ordin, corectitudinea/oportunitatea acestora şi, după caz, dispune 
completarea acestora; 

e organizează împreună cu medicul legist verificarea stării victimelor, 
iar în caz de necesitate acordă acestora primul ajutor medical şi ia măsuri 
pentru transportarea la cea mai apropiată unitate medicală, dacă măsurile de 
salvare nu au fost luate anterior; 

e solicită prezenţa la fața locului a unor specialişti/experți din alte 
domenii ori a unui personal suplimentar din cadrul forțelor de ordine publică 
pentru protejarea locului faptei şi a membrilor echipei sau pentru activități 
extinse şi conexe cercetării la fața locului; 

e primeşte de la responsabilul cu activități criminalistice probele şi 
mijloacele materiale de probă colectate cu ocazia cercetării de la faţa locului, 
atât la finalizarea cercetării, cât şi după încheierea examinărilor suplimentare 
în laborator; 


15 Ordinul Comun al M.A.I. nr. 182/14.08.2009 şi PÎ.C.C.J. пг. 1754/C/05.08.2009 privind 
procedura cercetării la fața locului — art. 2 lit. b. 
"5 Ordinul Comun al M.A.I. nr. 182/14.08.2009 şi PÎ.C.C.J. пг. 1754/C/05.08.2009 privind 
procedura cercetării la fața locului — art. 2 lit. с. 

e întocmeşte şi redactează procesul-verbal de cercetare la fața 
locului, în urma consultării cu membrii echipei; 
e este managerul de caz şi gestionarul probelor”. 


Astfel, măsurile care pregătesc cercetarea efectivă în cazurile în care 

aceasta a fost precedată de acţiuni premergătoare sunt: 

— informarea operativă asupra evenimentului care a avut loc; 

— completarea măsurilor privind salvarea victimelor, înlăturarea 
pericolelor şi conservarea urmelor; 

— verificarea modului їп care cel venit primul la fața locului a acţionat 
până la sosirea echipei, a rezultatelor pe care le-a obținut, 
dispunând după caz, fie continuarea măsurilor deja întreprinse ori 
completarea lor cu alte activităţi de maximă urgenţă, fie reluarea 
acestora, ținând cont de toate elementele oferite de aspectul 
câmpului infracțiunii; 

— stabilirea în cele mai mici detalii, a modificărilor survenite în 
aspectul iniţial al locului faptei; 

— delimitarea corectă a locului de cercetat; 

— identificarea martorilor oculari şi a persoanelor care nu-şi justifică 
prezenţa în zonă ori nu pot da o explicaţie plauzibilă în legătură cu 
acţiunile întreprinse; 

— organizarea sau, după caz, suplimentarea măsurilor de pază a 
locului faptei, inclusiv a celor menite să ducă la înlăturarea 
pericolelor iminente, ca: incendii, explozii, surpări; 

— înlăturarea tuturor persoanelor inutile şi limitarea numărului de 
persoane care pătrund în zona câmpului infracțional; 

— stabilirea metodelor concrete de examinare şi a sarcinilor ce revin 
fiecărui membru al echipei. 


Membrii echipei de cercetare trebuie să dea dovadă de mult tact pentru 
a gestiona situaţia de la locul săvârşirii infracţiunii, în special pentru a înlătura 
toate persoanele inutile care pot aduce grave prejudicii activității în sine. În 
principal factorii care pot crea modificări sau distrugeri ale câmpului infracțional 
sunt: 
— condițiile atmosferice — ploaie, vânt, zăpadă, temperaturi extreme, 
lumina puternică directă; 
— rudele sau prietenii victimei — vor încerca să pună lucrurile la locul 
lor sau chiar sunt situaţii când distrug sau ascund anumite note sau 
probe; 


17 Ordinul Comun al M.A.I. nr.182/14.08.2009 şi P.Î.C.C.J. пг. 1754/С/05.08.2009 privind 
procedura cercetării la fața locului — art. 8. 

— зиѕресііі sau complicii — vor încerca să distrugă sau să modifice 
probe evidente; 

—  curioşii, hoţii ordinari — pot introduce amprente la locul faptei, pot 
altera scena crimei, pot chiar sustrage bunuri ае Іа fața locului; 

— alți poliţişti sau şefi din poliţie care nu au competențe în efectuarea 
cercetării la fața locului, dar pot interveni pentru „a ajuta 
investigația”. 


Delimitarea corectă a locului de cercetat 

Fixarea limitelor locului de cercetat are drept scop să pună în centrul 
atenţiei organului de urmărire penală spaţiul, locul, încăperea care reprezintă 
câmpul infracţiunii pentru a se asigura descoperirea tuturor urmelor şi 
mijloacelor materiale de probă care au legătură cu cauza. De aceea, şeful 
echipei de cercetare, înainte de a proceda la începerea oricăror examinări, 
trebuie să fixeze, în mod logic, limitele exterioare ale locului de cercetat. 
Delimitarea locului de cercetat se înscrie printre primele activităţi pe care 
trebuie să le întreprindă echipa de cercetare Іа fața locului, pentru că, în raport 
cu aceste limite, se iau măsurile corespunzătoare de pază, înlăturarea 
curioşilor, în general de protecţie a acestui perimetru. 

Pentru o corectă delimitare a locului în care trebuie să se desfăşoare 
cercetarea, trebuie avute în vedere împrejurările de fapt cunoscute despre 
cauză, natura infracţiunii şi a urmărilor acesteia, experiența pozitivă 
generalizată a organelor de urmărire penală, precum şi propria sa experienţă. 

Extinderea perimetrului de cercetat în afara locului unde s-a comis 
episodul principal al faptei şi se constată urmările acesteia se impune, pentru a 
nu se omite acele locuri în care făptuitorul s-a pregătit pentru a acţiona şi pe 
care le-a folosit pentru a dispărea, unde a putut abandona obiectele inutile ori 
incomode. Practica organelor de urmărire penală oferă numeroase exemple în 
care urme şi mijloace materiale de probă cu valoare pentru cauză au fost 
descoperite în asemenea locuri, dat fiind că, de regulă, infractorii acordă mai 
puţină atenţie acţiunilor pe care le întreprind înainte şi după părăsirea locului în 
care îşi desfăşoară activitatea ilicită. 

În literatura de specialitate se subliniază constant că locul de cercetat 
trebuie să fie mai întins decât cel în care făptuitorul şi-a desfăşurat activitatea 
infracțională, pentru că numai în acest mod se poate forma o imagine fidelă а 
tot ceea ce s-a întreprins acolo şi se pot obține probe în acest sens. 

Atunci când cercetarea se desfăşoară într-un apartament, spaţiul de 
examinat trebuie să includă toate camerele acestuia, precum şi debaraua, 
bucătăria, pivnița, podul, scara şi sub-scara, balcoanele, coridoarele, baia, 

WC-urile. Dacă apartamentul este ocupat de mai multe familii, cercetarea se 
va efectua şi în spaţiile folosite în comun, pentru a se evita pierderea sau 
distrugerea unor urme şi mijloace materiale de probă. În locuințele din mediul 
rural, pe lângă încăperi, cercetarea trebuie să cuprindă curtea, grajdurile, 
cotețele, hambarele, grădina. 

Dacă cercetarea se desfăşoară într-o hală, laborator, atelier, pe lângă 
acestea vor fi examinate şi încăperile alăturate, staţia de comandă, locul de 
parcare a autovehiculelor, rampa de încărcare, punctele obligatorii de trecere, 
curtea fabricii etc. În cazul exploziilor, cercetarea trebuie extinsă până la nivelul 
maxim de acţiune a suflului produs de explozie, pe orizontală. 

Dacă moartea s-a produs prin înec nu trebuie omise malurile apei, căile 
de acces spre aceasta şi de la ea spre periferie, imobilele sau amenajările 
existente în imediata vecinătate — colibe, case, moteluri, campinguri, 
cherhanale etc. 


Stabilirea metodelor concrete de examinare a locului faptei 

O activitate deosebită ce revine şefului echipei de cercetare se referă 
la stabilirea metodelor de examinare criminalistică a locului faptei. 

Practica pozitivă a organelor de urmărire penală demonstrează că 
metoda concretă de cercetare trebuie să fie stabilită în raport cu natura faptei 
şi a locului de cercetat, urmările produse, dispunerea urmelor şi mijloacelor 
materiale de probă. 

În raport de elementele menţionate, cercetarea la fața locului poate 
începe de la centru (locul unde se află cadavrul) spre periferie sau se poate 
efectua începând din exterior, desfăşurându-se prin apropierea treptată de 
locul unde s-a consumat episodul principal al faptei sau unde s-a produs 
rezultatul activităţii infracţionale întreprinse. 

Atunci când urmele sunt concentrate într-un singur loc, de exemplu, 
locul descoperirii cadavrului, se recomandă ca cercetarea să înceapă din 
centru şi să se extindă spre periferie, în cercuri concentrice. 

Atunci când este important să se stabilească căile de acces sau să se 
caute cadavrul ori obiectul-corp delict, cercetarea se va efectua de la periferie 
spre centru, în spirală. 

În încăperile relativ mici, cercetarea se va desfăşura de-a lungul 
pereţilor, de preferință în sensul acelor de ceasornic. 

O metodă recomandată pentru încăperile mari şi înguste este 
cercetarea pe întregul front al camerei, limitat de cei doi pereți laterali, plecând 
din punctul de acces şi înaintând, progresiv, spre cealaltă extremitate. 

În teren deschis cercetarea se poate desfăşura: 

— pe sectoare dreptunghiulare — împărțirea pe fâşii dreptunghiulare 

îşi găseşte câmp de aplicare în special atunci când terenul de 

cercetat, deşi întins, poate fi uşor delimitat prin punctele de reper 
existente; 

— de-a lungul itinerarului parcurs de infractor din locul unde s-a 
consumat episodul principal ori se observă rezultatele infracțiunii, 
spre exterior; 

— din centrul locului faptei spre periferie, lărgindu-se din ce în ce mai 
mult zona examinată. 

Desfăşurarea cercetării în sensul unei spirale, plecând din centrul 
suprafeței de cercetat, îşi are raţiunea mai ales în cazurile când nu se poate 
delimita de la început teritoriul care urmează a fi examinat. 

Din practica organelor de urmărire penală rezultă că în anumite 
împrejurări se pot folosi metode combinate. Spre exemplu, în zona centrală se 
poate recurge la împărţirea pe sectoare, iar spre periferie cercetarea se poate 
executa în spirală sau cercuri concentrice. 

În literatura de specialitate sunt prezentate ca metode de cercetare la 
fața locului: 

e metoda subiectivă — constă în aceea că echipa de cercetare 
procedează la căutarea, descoperirea, fixarea şi examinarea urmelor şi a 
mijloacelor materiale de probă, urmând fidel traseul parcurs de către făptuitor 
de la intrarea în câmpul infracţiunii până la părăsirea acestuia. Prin această 
metodă se pot obţine rapid date şi indicii cu privire Іа făptuitor, ceea ce permite 
luarea unor măsuri de urmărire şi prinderea sa, însă metoda nu permite o 
examinare sistematică, minuțioasă a întregului loc al faptei; 

e metoda obiectivă — constând în căutarea, descoperirea, fixarea şi 
examinarea tuturor urmelor într-o anumită ordine, indiferent de modul şi 
succesiunea în care se presupune că a acţionat infractorul. Această metodă 
prezintă avantajul că permite o examinare de calitate, oferind posibilitatea 
descoperirii tuturor urmelor care au legătură cu cauza, deşi necesită un 
consum mai mare de timp şi forțe; 

e metoda combinată — constă în folosirea pe parcursul cercetării, atât 
a metodei subiective, cât şi a metodei obiective, trecându-se de la una la alta, 
în raport de particularităţile cauzei şi diferitele momente ale cercetării. 

De menţionat că, indiferent de metoda concretă aleasă pentru 
cercetarea la fața locului, ea trebuie să ducă la examinarea sistematică, 
multilaterală şi obiectivă a locului săvârşirii omorului, să asigure realizarea 
scopului pe care această activitate şi-l propune, pentru că, aşa cum se 
subliniază în literatura de specialitate, orice suprafaţă de examinat, indiferent 
de natura ei, ridică probleme pentru cel care conduce cercetarea. 

Aşa cum am văzut, cercetarea omorului se face de către o echipă 
complexă, compusă din procuror, medic legist şi ofițeri de investigații criminale. 

Conducerea echipei este asigurată de către procuror, în scopul desfăşurării 
activităţii de urmărire penală într-un mod unitar, bine coordonat. 

Cercetarea în echipă a omorului permite concentrarea cunoştinţelor şi 
priceperii unor specialişti în valorificarea completă şi operativă a datelor despre 
fapta comisă în vederea aflării adevărului. În condiţiile în care factorii implicaţi 
în clarificarea problemelor specifice unei omucideri ar acţiona separat, 
necoordonat, rezolvarea cauzei ar întârzia, s-ar desfăşura cu greutate. 
Cercetarea omorului impune desfăşurarea de investigaţii judiciare complexe 
sub coordonarea procurorului. 

Procurorul, sprijinit de ofiţerii de poliție din serviciile de investigații 
criminale şi de criminalistică, desfăşoară acte de urmărire penală având drept 
scop stabilirea elementelor constitutive ale infracțiunii şi identificarea autorilor 
acesteia, folosind metodele criminalistice. Medicul legist examinează aspectele 
medicale pentru stabilirea naturii şi cauzelor morţii, a legăturii cauzale dintre 
activitatea făptuitorului şi consecinţele acesteia ş.a. 

Există, aşadar, o evidentă interdependenţă impusă obiectiv de nevoia 
de а afla adevărul, la care îşi aduc contribuţia două ştiinţe de graniţă — 
criminalistica şi medicina legală, ceea ce a făcut să se afirme, pe bună 
dreptate, că în infracțiunile contra vieţii, medicul legist аге o dublă calitate — 
una de expert şi alta de consilier. Calitatea de consilier ar rezulta din 
rezolvarea multiplelor probleme ce apar în cursul urmăririi penale, în afara 
celor existente la începutul cercetărilor şi care îşi găsesc rezolvarea medico- 
legală, completând constatările medico-legale inițiale’. 

În final, trebuie amintit un principiu pe care poliţiştii din echipa de 
cercetare la fața locului, dar şi cei sosiți primii la faţa locului, trebuie să îl aibă 
mereu în atenţie: „Remember: Do it right the first time. You only get а 


chance”?. 


18 Emilian Stancu, op. cit., pag. 557. 
19 Vernon J. Geberth, op. cit., pag. 39. 

Capitolul IV 

EFECTUAREA CERCETĂRII 

LA FAȚA LOCULUI ŞI INVESTIGAREA 
CAZURILOR DE OMOR 


|. Reguli generale referitoare Іа cercetarea Іа fața locului 


Cercetarea la fața locului în cazul omorului se constituie într-o activitate 
laborioasă, de durată, care necesită exactitate, calm, perseverenţă, prudenţă, 
eforturi fizice şi intelectuale şi, uneori, chiar sacrificii, solicitând intens atenţia 
celor care o efectuează. În cercetarea la fața locului nu trebuie să se plece de 
la idei preconcepute şi nu trebuie omis faptul că absolut toate versiunile 
posibile nu au nicio valoare pentru cauză atât timp cât nu au fost verificate şi 
confirmate de rezultatul activităţilor întreprinse, inclusiv de cercetarea locului 
faptei. 

Teoretic, cercetarea la fața locului parcurge două faze, respectiv faza 
statică şi faza dinamică, distincţia între cele două faze este convenţională şi nu 

apare са o delimitare rigidă. De multe ori, ca urmare a condiţiilor legate de 
împrejurările în care s-a săvârşit omorul apar situații când activităţi din faza 
statică sunt executate în faza dinamică şi invers. 


1. Faza statică a cercetării la faţa locului 


În această fază se realizează o „examinare atentă a locului faptei, atât 
în ansamblul său, cât şi pe zonele mai importante, fără a se aduce nicio 
modificare асеѕїџіа.”20 

Activităţile mai importante care sunt efectuate de către membrii echipei 
de cercetare la acest moment sunt: 


a) Constatarea morţii victimei — această activitate se realizează de 
către medicul legist, dar în prezența procurorului. Aceştia sunt, de altfel, şi 
singurele persoane care intră în câmpul infracțional la debutul cercetării. 
Medicul legist va constata decesul prin evidenţierea semnelor morții şi а 
modificărilor cadaverice, aspecte ce vor fi detaliate în continuare. 


b) Examinarea generală a locului faptei — activitatea este absolut 
necesară pentru a se forma o imagine de ansamblu asupra câmpului 
infracțional şi a ceea ce trebuie făcut în continuare. Se începe cu observarea 
locului unde s-a comis omorul, unde a fost descoperit cadavrul sau părți din 
acesta, unde a fost descoperit un schelet sau fragmente din el. Dacă locurile 
menţionate se află în aer liber, observarea acestora se face prin parcurgerea 
lor. În cazul interioarelor, observarea se face dintr-un singur loc. În felul acesta, 
procurorul are posibilitatea să verifice în concret dacă locul ce urmează a fi 
examinat a fost sau nu corect delimitat. 


În principal, această observare generală trebuie să aibă în vedere: 

— locul unde se găsesc victimele în câmpul infracțional; 

— locul unde se găsesc diferite obiecte care puteau fi folosite la 
comiterea infracțiunii; 

— starea fizică în care se găsesc victima, martorii sau alte persoane 
implicate; 

— starea fizică în care se găsesc obiectele sau urmele. 


c) Obţinerea unor date despre victimă, despre faptă sau persoanele 
care ar putea fi martori oculari; 


d) Stabilirea stării şi poziției mijloacelor materiale de probă; 


e) Determinarea unor eventuale modificări ale câmpului infractional; 


% Emilian Stancu, op. cit., pag. 368. 

f) Efectuarea fotografiilor şi înregistrărilor video — una din activitățile 
specifice fazei statice este orientarea locului faptei, atât din punct de vedere 
topografic, cât şi din punct de vedere criminalistic. Fixarea locului ce urmează 
a fi cercetat se face cu ajutorul fotografiei de orientare şi a fotografiei schiță. În 
situația în care cercetarea se efectuează pe un loc întins pentru a permite 
identificarea cu uşurinţă a acestuia, fotografia de orientare trebuie să surprindă 
obligatoriu anumite puncte de reper fix. 

Dacă spaţiul de cercetat nu poate fi cuprins într-o singură imagine se 
recurge la metoda fotografiei panoramice, liniare sau circulare, efectuată după 
regulile cunoscute. Dacă omorul s-a săvârşit într-un imobil, fotografia de 
orientare trebuie să fixeze căile de acces spre imobil, precum şi intrările-ieşirile 
în - şi din locuinţa în cauză. 

O regulă importantă pentru acest moment ar trebui să fie, pe lângă 
fixarea prin fotografiere а locului faptei şi înregistrarea video care dă 
„posibilitatea reţinerii complete a imaginii întregului loc al faptei, aşa cum se 
găseşte el în momentul sosirii echipei de cercetare; în practica de specialitate, 
se întâlnesc cazuri în care înregistrarea pe bandă magnetică serveşte direct la 
studierea minuțioasă a locului faptei şi la elaborarea unor versiuni realiste 
privind autorul infracţiunii”?". 

O altă posibilitate oferită în ultima perioadă de către tehnica modernă 
este folosirea spheronului, în special pentru cazurile în care locul faptei este 
într-o zonă deschisă şi cu o suprafaţă relativ mare, sau în cazul accidentelor 
aviatice, sau a exploziilor. 


g) Stabilirea punctului din care va începe cercetarea şi a drumului de 
acces în câmpul infracţional — marcarea drumului de acces este atributul 
specialistului criminalist, acest fapt fiind dictat de necesitatea păstrării cât mai 
fidele a locului faptei şi de limitarea numărului de persoane ce vor pătrunde în 
acesta. Astfel, responsabilul cu activităţile criminalistice „stabileşte şi 
marchează traseul de acces în câmpul infracţional, stabileşte punctul de 
începere a examinărilor sau prioritatea de examinare a probelor (în funcţie de 
condițiile de mediu, de pericolul de deteriorare/dispariţie a acestora etc.)?. 

După stabilirea căilor de acces, primul care pătrunde în locul faptei este 
procurorul, în calitate de şef al echipei de cercetare, împreună cu specialistul 
criminalist şi medicul legist. 

Parcurgând locul de cercetat, trebuie să se procedeze la marcarea 
poziției cadavrului şi a principalelor urme şi mijloace materiale de probă, 


21 Emilian Stancu, op. cit., pag. 559. A 
22 Ordinul Comun al M.A.I. пг. 182/14.08.2009 şi P.Î.C.C.J. пг. 1754/C/05.08.2009 privind 
procedura cercetării la fața locului — art. 9 lit. b şi с. 

notându-se poziția acestora în raport cu urmele învecinate şi cu celelalte 
repere stabilite. Apoi se trece la executarea fotografiei-schiţă, care trebuie să 
redea imaginea cadavrului şi a obiectelor din jurul său. 


h) Folosirea câinelui de urmă – tot în această fază se foloseşte 
câinele specializat pentru prelucrarea urmei de miros uman; oportunitatea şi 
momentul folosirii revin, de asemenea, responsabilului cu activitățile 
criminalistice. Prelucrarea urmei de miros uman începe de la articolele de 
îmbrăcăminte şi de încălțăminte descoperite Іа fața locului, саге pot aparține 
făptuitorului, victimei sau altor persoane care au legătură cu infracțiunea 
săvârşită. 


i)  Selecţionarea martorilor asistenți 

Aşa cum am mai arătat, este bine ca acest aspect să fie lămurit încă 
din faza pregătirii în vederea deplasării la fața locului, pentru a nu folosi са 
martori asistenţi persoane prezente Іа fața locului şi саге au cunoştinţă despre 
faptă, dar care pot fi folosiţi şi audiaţi ca martori. 


2. Faza dinamică a cercetării la faţa locului 


Faza dinamică se desfăşoară după terminarea activităţilor din faza 
statică şi constă în examinarea minuțioasă a cadavrului, a urmelor şi 
mijloacelor materiale de probă aflate în câmpul infracţiunii. În această fază nu 
se reia cercetarea locului faptei, ci se continuă aceasta pe un plan superior. De 
această dată, membrii echipei de cercetare au posibilitatea să mişte obiectele 
purtătoare de urme şi să le examineze cu aparatura din dotare. 

Activităţile specifice acestei faze presupun examinarea fiecărui obiect 
în mod complet, atent şi sistematic pentru descoperirea tuturor urmelor lăsate 
de făptuitori şi pentru stabilirea legăturilor logice ce există între anumite date 
sau fapte се au importanţă pentru cauză. Cercetarea la faţa locului nu este о 
simplă inventariere a urmelor şi a obiectelor ce se găsesc în locul examinat, 
echipa având sarcina să stabilească ce, unde şi cum să caute. 

O altă problemă importantă care trebuie rezolvată cu ocazia cercetării 
la fața locului este cea a stabilirii identităţii victimei, care constituie o problemă 
centrală a echipei de cercetare, activitate care începe din momentul 
examenului extern şi continuă cu obiectele de vestimentaţie. Operațiunile de 
identificare a cadavrului sunt: toaletarea, restaurarea, amprentarea, recoltarea 
de probe biologice, recoltarea depozitului  subunghial, efectuarea 
odontogramei, fotografierea semnalmentelor, prezentarea pentru recunoaştere 
etc., activități care se efectuează, de altfel, într-o fază următoare a cercetărilor. 

a) Examinarea cadavrului este continuată pentru descoperirea tuturor 
leziunilor. Se dovedeşte în acest mod că examinarea cadavrului şi a 
garderobei acestuia se face atât prin observarea victimei, fără a-i schimba 
poziția, cât şi prin mişcarea ei pentru descoperirea urmelor existente — dovadă 
că împărțirea cercetării la faţa locului în cele două faze este pur convenţională. 

Înainte de a se trece la examinarea cadavrului şi garderobei acestuia, 
trebuie să fie luate o serie de măsuri cu caracter general, menite să asigure 
integritatea urmelor, să înlăture pericolul de modificare, distrugere şi să fixeze 
poziţia iniţială în care au fost găsite. Printre acestea se numără: 

— fixarea prin fotografii color, schiță şi detaliu a poziţiei cadavrului, a 
urmelor de sânge şi a obiectelor purtătoare de urme; 

— notarea condiţiilor de mediu, starea vremii, temperatura, consistenţa 
cheagurilor de sânge şi gradul de uscare a sângelui de pe cadavru şi din 
împrejurimile acestuia; 

— menţinerea (păstrarea) cadavrului în poziţia inițială până când 
fotografiile, măsurătorile, observaţiile şi evaluările au fost efectuate de către 
specialişti; 

— atunci când victima a fost transportată la spital sau a fost mutată în 
vederea acordării ajutorului medical se produc noi urme, se deteriorează cele 
existente şi de aceea cel ce conduce cercetarea trebuie să stabilească 
modificările care au fost făcute, să marcheze noile urme şi să le noteze. În 
astfel de cazuri, notițele şi relatările membrilor echipei medicale care au 
examinat şi transportat victima sunt folositoare la stabilirea poziţiei victimei şi a 
urmelor; 

— când victima a fost transportată la spital, examinarea criminalistică a 
acesteia pentru fixarea leziunilor şi a urmelor de pe corp se va face la această 
unitate sanitară. Hainele vor fi căutate la camera de păstrare a obiectelor 
bolnavilor şi vor fi ridicate în vederea examinării lor în laborator. În hainele 
victimei pot fi găsite documentele necesare stabilirii identităţii acesteia. De 
asemenea, vor fi căutate şi ridicate cearceafurile sau păturile folosite la 
acoperirea victimei în timpul transportului, pe care pot fi descoperite diverse 
categorii de urme. 


Examinarea cadavrului trebuie să pună în evidență semnele de 
violenţă, urmărindu-se numărul, locul de dispunere, natura, aspectul exterior, 
înclinația, forma marginilor, poziţia leziunilor în raport cu diverse puncte 
anatomice de pe corpul victimei. Semnele particulare trebuie atent descrise, 
arătându-se natura, felul, amplasarea, forma, aspectul, culoarea. De 
asemenea, trebuie descrise alte urme ale infracţiunii, precum: depuneri de 
produse ori substanţe biologice normale sau patologice, fragmente de țesut 
organic sub unghii, produse sau substanţe toxice, caustice etc. 

Examinând cadavrul trebuie să se acorde atenţie orificiilor naturale ale 
acestuia: gura, nasul, orificiul anal şi vaginal, pentru descoperirea de urme de 
natură biologică sau chiar materiale folosite pentru a împiedica victima să 
strige sau folosite la comiterea infracţiunii. 

Concomitent cu activitatea medicului legist, procurorul trebuie să facă 
descrierea completă a cadavrului, mai ales a celui cu identitate necunoscută, 
urmărindu-se: sexul, înfăţişarea, vârsta aproximativă, conformațţia corpului, 
culoarea pielii, a părului şi a ochilor, starea dentiţiei etc. 

Pentru explicarea modului de operare folosit de făptuitor, a 
mecanismului de creare a urmelor, a raportului dinamic victimă-făptuitor, 
pentru formarea corectă a versiunilor de anchetă prezintă mare importanţă 
descrierea poziției cadavrului. Astfel, va trebui să se arate: poziţia generală a 
cadavrului, poziţia capului, înclinația acestuia, poziția membrelor față de 
trunchi, amplasarea cadavrului față de restul obiectelor şi urmelor din jur, 
despre care se presupune că nu au legătură cu infracțiunea. De asemenea, 
trebuie să se specifice locul unde a fost găsit cadavrul, în casă, grajd, grădină, 
câmp, apă, îngropat, spânzurat, sub dărâmături, nodurile sau legăturile 
descoperite, gradul de putrefacție, mirosurile persistente ş.a. 

Examinarea cadavrului continuă cu cercetarea îmbrăcămintei şi 
încălțămintei acestuia, începând cu obiectele de la exteriorul bustului, 
continuând си lenjeria, pantalonii etc. şi terminând cu articolele de 
încălțăminte. 

Această examinare trebuie făcută cu multă atenţie, cu accent pe 
descrierea fiecărui obiect separat, a mărimii, taliei, poziţiei şi ordinii în care 
sunt dispuse pe cadavru, a caracteristicilor individuale, ca: natura materialului, 
grad de uzură, culoare, croială, monogramă, marca fabricii, materialul din care 
este confecţionată căptuşeala, culoarea, numărul de nasturi, modul în care 
sunt dispuşi, starea lor etc. Îmbrăcămintea şi încălțămintea cadavrului trebuie 
examinate şi pentru a pune în evidenţă eventualele urme de târâre, urme de 
murdărie, urme biologice, urme de violenţă (tăieturi) şi corespondenţa acestora 
cu leziunile de pe cadavru. 

După examinarea cadavrului, a îmbrăcămintei şi încălțămintei acestuia, 
se trece la cercetarea suprafeței de sub victimă şi din imediata apropiere, 
respectiv covor, parchet, duşumea, pământ etc. 

Pe porțiunea de sub cadavru şi în jurul acestuia pot fi descoperite urme 
ale mâinilor, picioarelor, urme de târâre, noduri, legături, înscrisuri, urme de 
sânge, salivă, spermă sau alte categorii, urme de încălțăminte, obiecte de 
îmbrăcăminte, instrumente folosite la săvârşirea agresiunii, obiecte sau părți 
din obiecte provenind de la infractori ori de la victimă. 

Sunt recoltate petele organice sau anorganice de pe îmbrăcăminte, se 
ridică particulele de praf sau alte obiecte găsite în buzunare şi se introduc în 
plicuri separate, notându-se pe acestea locul de unde au fost ridicate, după 
care vor fi sigilate. 

Este descrisă ordinea în care sunt dispuse diferitele leziuni şi dacă ele 
puteau fi produse prin cădere, avându-se în vedere obiectele din zona găsirii 
cadavrului, forma de relief etc. De asemenea, se descriu mărimea şi poziția 
leziunilor, aspectul general al acestora, precum şi vechimea lor față de 
rigiditatea şi lividităţile cadaverice. Se realizează fixarea prin fotografii metrice, 
color, schiță şi detaliu, a poziției cadavrului, a leziunilor identificate, a urmelor 
de sânge şi a obiectelor purtătoare de urme. 

Sunt consemnate semnele particulare de pe cadavru: aluniţe, negi, 
cicatrice vechi ca urmare a unor intervenții chirurgicale sau accidente survenite 
în timpul vieții, lipsa unor membre etc.; se vor descrie eventualele tatuaje, locul 
unde sunt dispuse şi ce anume reprezintă. 

Se ridică depozitul subunghial, introducându-se în plicuri separate 
pentru fiecare deget în parte, iar dacă Іа faţa locului nu este posibilă recoltarea, 
mâinile cadavrului vor fi protejate cu pungi de hârtie, colectarea urmând să se 
facă înainte de efectuarea necropsiei. 

Amprentarea  digito-palmară şi, după caz, amprentarea plantară a 
victimei se realizează la fața locului, însă numai după recoltarea depozitului 
subunghial. 

Dispunerea urmelor şi a mijloacelor materiale de probă, coroborată cu 
poziția şi starea în care a fost găsit cadavrul, oferă posibilitatea stabilirii dacă 
locul unde a fost descoperită victima coincide cu locul în care a fost săvârşit 
omorul. 

După aceste activităţi, cercetarea Іа fața locului continuă cu examinarea 
zonei înconjurătoare. Se arată poziția cadavrului faţă de obiectele din încăpere 
sau de locul în care a fost descoperit, cu descrierea detaliată a pieselor de 
mobilier, ferestrelor, uşilor, sobelor sau a caracteristicilor zonei înconjurătoare, 
cu tot ceea ce există pe aceasta. 

Interpretarea datelor obținute din examinarea cadavrului şi a garderobei 
acestuia, coroborate cu celelalte date culese din câmpul infracţiunii, permit 
direcționarea cercetărilor, oferă indicii cu privire la natura morţii, mecanismul 
de producere a leziunilor, data instalării morții şi constituie temei pentru 
elaborarea versiunilor, care să fie verificate concomitent cu examinarea 
criminalistică a locului săvârşirii omorului. 

Examinarea exterioară a cadavrului continuă în locul unde se face 
necropsia. Trebuie menţionat că necropsia se execută la unitatea medico- 
legală pe a cărei rază teritorială s-a produs decesul persoanei sau unde a fost 

găsit cadavrul, iar în situația specială în care nu există posibilitatea 
transportării cadavrului la morgă, cu acordul medicului legist, autopsia se poate 
efectua la locul unde a fost găsit cadavrul sau într-un loc anume ales. 
Necropsia este efectuată numai de către medicul legist, asistat de personalul 
cu pregătire medie, autopsier?. 

Specialistul criminalist trebuie să participe la efectuarea autopsiei 
cadavrului, ocazie cu care acesta din urmă execută fotografii metrice, color ale 
organelor lezate şi colaborează cu medicul legist la colectarea şi recoltarea 
tuturor urmelor biologice existente pe cadavru. Înainte de începerea autopsiei, 
se va verifica dacă sacul special de transport al cadavrului a fost sigilat şi se 
trece la desigilarea lui. Se mai pot realiza activităţi pentru stabilirea canalului- 
traiect creat de obiectele tăietoare, înțepătoare sau de armele de foc, cu 
importanţă pentru efectuarea expertizelor complexe criminalistice şi medico- 
legale, dar şi, în cazul în care instrumentul vulnerant a lăsat urme pe sistemul 
osos sau pe alte țesuturi ale cadavrului, se va solicita medicului legist să 
recolteze zona respectivă pentru a fi valorificate prin expertiza traseologică. De 
asemenea, se va solicita recoltarea de probe de sânge, salivă, ѕесгейіі, 
excreţii, din conţinutul stomacal, pentru efectuarea analizelor de laborator, şi 
vor fi colectate, prin smulgere, fire de păr din diverse zone ale corpului. 


O serie de reguli privind recoltarea şi examinarea unor probe trebuie 

avute în vedere cu ocazia autopsierii cadavrului: 

— pentru recoltarea depozitului subunghial, medicii legişti vor folosi 
obiecte neascuţite, pentru а nu provoca răniri, deoarece acestea 
alterează materialul colectat. Rezultatul recoltării trebuie depus în 
plicuri curate, separat pentru fiecare deget, cu menționarea exactă 
a locului de unde provine; 

— colectarea conţinutului vaginal, bucal sau rectal se va realiza си 
ajutorul unei pipete sau prin folosirea unor frotiuri şi se va examina 
biologic; 

— examinarea hainelor se va face, iniţial, cu ajutorul polilight sau 
crimelight sub un fascicul de raze ultraviolete, pentru a se detecta 
urmele biologice, iar apoi se va continua examinarea detailată, cu 
ajutorul lupei, delimitându-se exact zona acestor urme; 

— se vor efectua spălături ре perineu şi vulve, prin dirijarea unui jet de 
soluţie, conţinutul fiind introdus în sticle curate şi etichetate; 


23 Ordinul Ministerului Justiţiei şi Ministerului Sănătăţii nr. 1134/C-255/25.05.2000 pentru 
aprobarea Normelor procedurale privind efectuarea expertizelor, a constatărilor şi a altor lucrări 
medico-legale — art. 35. 

spălături similare se vor efectua şi cu prilejul examinării suspecților, 
în special pe glandul, coroana şi sub pielea penisului, putându-se 
semnala prezența spermatozoizilor, a unor celule epitelial-vaginale, 
tricomonas etc.; 

se vor recolta fire de păr din jurul deschiderii vaginale, deoarece 
acestea au o probabilitate mai mare de păstrare a spermatozoizilor. 


În ceea ce priveşte toaletarea cadavrului, se execută de către medicul 


legist împreună cu specialistul criminalist şi constă în efectuarea unor 
operaţiuni care să dea victimei o expresie a fizionomiei cât mai apropiată de 
realitate. Această activitate este utilă în special în cazurile descoperirii 
cadavrelor cu identitate necunoscută pentru a se realiza identificarea acestora. 


Astfel: 


se spală fața cadavrului cu o bucată de tifon, pentru a se îndepărta 
reziduurile colectate; 

se bărbiereşte, se piaptănă, se deschid ochii; 

se masează fața uşor, pentru a înlătura eventualele riduri apărute 
după deces, ca urmare a unei poziții nefireşti, apoi se tamponează 
cu o vată îmbibată cu pudră de talc, pentru a se fixa în fotografie, 
pe cât posibil, expresivitatea din timpul vieții; 

se aranjează ţinuta vestimentară, cravată, cămaşă şi haină, aşa 
încât să i se asigure o poziție cât mai normală; 

când se găseşte un cadavru desfigurat din cauza accidentării, a 
putrefacției sau a acţiunii rozătoarelor, se recurge la artificii 
cosmetice şi antropologice, în vederea unei redări cât mai fidele a 
fizionomiei persoanei; 

atunci când cadavrului îi lipseşte un ochi, i se fixează mai întâi un 
ochi artificial, asemănător cu cel natural şi apoi se fotografiază; 
când îi lipseşte nasul, i se confecționează unul din plastic sau din 
plastilină, cât mai apropiat de forma inițială, solicitându-se în acest 
scop concursul antropologului şi cosmeticianului; 

în cazul când lipseşte o parte din pielea de pe față, ea poate fi 
reconstituită cu ajutorul materialului plastic, de către un estetician; 
pentru luarea amprentelor digitale unui cadavru găsit în stare 
avansată de putrefacție sunt folosite diferite mijloace şi metode 
aplicate cu succes în activitatea criminaliştilor români sau străini. 
Aşa, de exemplu, pentru obţinerea unui desen papilar cât mai clar, 
se injectează ser fiziologic în palmele şi degetele cadavrului, după 
care se procedează la amprentarea acestora. Atunci când 
epiderma lipseşte, pot fi luate desenele papilare chiar din dermă, 
decupându-se cu grijă cele mai expresive semne papilare. De 

asemenea, segmentele ае epidermă nealterate vor fi bine 
conservate în vederea amprentării acestora în condiţii de laborator. 
Când cadavrul este scos din apă, iar starea de putrefacție nu 
permite amprentarea sa, se decupează aşa-cunoscuta „mănuşă de 
spălătoreasă”, procedându-se apoi la amprentarea acesteia. 


Trebuie precizate, de asemenea, cazurile în care autopsia medico- 
legală a cadavrului este obligatorie, conform legislației medico-legale”: 
— „moarte violentă, chiar şi atunci când există o anumită perioadă 
între evenimentele cauzale şi deces; 
— cauza morții nu este cunoscută; 
— cauza morţii este suspectă. Un deces este considerat moarte 
suspectă în următoarele situații: 

e moarte subită; 

e decesul unei persoane a cărei sănătate, prin natura 
serviciului, este verificată periodic din punct de vedere 
medical; 

e deces care survine în timpul unei misiuni de serviciu, în 
incinta unei întreprinderi sau instituții, 

e deces care survine în custodie, precum moartea persoanelor 
aflate în detenţie sau private de libertate, decesele în 
spitalele psihiatrice, decesele în spitale-penitenciare, în 
închisoare sau în arestul poliției, moartea asociată cu 
activitățile poliției sau ale armatei în cazul în care decesul 
survine în cursul manifestațiilor publice sau orice deces care 
ridică suspiciunea nerespectării drepturilor omului, cum este 
suspiciunea de tortură sau oricare altă formă de tratament 
violent sau inuman; 

e multiple decese repetate în serie sau concomitent; 

e cadavre neidentificate sau scheletizate; 

e decese survenite în locuri publice sau izolate; 

e moartea este pusă în legătură cu o deficiență în acordarea 
asistenței medicale sau în aplicarea măsurilor de profilaxie ori 
de protecție a muncii; 

e  decesulpacientului a survenit în timpul sau la scurt timp după 
о interventie  diagnostică sau terapeutică medico- 
chirurgicală.” 


24 Ordinul Ministerului Justiţiei şi Ministerului Sănătăţii nr. 1134/C-255/25.05.2000 pentru 
aprobarea Normelor procedurale privind efectuarea expertizelor, a constatărilor şi a altor lucrări 
medico-legale — art. 34 alin. 2. 

Este important de precizat faptul că la autopsie trebuie să participe 
obligatoriu procurorul sau ofițerul de la omoruri, astfel încât datele obţinute şi 
concluziile medicului legist să conducă la clarificarea unor aspecte importante 
în contextul investigaților ce vor urma în cauză. Prin participarea în sala de 
autopsiere a ofițerului de investigaţii criminale, acesta va putea percepe, în 
mod direct şi obiectiv, aspectele medico-legale ale cazului respectiv, iar 
discuţiile cu medicul legist legate de leziunile prezente pe corp şi modul de 
producere a acestora vor fi mai mult decât benefice pentru investigația 
desfăşurată. 

În urma autopsiei se va întocmi un proces-verbal în care vor fi 
consemnate: 

— numărul de înregistrare în evidenţele unităţii medico-legale; 

— medicul care a efectuat autopsia; 

- toate activităţile desfăşurate cu ocazia autopsiei. 

De asemenea, vor fi ataşate concluziile provizorii, solicitate medicului 
legist sub semnătură şi parafă proprie, pe formularul unității medico-legale şi 
un desen cu leziunile constatate, pe o fişă de genul celei folosite de medicul 
legist. 


b) Descoperirea, fixarea şi ridicarea urmelor 

În această fază trebuie acordată o atenţie deosebită tuturor urmelor de 
la fața locului şi ridicarea acestora cu respectarea strictă a regulilor tehnice 
criminalistice de protejare, conservare, etichetare, sigilare şi, ulterior, de 
transport. În acest sens, prioritate au urmele şi obiectele care prezintă un 
pericol iminent de modificare, deteriorare sau contaminare. 

În ceea ce priveşte urmele de natură biologică, acestea vor fi ridicate cu 
respectarea strictă a procedurilor criminalistice, sens în care poate fi solicitat 
ajutorul medicului legist sau al unui specialist biocriminalist. 


c) Efectuarea fotografiilor şi a înregistrărilor video de detaliu 

Pentru evidenţierea leziunilor existente pe cadavru, precum şi a urmelor 
descoperite pe garderoba acestuia se execută fotografii de detaliu. 

Totodată, se are în vedere întocmirea schiţei locului faptei, aceasta 
urmând a fi ataşată procesului-verbal de cercetare Іа fața locului. 


d)  Ciarificarea împrejurărilor negative 

Pe baza datelor obținute prin examinarea cadavrului şi, în general, a 
datelor rezultate din cercetarea locului faptei, pot fi descoperite aşa-numitele 
împrejurări „negative” sau „controversate”. 

Urmărind să scape de răspunderea penală pentru infracţiunea de omor 
comisă, infractorii încearcă uneori să simuleze o altă infracțiune, săvârşită de 

către alte persoane. În astfel de situaţii, urmele şi mijloacele materiale de 
probă, prin natura, numărul, locul şi modul de dispunere contravin celor care ar 
trebui să rămână în raport cu fapta comisă în realitate. Acestea sunt aşa-zisele 
„împrejurări negative” sau „împrejurări controversate” în cazul infracţiunilor de 
omor disimulate în sinucideri ori accidente. 


De aceea, şi acest aspect întăreşte necesitatea realizării unei cercetări 
atente şi detaliate, în cel mai mic amănunt a locului faptei, pentru că „numai 
astfel este posibil să se explice de ce lipsesc unele urme care, în mod firesc, ar 
trebui să existe, în timp ce alte urme sau obiecte nu îşi găsesc o justificare 
imediată”?. 

De multe ori, cadavrul este scos de către infractor din locul în care a 
fost săvârşită fapta şi dus în altă parte, de regulă, la mare distanţă. Pentru 
simularea unei sinucideri, cadavrul este aşezat pe calea ferată, pe o şosea 
intens circulată pe timp de noapte, este spânzurat, aruncat în apă ori se 
creează o altă situaţie care să ducă la versiunea sinuciderii ori a unui accident. 
În astfel de situații, sub cadavru şi în jurul acestuia nu se constată urme de 
sânge, deşi leziunile de pe corp sunt profunde, си ѕесіопагеа sau zdrobirea 
unor vase mari de sânge. Urmele de pe cadavru create prin acţiunea trenului, 
a autovehiculului, a laţului de spânzurare ре gât sau a apei, toate sunt 
post-vitale, au suficiente caracteristici pe baza cărora să se concluzioneze că 
ele au fost produse după încetarea funcţiilor vitale ale organismului, iar 
constatarea medico-legală oferă noi date în această privinţă. La cadavrele 
aruncate în apă pentru a simula înecul, în foc pentru simularea accidentului, în 
căile respiratorii, pe esofag sau în stomac nu se găsesc urme de funingine, nu 
este apă cu microorganisme sau cu diverse corpuri străine aflate în apă. 

Rezultă са „împrejurările controversate” pot fi soluționate prin 
interpretarea leziunilor de pe corpul victimei, a constatărilor de la autopsie, pe 
care le realizează medicul legist. Acestea, coroborate cu investigaţiile şi 
rezultatele tuturor activităților desfăşurate la fața locului pot demonstra 
disimularea omorului în altă formă de moarte violentă sau neviolentă. 


3. Principalele semne care servesc la diagnosticarea morții 


Examinarea cadavrului priveşte cercetarea corpului victimei, a 
îmbrăcămintei şi încălțămintei acesteia. Înainte de examinarea propriu-zisă a 
cadavrului, realizată aşa cum am arătat în timpul fazei dinamice a cercetării, în 
faza statică, medicul legist va constata realitatea morţii, fără să se modifice 
poziţia, evidențiind semnele morţii şi modificările cadaverice. În acest fel, 


25 Emilian Stancu, op. cit., pag. 370. 

putem stabili dacă moartea este reală, care este data probabilă a decesului, 
dacă există sau nu leziuni traumatice. 


În acest sens, în literatura de specialitate, semnele morţii şi 
modificările cadaverice se clasifică în: 

a) Semne negative de viață — poziţia şi aspectul general al 
cadavrului, oprirea respirației, oprirea circulaţiei, abolirea reflectivității, 
modificările oculare, suspendarea activității cerebrale — au o valoare relativă 
întrucât pot fi rezultatul morţii aparente; 

b) Semnele morţii reale – corespund înlocuirii fenomenelor biologice 
cu fenomenele fizico-chimice, permit diagnosticarea cu certitudine a morții, 
prezintă importanţă în stabilirea cauzei şi datei morții, în determinarea poziţiei 
cadavrului, după instalarea morții. 


Modificări cadaverice precoce: 

e Răcirea cadavrului datorată iniţial opririi circulaţiei şi metabolismului, 
iar apoi pierderii de căldură în mediu; într-un mediu cu temperatura de 15-209, 
răcirea se face cu un grad pe oră în primele patru ore post-mortem, iar apoi cu 
două grade pe oră, începând de la exteriorul corpului spre interior; diagnosticul 
de moarte reală se pune atunci când temperatura intrarectală este de 20°, care 
se atinge după 10-12 ore de la deces; are valoare orientativă în stabilirea 
datei, orei morții. 

e Deshidratarea (desecarea) cadavrului, datorată opririi circulației cu 
hipostază consecutivă şi evaporării apei din straturile cutanate superficiale; 
cadavrul poate pierde în greutate până la 10 kg în 24 de ore; nu are valoare în 
stabilirea datei morții. 

e Lividităţile cadaverice şi modificările sanguine post-mortem, 
datorate opririi circulației sângelui şi consecutiv acţiunii gravitației asupra 
sângelui. Etapele lividităţii cadaverice, hipostazei viscerale şi hemolizei sunt: 
hipostaza (2-16 ore) — la presiune dispar şi reapar după încetarea presiunii, 
dacă se modifică poziția cadavrului se redispun; difuziunea — difuzarea 
sângelui din vase în țesut (15-24 ore) — la presiune digitală păleşte, imbibiţia 
(peste 18 ore) — nu dispar la presiune, sunt colorate omogen. 

e Rigiditatea cadaverică constă din întărirea muşchilor, cu creşterea, 
la nivelul lor, a tensiunii şi scăderea plasticităţii şi a elasticităţii; poate prezenta 
şi variaţii: spasmul cadaveric (întâlnit în decapitări, zdrobiri ale capului). 
Etapele sunt: etapa de instalare — 1-3 ore de la deces, iar la 4-6 ore corpul 
devine rigid; etapa de stare — la 14-24 de ore post-mortem este completă şi 
totală, se învinge cu greutate după care nu se mai reinstalează în articulații; 


2% Vladimir Beliş, Medicină Legală, Editura Teora, Bucureşti, 1992, pag. 21-30. 

etapa de rezoluţie — începe după 24-48 de оге de la deces; dispare în ordinea 
în care a apărut. 

e Autoliza cadaverică аге loc sub acţiunea enzimelor proprii 
organismului, în absența microbilor (precede putrefacţia, creând un mediu 
propice de cultură a microbilor). 


Modificările cadaverice tardive (apar după 24 de ore): 

e Distructive — putrefacţia, distrugerea cadaverică de către animale 
carnivore, insecte necrofage, larvele acestora; 

• Conservatoare naturale — mumificarea, adipoceara (saponificarea), 
lignificarea (tăbăcirea), înghețarea (congelarea); 

• Conservatoare artificiale — înghețarea, îmbălsămarea. 


Un alt aspect important care trebuie avut în vedere cu ocazia cercetării 
locului faptei este gestionarea relaţiei cu mass-media. 

„În situația în care polițistul este solicitat să intervină pentru 
soluţionarea unui caz trebuie să adopte o conduită care să nu creeze prejudicii 
de imagine, situaţii de criză sau alte stări tensionate în relaţia cu mass-media. 

Dacă se intervine în echipă, se impune stabilirea persoanei care va 
oferi minimul de informaţii reprezentanților presei. Se va respecta principiul 
„vocii unice” şi se va desemna un singur polițist care să ofere relaţii mass- 
mediei, pentru ca ceilalţi să îşi poată continua cercetarea la fața locului. 

Polițistul aflat în situaţia de a oferi informaţii mass-mediei informează 
imediat purtătorul de cuvânt/ofițerul de presă, pentru a asigura transmiterea 
corectă a informaţiilor legate de situaţie. Se oferă informațiile necesare 
purtătorului de cuvânt pentru ca acesta din urmă să poată redacta un 
comunicat/o ştire de presă. 

Se oferă jurnaliştilor numai informaţii cu caracter general, nu opinii sau 
alte informaţii neconfirmate ori alte aspecte neprobate încă. Informaţiile 
furnizate au în vedere respectarea regulilor cu privire la protecţia datelor cu 
caracter personal, precum şi cu privire la păstrarea secretului profesional.” 

Totodată, nu trebuie ignorat dreptul mass-mediei de a fi prezentă în 
apropierea locului evenimentului, fapt pentru care poliția trebuie să limiteze 
accesul la locul faptei pentru conservarea urmelor/indiciilor/probelor sau din 
raţiuni de securitate. 


27 Procedura PRO-PG 07 din 28.07.2008 privind gestionarea situaţiilor în care reprezentanții 
mass-mediei solicită informații direct de Іа poliţişti, alții decât cei din cadrul structurilor de relații 
publice şi comunicare sau desemnați legal, pag. 3-4. 


44 


În final, reamintim regulile principale care trebuie urmate de 
echipa de cercetare Іа fața locului în cazul unui отог: 


înainte de a începe cercetarea propriu-zisă trebuie să se 
consemneze ora exactă când echipa a ajuns, condiţiile meteo, 
adresa exactă a locului unde s-a săvârşit infracțiunea, datele de 
identificare ale victimei; 

se notează numele, gradul şi unitatea din care fac parte lucrătorii 
de poliţie prezenţi deja la faţa locului, care dintre ei a intrat în 
câmpul infracţional şi în ce scop; 

primii poliţişti ajunşi Іа fața locului sunt întrebaţi de cine, cum şi la 
ce oră au fost sesizaţi, cine a descoperit fapta, cum şi când, ce 
modificări au intervenit în câmpul infracțional de când au venit ei 
până în momentul de față, cine a făcut aceste modificări şi în ce 
scop, ce lucruri au fost mişcate, ce persoane au fost găsite în 
câmpul infracțional sau lângă acesta, ce persoane au pătruns 
ulterior în câmpul infracțional şi în ce scop, dacă există persoane 
care între timp au plecat şi motivul pentru care au plecat, ce au 
discutat persoanele prezente între ele sau ce le-au comunicat lor, 
dacă a folosit cineva telefonul, WC-ul, chiuveta etc. din câmpul 
infracțional; 

de asemenea, trebuie clarificat dacă victima mai era în viaţă, cum 
şi unde au găsit-o, cu cine, dacă a vorbit ceva, dacă victima a fost 
dusă la spital, dacă a fost însoţită de un poliţist, cum a fost 
transportată (cu autoturismul unei persoane particulare sau cu o 
ambulanţă; dacă personalul ambulanței a pătruns în câmpul 
infracţional); 

se va solicita procesul-verbal întocmit de poliţiştii prezenţi la fața 
locului; 

se vor consemna datele (inclusiv numerele de telefon) persoanelor 
prezente, se va păstra inclusiv lista întocmită de primii lucrători de 
poliție sosiți la fața locului, iar dacă e cazul se pun întrebări 
suplimentare acestor persoane, preferabil separat, cu privire la 
aspectele menţionate mai sus; 

pentru bunul mers al activității de cercetare conducătorul echipei va 
constitui mai multe echipe de poliţişti — o echipă care va efectua 
cercetarea la fața locului propriu-zisă, o echipă саге va face 
investigații, o echipă care va audia persoanele care cunosc date 
utile cauzei; 

în funcţie de gradul de dificultate a cauzei se stabileşte şi numărul 
persoanelor care vor face parte din echipe, păstrându-se în 

permanenţă legătura între acestea (telefonic, prin staţie sau prin 
alte mijloace); 

se izolează şi se delimitează câmpul infracţional cu banda 
inscripționată, unul sau mai mulţi agenţi de poliţie vor asigura paza 
câmpului infracțional, poziționați dincolo de banda inscripționată, 
iar, în cazul cercetării la fața locului, în locuinţă, în fața uşii de 
acces; 

dacă este necesar se delimitează două zone de cercetare — o zonă 
în imediata apropiere a locului săvârşirii faptei, unde se găsesc 
majoritatea mijloacelor de probă şi cadavrul şi o a doua zonă, mai 
extinsă, unde se vor efectua cercetări pentru găsirea altor mijloace 
de probă (se recomandă acest lucru în special în cazul cercetării la 
fața locului în câmp deschis); 

în mod obligatoriu se filmează şi se fotografiază persoanele 
prezente, mulțimea de curioşi, autovehiculele din zonă (aceste 
operațiuni se vor repeta pe tot parcursul cercetării la fața locului); 
este bine ca un membru al echipei de cercetare să stea în 
mulțimea de curioşi şi să asculte ce se vorbeşte, să culeagă 
informaţii, să observe reacții; 

se acordă o importanţă deosebită uşii de intrare cu detalii pe 
sistemele de închidere şi asigurare şi pe eventualele urme de 
fortare — vor fi fotografiate şi filmate; 

la intrarea în câmpul infracţional se va alege, în principiu, traseul 
cel mai rapid şi care ar putea conţine cele mai puţine urme; 

în câmpul infracţional vor intra un număr cât mai mic posibil de 
persoane: procurorul, poliţişti de la Omoruri şi specialişti criminalişti 
— vor purta echipament steril; 

în timp ce specialiştii criminalişti filmează şi fotografiază tot câmpul 
infracțional în ansamblu, se stabilesc versiunile provizorii de lucru, 
se ia în calcul în cadrul fiecărei versiuni traseul posibil şi activităţile 
desfăşurate de autor în câmpul infracțional; 

se stabileşte modul cum va decurge cercetarea la fața locului — 
succesiunea cercetării încăperilor, în cazul cercetării într-o locuință 
sau alt spaţiu închis, (de exemplu, restaurant) sau succesiunea 
zonelor şi sectoarelor, în cazul cercetării în câmp deschis; 

se stabileşte un loc izolat din interiorul câmpului infracţional unde 
se vor aşeza trusele criminalistice şi, ulterior, probele ridicate; 

se stabileşte persoana care va păstra probele ridicate (în principiu 
un specialist criminalist); 

se stabilesc traseele pe care echipa de cercetare Іа fața locului se 
va deplasa în interiorul câmpului infracțional; 

se stabileşte pe care din obiectele întâlnite pe aceste trasee pot 
exista urme, mai întâi se ridică urme biologice, apoi amprente şi 
alte urme; 

se verifică dacă sunt urme pentru care există pericolul de 
distrugere sau degradare imediată şi se dispune protejarea şi 
ridicarea lor cu prioritate (după fixarea prin fotografiere şi filmare) — 
pentru urmele de paşi şi pneuri pericolul de a fi distruse este cel 
mai mare; 

la cercetarea la fața locului în câmp deschis trebuie luate în 
consideraţie condiţiile meteo care pot deveni repede nefavorabile 
(ploaie, ninsoare); 

se fotografiază metric câmpul infracțional în ansamblu си 
surprinderea şi fixarea distanțelor dintre cadavru şi obiectele 
importante pentru cauză, a raporturilor de mărime şi poziţie, fără a 
fi mişcate; 

se întocmeşte o schiță a câmpului infracţional pe care se vor nota 
ulterior obiectele importante pentru cauză, urmele ridicate, petele 
de sânge etc.; 

se permite apoi accesul în câmpul infracţional numai medicului 
legist şi, dacă este necesar pentru manipularea cadavrului, se 
permite accesul unui singur brancardier; 

se notează şi se fotografiază poziția corpului victimei şi articolele 
de vestimentaţie, se ridică şi se fotografiază urmele găsite pe - şi 
lângă cadavru, mostre din substanța găsită lângă cadavru, (de 
exemplu, mostre de apă în cazul înecaţilor, substanțele posibil 
otrăvitoare în cazul deceselor prin otrăvire); 

dacă sunt indicii suficiente că s-a săvârşit un omor, este indicat să 
nu fie dezbrăcat cadavrul; 

se cercetează criminalistic şi se examinează medico-legal cadavrul 
în următoarea ordine: se ridică prin tamponare, conform 
procedurilor, urme biologice de pe zonele corpului care ar fi putut fi 
atinse de autor (fața, gâtul şi toate regiunile care nu sunt acoperite 
de îmbrăcăminte); 

se ridică depozitul subunghial şi se asigură mâinile victimei cu 
pungi din hârtie legate la încheieturi; 

se solicită medicului legist să examineze şi să descrie leziunile 
astfel încât să nu se compromită alte probe existente pe corpul 
victimei; 

când s-a dispus ridicarea cadavrului se permite accesul şi celui 
de-al doilea brancardier, ambii fiind atenţionaţi cu privire la zonele 
pe care să nu le atingă cu ocazia manipulării cadavrului; cadavrul 
va fi introdus într-un sac de unică folosință care va fi închis şi 
sigilat, sacul urmând a fi deschis decât în prezența procurorului sau 
polițistului (sacul va fi sigilat pentru a nu se contamina probele — în 
special cele biologice existente pe cadavru, care vor fi ridicate la 
autopsie); 

se examinează şi se fixează prin fotografiere filmare locul de sub 
cadavru; 

se examinează şi se tratează criminalistic, se fixează prin 
fotografiere şi filmare toate obiectele din câmpul infracțional pe 
care pot exista urme; 

cu ocazia cercetării se au în vedere scările, pasajele şi intrările în 
locul faptei, împreună cu zonele din imediata vecinătate, uşile din 
exterior, uşile din interior, ferestrele, holuri, intrări, iluminarea, 
televizoarele şi aparatele electrocasnice, condiţiile de încălzire, 
condiţiile de gătit, mirosuri, ceasuri de perete sau de mână, semne 
de petrecere sau de servire a mesei, conţinutul scrumierelor, coşul 
de gunoi, sacul aspiratorului, mătura, cârpele folosite la spălatul 
podelelor sau la ştersul prafului, mopul şi găleata acestuia, 
sifoanele, zonele de scurgere ale instalaţiilor sanitare, vasul 
WC-ului şi baza WC-ului, gurile de aerisire, ghena de gunoi, 
hainele spălate (de pe sârma de rufe sau din baie), maşina de 
spălat, cuierul şi dulapul de pantofi, sertarele şi compartimentele 
birourilor de scris, dulapurilor şi a altor obiecte de mobilă, coşurile 
de gunoi, bucătăria, baia, toaleta, deteriorări ale tavanului, podelei, 
pereţilor şi mobilei, haine, dezordinea generală, folosirea armelor 
de foc, locurile de ascundere a armelor sau obiectelor, grămezile 
de compost sau bălegar, gropile de gunoi, anexele şi dependinţele, 
cutia de scrisori, boxele din subsol, garajele, uscătoria, magazia, 
podul, pivnita etc.; 

se pot aspira zonele unde se pot găsi urme diverse şi de categorii 
diferite: bancheta şi spătarul maşinii, patul, canapeaua, covorul; 

se cercetează agendele, calculatorul, unităţile de memorie mobile, 
CD-urile, DVD-urile, casetele video şi audio, telefoanele mobile şi 
fixe, cartea de telefon; 

se efectuează cercetarea autoturismelor găsite Іа fața locului; 

la plecarea de la fața locului se încuie şi se sigilează căile de acces 
şi se fotografiază sigilate, se păstrează câmpul infracțional sigilat 
până cel puţin după efectuarea autopsiei; 

în cazul cercetării în câmp deschis se vor lua probe de sol, bitum, 
ciment şi se va fixa vegetaţia prin fotografiere pentru comparări 
ulterioare; 

în cazul cercetării la fața locului într-un autoturism trebuie să se 
aibă în vedere tratarea criminalistică a interiorului, exteriorului şi 
portbagajului, se aspiră scaunele, bancheta şi mocheta din 
portbagaj, preşurile din interior; 

pe întreaga durată a cercetării locului faptei nu se atinge nimic fără 
mănuşi de protecţie, se va evita tendinţa naturală de a pune mâna 
pe tocurile uşilor, clanțe, întrerupătoare etc., nu se folosesc 
instalaţiile sanitare (chiuveta, duşul, cada de baie, WC), nu se 
fumează, nu se permite accesul în câmpul infracţional niciunei 
persoane neimplicate în cercetare, nu se folosesc instalaţiile de 
comunicare din câmpul infracțional (telefon, calculator) în interes 
de serviciu sau personal; 

nu se exprimă cu voce tare părerea referitoare la caz, mai ales în 
prezenţa persoanelor străine sau în momentele în care se filmează; 
trebuie luată în calcul, în permanenţă, posibilitatea existenţei unui 
câmp infracțional multiplu (cazurile cadavrelor depesate, cadavrelor 
transportate în alt loc decât acela în care s-a comis fapta, sau 
situaţiile când obiectul-corp delict este aruncat în altă zonă decât 
aceea în care s-a comis omorul, de exemplu, ghena de gunoi), 
posibilitatea unei „înscenări” făcute de autorul faptei pentru a 
induce în eroare, existența unor aspecte constatate la cercetarea 
locului faptei care, la prima vedere, te pot induce în eroare, 
posibilitatea ca autorul să fi încercat să şteargă urmele; 

în câmpul infracţional trebuie avut mereu în vedere principiul 
„observă, fotografiază, ridică” şi, de asemenea, nu trebuie 
transformată experiența în prejudecată, întrucât nu există două 
cazuri identice; 

în cercetarea la fața locului nu trebuie să se plece de la idei 
preconcepute şi nu trebuie omis faptul că absolut toate versiunile 
posibile nu au nicio valoare pentru cauză atât timp cât nu au fost 
verificate şi confirmate de rezultatul activităţilor întreprinse, inclusiv 
de cercetarea locului faptei. 


În concluzie, este important ca activitatea de cercetare Іа fața locului să 
fie organizată şi coordonată tactic, fapt ce se materializează prin: 


cercetarea în echipă, care presupune o conducere unică; 
conlucrarea fără rezerve, pe toate planurile, între membrii echipei 
de cercetare sau investigaţie; 

informarea permanentă а conducătorului cercetării — pentru 
centralizare; 

organizarea activităţii, fiecare membru al echipei va avea de 
îndeplinit sarcini concrete şi precise, este necesară o ordine bine 
stabilită, o succesiune firească; 

luarea unor măsuri de ordine la fața locului, la care trebuie să se 
supună atât membrii echipei, cât şi superiorii acestora; 

evitarea pătrunderii la locul faptei a persoanelor neautorizate sau 
neavenite, o anumită fermitate, sobrietate față de jurnalişti dacă 
aceştia sunt excesiv de curioşi, pentru a nu face publice anumite 
date în faza iniţială a anchetei, care să influenţeze negativ evoluţia 
investigațiilor, să trezească ecouri nedorite în opinia publică?. 


II. investigarea infracțiunilor de omor 


Investigarea infracțiunilor de omor începe încă din momentul cercetării 
la fața locului, odată cu stabilirea de către şeful echipei de cercetare а 
echipelor de investigaţii care vor fi împărţite în mai multe zone, dar vor ţine 
permanent legătura cu cei care efectuează cercetarea la fața locului. Totodată, 
vor fi stabilite datele de interes, locurile şi persoanele de investigat, aspecte 
care vor fi precizate tuturor membrilor investigatori. 

Cu ocazia activităţilor de investigare se vor avea în vedere următoarele: 


polițistul va stabili ordinea în care va investiga zona, fără să 
excludă niciun loc (apartament, unitate comercială etc.). Va 
respecta această ordine, chiar dacă pe parcurs vor apărea 
elemente care să necesite o continuare a investigaţiei în altă parte; 
în cadrul zonei ce urmează a fi investigată, se vor stabili camerele 
video existente, urmând a se solicita înregistrările efectuate de 
acestea pe o perioadă care se va considera suficientă, în urma 
analizării tuturor datelor obținute în anchetă; 

în fiecare loc se va stabili şi nota: cine locuieşte efectiv, cine este 
prezent la momentul investigaţiei, cine era prezent la data şi ora 
critică, ce anume cunoaşte fiecare (date de identificare, număr de 
telefon fix/mobil, loc de muncă, adrese de domiciliu sau reşedinţă); 
dacă lipsesc persoane, acestea vor fi contactate ulterior; 

dacă din datele pe care le obține, polițistul consideră că este 
necesar să îşi continue investigația şi în afara zonei care i-a fost 
iniţial repartizată, va comunica acest lucru şefului echipei de 
investigații (poate alt investigator a fost deja acolo); 

aceste activități vor fi reluate după un interval de timp, întrucât pot 
apărea date noi. 


28 Emilian Stancu, op. cit., pag. 364. 

În principal, investigaţiile se vor сеп{га pe obținerea unor date cât mai 
complete cu privire la victima infracțiunii de omor. 

Victimologia presupune, din acest punct de vedere, colectarea şi 
interpretarea tuturor informațiilor importante despre victimă şi modul ei de 
viață. Sunt importante personalitatea, locul de muncă, educaţia, prietenii, 
obiceiurile, statutul marital, întâlnirile pentru o relaţie sentimentală, trecutul, 
sexualitatea, reputaţia, folosirea în timp a alcoolului sau drogurilor, starea 
psihică, vecini, asociați în afaceri şi, desigur, cazierul judiciar. Literatura de 
specialitate arată că „investigatorii de la omoruri trebuie să învețe atât de mult 
despre victimă, cât nici măcar victima nu cunoştea despre ea însăşi — Who 
was the victim and what was going on his or her life at the time of event." 


Astfel, se vor avea în vedere: 


concepţiile generale despre viaţă; 

religia, credința; 

preocupările şi hobby-urile; 

temperamentul şi manifestările psihice; 

calitățile morale; 

viciile evidente, viciile mai puţin cunoscute de cei din jur, dorinţele 
satisfăcute/nesatisfăcute; 

preferințele sexuale; 

dacă fumează, se droghează sau face parte din vreo sectă; 
antecedentele medicale; 

antecedentele penale; 

dacă deţine autoturism şi permis de conducere (ce categorii); 

dacă foloseşte internetul, adresa de e-mail; 

localităţile şi locurile în care se deplasa, motivele deplasărilor; 
locurile frecventate, motivul pentru care le frecventa; 

bunurile de valoare deţinute (şi cele care au dispărut); 

telefoanele deţinute şi numerele de apel; 

existența unor neînţelegeri familiale (gelozie, răzbunare, moşteniri, 
partaje); 

existența unor situaţii conflictuale cu alte persoane, natura şi 
vechimea lor; 

apartenenţa victimei la o grupare, mediu, instituţie; 

cercul de relaţii al victimei (familie, serviciu, afaceri, prieteni, 
cunoştinţe, persoane care veneau în vizită); 


2 Vernon J. Geberth — op. cit., pag. 1. 

— existența unor relații extraconjugale; 

— relațiile cu ѕиѕресііі, eventualele amenințări făcute de aceştia; 

— persoanele care aveau cunoştinţă de bunurile de valoare deţinute 
de victimă sau de bunurile care au dispărut cu prilejul omorului. 


Deosebit de importante în investigații sunt datele obţinute privitoare la 
momentele imediat anterioare decesului: 

— data şi ora când persoana investigată a văzut-o pe victimă sau a 
vorbit ultima oară cu ea; conţinutul conversaţiei; 

— mişcarea în timp şi spaţiu a victimei anterior morții sale (itinerar, 
opriri şi întâlniri pe traseu); 

— existența unor persoane suspecte în zonă, în momentul în care s-a 
comis omorul. 


După terminarea investigaţiei, toate datele obținute de către echipele 
de investigatori vor fi consemnate într-un proces-verbal de investigaţii. 

În acest sens, trebuie accentuată importanța acestor investigații 
efectuate la faţa locului, fapt pentru care vor fi responsabilizați cu această 
activitate ofițeri buni, cu abilităţi de acest gen, care sunt interesaţi cu privire la 
ancheta desfăşurată, şi nu dintre poliţiştii de la structurile de ordine publică sau 
alte formaţiuni саге la momentul respectiv se află la fața locului. Această 
activitate de investigare (cercetare din uşă în uşă, cum se mai foloseşte ca 
termen), se constituie ca o parte vitală a investigației preliminare desfăşurate 
în cauză şi are ca scop identificarea posibililor martori sau a persoanelor care 
pot deţine informaţii valoroase despre crimă. Astfel, se vor verifica toate 
persoanele găsite în zonă sau în apropiere, vor fi examinate toate clădirile de 
locuit, sau cu altă destinaţie aflate în împrejurimi, toate locuinţele, şi vor fi 
notate numele şi adresa persoanelor identificate, pentru a fi eventual 
contactate de către anchetatori, ulterior. Cu privire la toate persoanele 
identificate se va realiza un scurt interviu în care vor fi avute în vedere 
aspectele importante, urmând ca o audiere detaliată să fie realizată ulterior, în 
cazul în care se impune acest lucru, la sediul poliției. Este de preferat, de 
asemenea, să fie întocmit un formular special (chestionar) cu datele ce se vor 
avea în vedere de către ofițerii investigatori, pentru a nu fi uitate aspecte 
importante cu ocazia investigaţiilor. 

O investigare corectă şi amănunțită la acest moment, realizarea си 
profesionalism a acestor verificări, poate conduce la obținerea unor date 
importante cum ar fi: un martor ocular al crimei, informaţii despre 
circumstanțele în care a fost comisă fapta, o oră aproximativă a comiterii 
omorului, precum şi a decesului victimei, informaţii utile despre persoana 
decedată, un motiv, mobil al crimei“. 


30 Vernon J. Geberth — op. cit., pag. 79. 

Alte aspecte care trebuie să intereseze echipa de cercetare şi 
investigare de la fața locului: 

Telefonul fix al victimei: se va nota culoarea, marca, modelul şi seria 
aparatului telefonic, numărul postului telefonic; dacă aparatul este dotat cu 
robot, se verifică înregistrările şi se ridică toate casetele cu înregistrări; dacă 
are memorie se verifică tot meniul şi se notează toate aceste date; se va 
solicita listingul apelurilor efectuate şi primite. 


Telefonul mobil al victimei: se stabileşte culoarea, marca, modelul şi 
codul IMEI, numărul postului telefonic şi seria cartelei SIM; se verifică şi se 
consemnează într-un proces-verbal conţinutul agendei telefonice, al registrului 
apel, al mesajelor scrise sau verbale şi se caută fotografii, filmări sau alte 
înregistrări; se va solicita listingul apelurilor/mesajelor primite şi efectuate; se 
va solicita, pe baza IMEl-ului, să se precizeze ce cartele au fost folosite cu 
telefonul, precum şi listingul acestora; dacă telefonul mobil a fost sustras, 
trebuie căutate în locuinţa victimei actele de cumpărare ale acestuia sau cutia 
aparatului pentru a se stabili seria IMEI; în cazul în care nu este cunoscut 
numărul de telefon al victimei, vor fi întrebaţi aparținătorii sau persoanele 
apropiate; se va solicita interceptarea convorbirilor telefonice efectuate de pe 
telefonul victimei şi de pe cartela SIM, precum şi localizarea pe baza seriei de 
IMEI; dacă în telefon, după sustragerea sa, au fost introduse alte cartele SIM 
decât cea a victimei, se vor solicita listingurile acestor cartele şi datele de 
identificare ale posesorilor, iar apoi se va proceda la investigarea şi audierea 
posesorilor posturilor telefonice cuprinse în listinguri. 


Cardul bancar al victimei: se solicită unităţii bancare emitente extrasul 
de cont al cardului; se identifică bancomatele folosite pentru extragerea de 
numerar; se solicită de urgenţă imaginile camerelor de supraveghere instalate 
la bancomate, deoarece există bănci care şterg în scurt timp imaginile. 


Computerul victimei: folderele/fişierele aflate în memoria unității 
centrale; care au fost folderele/fişierele accesate într-o anumită perioadă; ce 
accesări s-au efectuat pe internet, e-mail, messenger etc. 


Odată cu identificarea unor suspecți la fața locului sau chiar a unor 
martori, se recomandă ca audierea acestora să nu fie făcute la locul faptei în 
momentul efectuării cercetării la faţa locului, întrucât acolo nu există condiţiile 
necesare efectuării unui bun interogatoriu. 

În cazul audierilor este necesar să fie respectate anumite reguli 
generale. 

Astfel, prima măsură care trebuie luată cu persoanele aduse la sediu 
este să fie puse în camere diferite pentru a evita orice contact între ele. 

Audierea trebuie efectuată de maximum doi anchetatori. Este 
recomandat ca, iniţial, să i se dea o coală albă persoanei audiate şi să i se 
pună în vedere să scrie cu cuvintele ei, fără niciun fel de influenţă din partea 
anchetatorului, exact cum a perceput fapta. 

Audierea propriu-zisă va începe cu întrebări de cunoaştere, pentru ca 
apoi să i se solicite persoanei audiate să relateze ceea ce ştie. Persoana va fi 
lăsată iniţial să povestească liber, fără a fi întreruptă (acest lucru va fi făcut 
doar dacă se abate de la subiect), fără a i se pune întrebări. După ce relatează 
liber, i se vor pune întrebări şi se va urmări reacţia acesteia, întrucât în acest 
fel îi va fi mult mai greu să mintă şi să simuleze, fiind nevoită să se 
concentreze şi la scris şi la întrebările poliţistului. 

După ce termină de scris declaraţia se trece la transcrierea pe formular 
a declaraţiei olografe. Pe tot timpul audierii se va menţine controlul vizual 
asupra interogatului şi se vor studia în permanenţă mişcările şi gesturile ce {їп 
de limbajul trupului. 


O situaţie aparte o constituie cercetarea unui suspect, în condiţiile în 
care a fost identificată o persoană suspectă la locul faptei. Faţă de suspect se 
vor respecta câteva reguli de bază: 

— înainte de transportarea la sediu, acestuia i se va face un control 
sumar al obiectelor de îmbrăcăminte (cu mănuși sterile) – acesta 
poate avea asupra sa arma sau obiectul cu care a comis fapta ori 
alte obiecte ce pot pune în pericol viața poliţiştilor pe timpul 
transportului; 

— bunurile găsite asupra sa vor fi ridicate şi ambalate separat; 

— obiectele de încălțăminte şi îmbrăcăminte de pe suspect vor fi 
examinate — în cazul în care se găsesc urme, obiectele de 
îmbrăcăminte şi încălțăminte se ridică conform regulilor stabilite; 

— пи і se va permite suspectului să se spele sau să se şteargă ре 
mâini; 

— ве ridică depozitul subunghial; 

— se ridică probe pentru stabilirea urmelor secundare ale tragerii cu 
armă de foc; 

— palmele şi încălțămintea vor fi protejate cu pungi de hârtie; 

— ре timpul acestor activităţi suspectul va fi fotografiat şi filmat. 


La sediul unităţii de poliție, suspectului i se va face о percheziţie 
corporală, va fi fotografiat şi filmat şi se vor examina, fotografia şi filma metric 
şi se vor descrie (ca poziţie, dimensiune şi formă) leziunile de pe corpul 
acestuia. În cazul în care există leziuni, se vor ridica urme biologice de pe 

acestea. Totodată, suspectul va fi amprentat şi i se vor ridica probe biologice 
prin periaj bucal folosindu-se kitul standard. O altă problemă cu caracter urgent 
este faptul că suspectul trebuie prezentat imediat medicului legist, în vederea 
examinării acestuia. 

În continuare se trece la audierea suspectului, respectându-se regulile de 
mai sus. După consemnarea liberă a declaraţiei, va fi întrebat de mai multe ori, 
în detaliu, се a făcut în momentele anterioare şi ulterioare săvârșirii faptei, iar 
tot ce declară va fi consemnat cât mai amănunțit pentru a i se verifica 
sinceritatea în momentul audierilor ulterioare, când nu-şi va mai aminti exact 
toate detaliile mincinoase. 

În ceea ce priveşte suspectul identificat la faţa locului, mai pot fi 
realizate şi alte activităţi specifice investigării omorului — confruntarea, 
reconstituirea şi conducerea în teren. 

Câteva reguli cu privire la efectuarea confruntării, se impun a fi, 
respectate: 

e Această activitate va fi efectuată doar dacă este strict necesar şi 
dacă trebuie să fie întărit probatoriul, întrucât există riscul ca persoanele 
sincere şi timide să nu reziste la un asemenea procedeu; 

e Este indicat ca atunci când se realizează o confruntare, scaunele 
să fie aşezate în aşa fel încât persoanele care sunt confruntate să fie aşezate 
spate în spate; dacă sunt aşezate față în față există riscul ca autorul, de 
regulă, o persoană cu o personalitate mai puternică, să o influențeze pe 
cealaltă; 

e Este indicat ca persoana care pune întrebările să nu fie şi cea care 
consemnează pe formular întrebările şi răspunsurile — în acest mod 
anchetatorul саге formulează întrebările poate să observe reacțiile/ 
comportamentul celor confruntati; 

e De regulă, prima întrebare va fi pusă persoanei considerată 
sinceră; 

e Activitatea va fi limitată doar la întrebări cu privire la contradicţiile 
esenţiale; cei confruntaţi nu trebuie să afle în totalitate ceea ce a declarat unul 
despre celălalt, nici să reia tot ceea ce au afirmat cu prilejul audierii; 

e Întreaga activitate va fi filmată. 


Atunci când suspectului i s-a dovedit comiterea omorului, iar 
acesta recunoaşte fapta sa, pot fi efectuate reconstituirea şi conducerea 
în teren: 

— la sediu, înainte de reconstituire/conducere în teren, se stabilesc şi 

se notează punctele esenţiale care trebuie surprinse şi verificate în 
cadrul activităţii, iar autorului i se va explica faptul că trebuie să 

arate concret, la locul săvârşirii faptei, împrejurările în care a comis 
infracțiunea, aşa cum a arătat în declaraţia sa; 

reconstituirea va începe cu traseul persoanei spre locul săvârșirii 
faptei, i se va cere autorului să indice fiecare schimbare de direcție 
— persoana va fi fotografiată şi filmată, când arată direcţia cu mâna 
întinsă; 

ajunşi la locul săvârşirii faptei i se va cere autorului să precizeze се 
diferențe există în câmpul infracţional, aşa cum arată în momentul 
reconstituirii, fată de momentul săvârşirii faptei; 

la locul faptei, autorului i se va cere să relateze din nou, pe scurt, 
dar cu surprinderea amănuntelor esenţiale, modul їп саге a 
acționat; 

autorul va fi lăsat să arate singur, iar dacă scapă din vedere unele 
aspecte, i se vor pune întrebări fără însă a i se sugera sau a i se 
arăta ceva; 

se va fotografia şi filma în amănunt fiecare aspect indicat de 
persoana în cauză, iar pentru fiecare din aceste aspecte i se va 
solicita să dea explicaţii amănunțite саге vor fi surprinse prin 
filmare; 

în cazul în care fapta a fost săvârşită într-o locuinţă i se va solicita 
autorului să indice şi să explice exact cum a pătruns în interior 
(cum a forțat uşa de acces, cu ce, unde a lăsat sistemele de 
închidere distruse sau fragmente din acestea, dacă uşa era 
deschisă, dacă a sunat la sonerie; dacă a intrat pe fereastră, cum a 
deschis-o, de unde a apucat, dacă a purtat mănuşi), dacă a 
aşteptat victima (de exemplu, în scara blocului sau în stradă), va 
indica locurile unde a stat, ce a făcut, dacă a atins ceva, ce 
persoane sau autoturisme au trecut pe acolo, de unde veneau 
acestea (de exemplu, din ce apartamente, case sau garaje au 
ieşit); 

în câmpul infracţional propriu-zis autorul va indica locul unde se 
afla sau de unde a apărut victima, va indica de unde a luat arma 
crimei, dacă a luat-o din câmpul infracțional; 

autorului i se va da un obiect asemănător celui cu care a săvârşit 
fapta şi i se va solicita să arate cât mai exact cum a procedat, sens 
în care se va solicita unei persoane din echipa de anchetă să joace 
rolul victimei, iar cel care efectuează reconstituirea va indica 
poziţiile în care trebuie să stea (eventuale poziții de apărare) — se 
poate folosi şi un manechin; 

— уа indica şi descrie în amănunt desfăşurarea faptei propriu-zise: 
unde a început, poziţiile succesive autor/victimă, traseul, modul 
cum a lovit victima cu arma, dacă au atins vreun obiect din câmpul 
infracțional — i se va cere să indice în ce poziţie a rămas victima la 
sfârşitul conflictului (cum erau orientate capul şi picioarele, dacă a 
căzut ре burtă, pe spate sau în lateral, poziția mâinilor şi 
picioarelor) şi dacă a mişcat-o sau transportat-o de acolo; 

— dacă a sustras anumite obiecte va indica locul unde se aflau 
acestea; 

— autorul va indica ce a făcut după săvârşirea faptei în câmpul 
infracțional, dacă a încercat să şteargă anumite urme, cum şi cu 
ce, dacă a aruncat sau a ascuns arma în câmpul infracțional; 

— уа arăta ce a făcut la plecarea din câmpul infracţional (de exemplu, 
pe unde a plecat, dacă a închis/încuiat uşa sau fereastra, dacă a 
stins lumina, dacă s-a întâlnit cu cineva); 

— va indica apoi traseul urmat după plecarea din câmpul infracțional, 
locul unde a aruncat sau a ascuns arma crimei, lucrurile luate din 
câmpul infracțional sau hainele murdare de sânge, va indica 
locurile în care a intrat (de exemplu, magazine, instituţii), locul unde 
s-au despărțit dacă au fost mai mulți; 

— fiecare aspect va fi fixat prin fotografiere şi filmare; 

— ве vor nota toate aceste amănunte şi se va întocmi un proces- 
verbal саге va fi semnat de toți cei care au participat la 
reconstituire. 


O altă activitate importantă în cadrul investigării infracţiunilor de omor 
se referă la ascultarea martorilor sau a altor persoane care au legătură cu 
fapta (de exemplu, rudele victimei, persoanele care au descoperit cadavrul). 
Cu ocazia audierilor se vor avea în vedere regulile generale descrise anterior, 
pentru situaţiile audierii suspecţilor. Problemele care trebuie clarificate şi 
verificate prin ascultarea acestor persoane diferă însă de cele stabilite în cazul 
ascultării suspecţilor. Astfel, aceştia vor fi întrebaţi, în cel mai mic amănunt, ce 
date cunosc şi ce împrejurări au constatat cu privire la victimă şi suspecți, în 
mod special, dar şi cu privire la alte persoane care au avut legătură cu fapta. 

Referitor la ascultarea persoanelor, indiferent de calitatea lor 
procesuală, după cum rezultă dintr-o bogată practică în materie, aceasta 
trebuie să fie efectuată, în totalitate, de aceiaşi membri ai echipei de cercetare, 
de la începutul anchetei până la finalizarea cazului, reaudieri efectuate de noi 
anchetatori generând dificultăți, neînțelegeri”. 


31 Emilian Stancu, op. cit., pag. 389. 

О parte importantă а investigării omorurilor şi care răspunde la o 
multitudine de întrebări şi aspecte necilarificate o constituie dispunerea şi 
efectuarea constatărilor sau expertizelor medico-legale. Conform Codului de 
procedură penală – „Constatarea medico-legală se efectuează їп caz de 
moarte violentă, de moarte a cărei cauză nu se cunoaşte ori este suspectă, 
sau când este necesară o examinare corporală asupra învinuitului ori 
persoanei vătămate pentru a constata pe corpul acestora existența urmelor 
infracțiunii; organul de urmărire penală dispune efectuarea unei constatări 
medico-legale şi cere organului medico-legal, căruia îi revine competența 
potrivit legii, să efectueze această constatare. "2 


În ceea ce priveşte autopsia medico-legală, medicul legist trebuie 
să răspundă la mai multe obiective, acestea urmând a fi dispuse de către 
procuror în ordonanța de efectuare a necropsiei: 

— felul morții; 

— cauza medicală a morţii; 

— data şi ora decesului; 

— leziunile de violenţă existente; 

— data producerii lor; 

— numărul leziunilor, localizarea, mecanismul de producere, 

descrierea amănunțită, succesiunea acestora; 

— obiectul probabil cu care au fost produse; 

— care dintre leziuni au caracter vital; 

— legătura de cauzalitate dintre leziuni şi deces; 

— grupa sanguină a victimei; 

— caracterul secretor sau nesecretor; 

— prezența urmelor de deflorare şi vechimea lor; 

— prezența urmelor de eroziune anală şi vechimea lor; 

— їп cazul în care a fost aplicat un tratament medical, dacă a fost 

aplicat corect; 

— numărul de zile de îngrijiri medicale pentru fiecare leziune de 

violenţă în parte; 

— care dintre leziunile de violență au apărut în urma unei loviri cu 

corp dur şi care au apărut în urma unei loviri de corp/plan dur; 

— ridicarea de probe biologice de la cadavru; 

— examen toxicologic; 

— alcoolemie; 

— analiza conţinutului эїотаса!°. 


32 Codul penal şi Codul de procedură penală — art. 114 alin. 1. 
33 Remus Budăi, Alexandru-Bogdan Georgescu, Radu Gavriş — Ghidul anchetatorului de omoruri 
— Editura Argessis Print, Bucureşti, 2006, pag. 66. 

Totodată, în raport cu urmele şi mijloacele materiale de probă 
descoperite la locul faptei ori cu ocazia desfăşurării altor activități de urmărire 
penală pot fi dispuse diverse genuri de constatări tehnico-ştiinţifice sau 
expertize criminalistice. Conform Codului de procedură penală „Când există 
pericol de dispariţie a unor mijloace de probă sau de schimbare a unor situații 
de fapt şi este necesară lămurirea urgentă a unor fapte sau împrejurări ale 
cauzei, organul de urmărire penală poate folosi cunoştinţele unui specialist sau 
tehnician, dispunând, din oficiu sau la cerere, efectuarea unei constatări 
tehnico-ştiințifice”.5* De asemenea, expertiza se dispune „Când pentru 
lămurirea unor fapte sau împrejurări ale cauzei, în vederea aflării adevărului, 
sunt necesare cunoştinţele unui expert, organul de urmărire penală ori instanța 
de judecată dispune, Іа cerere sau din oficiu, efectuarea unei expertize. *%5 

— constatarea tehnico-ştiinţifică sau expertiza dactiloscopică pentru 
examinarea urmelor papilare; 

— constatarea tehnico-ştiinţifică sau expertiza traseologică, în cazul 
urmelor de încălțăminte, al urmelor lăsate de instrumente ori al 
urmelor lăsate de mijloacele de transport; 

— constatarea tehnico-ştiințifică sau expertiza biocriminalistică, pentru 
stabilirea naturii şi a persoanelor de la care au provenit urmele de 
natură biologică; 

— constatarea tehnico-ştiinţifică sau expertiza fizico-chimică, їп 
vederea stabilirii compoziţiei fizico-chimice a diferitelor substanțe 
utilizate pentru vătămarea integrității corporale sau a sănătății; 

— constatarea tehnico-ştiinţifică sau expertiza balistică, pentru 
examinarea urmelor produse cu arme de foc; 

— constatarea  tehnico-ştiinţifică sau expertiza  grafoscopică 
/grafologică se dispune în cazurile în care acţiunile sau inacțiunile 
făptuitorului au fost precedate de înscrisuri cu caracter ameninţător; 

— constatarea tehnico-ştiinţifică sau expertiza grafică a documentelor 
se dispune în cazurile în саге au fost identificate documente Іа fața 
locului; 

— constatarea tehnico-ştiinţifică sau expertiza în domeniul fotografiilor 
şi înregistrărilor video, a vocii sau a vorbirii; 

— constatarea tehnico-ştiinţifică sau expertiza sistemelor informatice 
sau a mijloacelor de comunicație. 


3 Codul penal şi Codul de procedură penală — art. 114 alin. 1. 
35 Codul penal şi Codul de procedură penală — art. 116. 

O serie de alte activități se impun a fi realizate în cadrul investigaţiilor 
efectuate de către echipa de anchetatori: 


efectuarea unor percheziţii domiciliare prin care se urmăreşte 
identificarea unor mijloace materiale de probă; 

de asemenea, percheziţiile corporale se pot efectua în anumite 
cazuri pentru descoperirea asupra suspectului a unor arme, corpuri 
delicte, urme biologice provenite de la victimă, escoriaţii sau alte 
leziuni produse ca urmare a ripostei victimei; 

o măsură urgentă ce trebuie luată se referă la stabilirea 
caracteristicilor obiectelor şi darea lor în urmărire generală; 
folosirea activităților specifice informative; 

prin activităţile informative şi investigaţii la locul de muncă şi la 
domiciliu se va urmări prezenţa suspecţilor în localitatea sau zona 
unde a fost comis omorul, stabilindu-se activitatea desfăşurată de 
aceştia în perioada critică; 

se vor solicita de la Institutul Naţional de Criminalistică date despre 
infractorii cunoscuți cu acelaşi mod de operare, luându-se măsuri 
de verificare a acestora şi lucrarea lor informativă; 

când victimele au rămas în viaţă sau au fost identificaţi martori ai 
infracţiunii care pot da relaţii despre semnalmentele autorilor, se va 
proceda la prezentarea imaginilor din aplicația ІМАСЕТКАК cu 
infractorii cunoscuţi în vederea recunoaşterii lor, sau la realizarea 
portretelor robot de specialiştii criminalişti; 

dacă există suspecți în cauză, aceştia vor fi prezentați pentru 
recunoaştere persoanelor care pot da relaţii cu privire la identitatea 
acestora; 

cu ocazia cercetării suspecţilor se va avea în vedere şi testarea la 
poligraf, tehnică ce poate contribui substanţial la elucidarea unor 
aspecte privind vinovăția, locul de ascundere a cadavrului, al 
săvârşirii faptei etc.; 

în cazul în care infractorii s-au cunoscut în penitenciar, se impune, 
atunci când în cercul de bănuiţi sunt incluse elemente cu 
antecedente penale, verificarea lor pentru a se stabili relaţiile 
create în timpul detenţiei, deplasările făcute după liberare, 
activitatea desfăşurată; 

în timpul cercetărilor se va face schimbul de informaţii cu 
formațiunile corespondente limitrofe pentru a se stabili dacă 
persoane incluse în cercul de bănuiţi apar ca suspecte şi în alte 
cazuri de omor şi, în caz afirmativ, se vor stabili măsuri comune de 

verificare şi supraveghere informativă a acestora, până la 
clarificarea situaţiei. De asemenea, se vor solicita date despre 
persoane suspecte care, în raport cu modul de operare, 
semnalmente, legături sau deplasări pot fi considerate suspecte în 
cazul cercetat; 

— informări reciproce între formațiunile de investigaţii criminale 
judeţene în toate situaţiile când se descoperă autorii unor omoruri, 
cu mod de operare asemănător, şi luarea măsurilor de cercetare a 
lor în corelare cu celelalte cazuri aflate în evidenţă şi rămase cu 
autori necunoscuți, în vederea extinderii cercetărilor; 

— în situații deosebite se vor dispune măsuri de coordonare a unor 
sarcini la nivelul întregii ţări, sub îndrumarea şi controlul Direcţiei de 
Investigaţii Criminale; 

— folosirea suportului operaţional (mijloace de tehnică operativă) 
pentru clarificarea situaţiei unor elemente din cercul de bănuiți, 
stabilirea unor legături, ascunderea sau plasarea unor corpuri 
delicte etc., este de mare importanţă pentru munca poliţiştilor de 
investigaţii criminale. 


În ultima perioadă în investigarea infracțiunilor şi, în special a 
omuciderilor, este folosită tot mai des analiza psihologică a comportamentului 
infracțional, profiling. Acest tip de evaluare, cercetare criminalistică este 
frecvent utilizată în investigarea şi soluționarea multor cauze penale în Statele 
Unite ale Americii, dar şi în multe state europene. Profilingul are ca obiectiv 
stabilirea profilului personalităţii unor autori neidentificați cu privire la care 
există indicii legate de existența unui comportament dezadaptiv, sau de tip 
psihopatologic, sau care săvârşesc în mod repetat infracţiuni grave împotriva 
persoanei sau patrimoniului. 

Şi în România există un curent în acest sens, încercându-se 
introducerea unor noţiuni cu privire la acest domeniu, relativ nou în 
criminalistica autohtonă. Analiza psihologică a comportamentului infracțional — 
profiling, are la bază şi porneşte de la elementele rezultate din cercetarea la 
fața locului şi se realizează de către specialişti de psihologie judiciară, cu 
competență în evaluarea comportamentului simulat prin tehnica poligraf, 
împreună cu ofițeri experimentați în desfăşurarea activității de urmărire penală 
privind infracțiuni grave împotriva persoanei sau patrimoniului. Atunci când 
organele de urmărire penală vor dispune efectuarea unei analize psihologice a 
comportamentului infracțional, rezultatul va fi consemnat într-un raport de 
expertiză şi analiză, pentru a putea fi folosit ca mijloc probator în cauză. 

Rolul profilerilor criminalişti este acela de a-i ajuta ре investigatori să 
răspundă la întrebarea „cine a săvârşit infracțiunea”, ei examinează detaliile 
unei infracțiuni şi aplică cunoştinţele lor din diverse domenii, în special cel al 
psihologiei şi sociologiei, pentru a dezvolta o descriere generală a posibilului 
infractor; spre deosebire de procurori şi poliţiştii judiciarişti, nu se concentrează 
asupra unei persoane, asupra unui posibil infractor, rolul lor fiind acela de a 
contura portretul general al unei personalități*€. 


Ш. Particularităţile cercetării omorului în raport cu scopul urmărit 
prin suprimarea victimei, cu metodele şi mijloacele folosite de către 
infractori 


1. Omorul săvârşit în scop de jaf, cu mobil sexual, tâlhăria şi violul 
urmat de moartea victimei 


În investigarea omorurilor comise în scop de jaf, a tâlhăriilor şi violurilor 
urmate de moartea victimei trebuie avute în vedere şi caracteristicile situaţiei 
operative pe această linie: 

— alegerea victimelor în vârstă, care locuiesc singure, în case izolate, 
la marginea localităţilor, despre care se presupune că posedă bani 
sau alte valori; 

—  legendarea pătrunderii în locuința victimelor, agresorii dându-se 
drept instalatori, electricieni, funcţionari ori pretinzând vânzarea 
unor bunuri care trezesc interesul victimelor; 

— pătrunderea noaptea în locuință, prin forțarea sau spargerea 
sistemelor de închidere, pătrunderea în casele de schimb valutar, 
de amanet etc., mascaţi, cu folosirea armelor de foc, ameninţarea, 
torturarea, legarea victimelor pentru a indica locul unde se află 
banii sau bunurile de valoare, tratamente care, de multe ori, duc la 
moartea victimelor; 

— pregătirea prealabilă a infractorilor, prin procurarea instrumentelor 
de tortură, a obiectelor pentru imobilizarea victimelor, a celor pentru 
deghizare, mascare spre a пи li se putea reţine semnalmentele, cu 
mănuşi pentru а nu lăsa urme papilare etc., studierea victimelor 
pentru cunoaşterea programului acestora; 

— folosirea de către infractori, în discuţiile pe care le poartă între ei, 
de nume false, diminutive, a unor cuvinte străine, în scopul 
îngreunării cercetărilor. 


% Emilian Stancu, op. cit., pag. 587. 

a) Aspecte specifice cercetării la fața locului şi de natură medico- 
legală 

Analiza atentă a constatărilor făcute cu ocazia cercetării la fața locului 
poate conduce la stabilirea mobilului şi a scopului urmărit de infractori, precum 
şi a datelor necesare elaborării celor mai verosimile ipoteze care să asigure 
rezolvarea problemelor cauzei. 

Când în locuinţa victimei se constată răvăşirea lucrurilor, a mobilierului, 
spargerea unor casete, se poate concluziona că făptuitorii au căutat sume de 
bani, bijuterii sau alte obiecte de valoare, despre existența cărora ştiau 
dinainte. 

În situaţia în саге Іа locul faptei nu se constată urme de forțare sau 
spargere a uşii ori a geamurilor, se poate concluziona că autorii au intrat în 
locuinţă cu asentimentul victimei, fiind cunoscuţi de către aceasta sau folosind 
o legendă pentru a obţine accesul în locuinţă. 

Uneori, cu ocazia cercetării la fața locului se găsesc instrumente, 
obiecte dinainte pregătite care au fost folosite la legarea ori lovirea victimei, 
fără a aparține acesteia. Verificarea atentă şi exploatarea caracteristicilor 
acestora poate contribui Іа identificarea autorilor şi probarea vinovăţiei lor. 

Cu ocazia cercetării la fața locului în cazul violului urmat de moartea 
victimei trebuie să fie căutate urme şi mijloace materiale de probă care au sau 
se presupune că au legătură cu infracţiunea. Astfel, în raport cu natura locului 
săvârşirii violului urmat de moartea victimei vor fi căutate urme materiale 
specifice, ca: fire de păr, sânge, spermă. Acestea trebuie căutate pe hainele 
victimei, pe corpul acesteia, în mâini, în gură, vagin sau orificiul anal, pe 
lenjeria de pat, pe covor, pe pereţi, uşi, clanţe, tocuri, duşumea, pe solul din 
locul unde a fost săvârşită infracțiunea. Asemenea urme trebuie căutate pe 
corpul şi pe hainele făptuitorului, de îndată ce a fost identificat şi prins. 

Cercetarea la fața locului trebuie să ducă la descoperirea armelor, 
instrumentelor cu care a fost ameninţată, lovită, ucisă victima, la descoperirea 
de ambalaje sau resturi de ambalaje conţinând substanţe cu care a fost pusă 
victima în situaţia de a nu se putea apăra sau de a-şi exprima voința. Urmele 
de această natură trebuie căutate lângă cadavru, în jurul acestuia, în 
perimetrul stabilit că a fost desfăşurată activitatea infracțională. 

Violul nu constituie decât rareori cauza morţii. Pot fi şi astfel de situații, 
când consecutiv actului sexual, urmează o infectare a rănilor, pierderea masivă 
de sânge ca urmare a lipsei de asistenţă medicală ori deces cauzat de şocul 
traumatic provocat de loviturile primite. 

De regulă, moartea este determinată de violența folosită pentru 
înfrângerea rezistenţei victimei, mai frecvent prin manopere de sufocare, 
sugrumare, strangulare, obturarea căilor respiratorii cu ajutorul unor obiecte 

folosite drept căluş, iar, їп cazuri mai rare, din cauza înjunghierii ori folosirii 
altor agenţi mecanici. 

În cazul morţilor violente sau suspecte, la găsirea oricărui cadavru de 
femeie ori tânără aflat în condiţii ce pot presupune existența mobilului sexual, 
se ridică şi problema stabilirii certe a faptului dacă s-a consumat sau nu actul 
în sine, cu atât mai mult, cu cât în unele situații, s-ar putea simula sau disimula 
o asemenea faptă. 

Problema se rezolvă, în principal, prin cercetarea la fața locului şi 
constatarea medico-legală. Atunci când locul săvârşirii violului urmat de 
moartea victimei se află într-o încăpere, se vor stabili urmele lăsate de infractor 
la locul de pătrundere, în raport de care se va putea stabili dacă acesta 
cunoştea locul sau a încercat în mai multe locuri până a găsit intrarea. După 
felul în care a fost primit, avem în vedere ţinuta în care se afla victima, dar şi 
modul de comportare a acesteia, a fost invitat în casă, servit cu cafea, cu 
băuturi, a fost tratat în bucătărie, în odaie sau în dormitor, a dormit la victimă, 
cei care efectuează cercetarea la fața locului pot să-şi dea seama dacă 
făptuitorul era cunoscut victimei, dacă victima era pregătită pentru primirea lui 
sau nu. Dimpotrivă, dacă la locul săvârşirii faptei se constată dezordine, 
deranj, răvăşirea lucrurilor, scotocirea în diverse locuri, este de presupus că 
victima nu-l cunoştea pe făptuitor, acesta nu era aşteptat, pe lângă violul urmat 
de moartea victimei, în speţă putând fi vorba şi de jefuirea victimei sau de 
căutarea unor documente compromițătoare pentru autorul infracţiunii. 

Când violul a fost săvârşit în locuri deschise trebuie să se observe 
dacă urmele plantare, de încălțăminte, ale victimei şi ale infractorului, sunt 
dispuse alături pe o anumită porțiune de drum sau dacă infractorul a pândit 
victima şi i-a ieşit în cale, dacă victima şi făptuitorul au stat un timp împreună. 
Urmele de paşi şi vegetația răvăşită pot indica scenele care au avut loc între 
infractor şi victimă, atacarea victimei prin surprindere, lupta dintre aceştia etc. 

Atunci când cadavrul prezintă plăgi deschise, iar pe el şi în jurul lui nu 
se găsesc urme de sânge, trebuie să se descopere locul în care a fost săvârşit 
violul şi a survenit moartea, în care scop trebuie examinată atent 
îmbrăcămintea victimei pentru descoperirea eventualelor urme de târâre, urme 
ale staţionării în diverse locuri, urme de sânge ce nu aparțin victimei, urme de 
spermă, fire de păr ş.a. 

Pentru stabilirea timpului când a fost săvârşită infracţiunea se va ţine 
seama de îmbrăcămintea victimei, de condiţiile atmosferice — dacă 
îmbrăcămintea prezintă urme de zăpadă, ploaie, brumă, rouă, care a căzut la 
un timp cunoscut — de ceasul victimei care a stat, fiind lovit în timpul agresiunii. 
Fără doar şi poate, timpul precis când a survenit moartea este stabilit de 
medicul legist după fenomenele cadaverice, după alte date stabilite cu ocazia 

constatării medico-legale, însă cele arătate sunt de natură să orienteze 
activitatea organului de urmărire penală în luarea măsurilor operative pentru 
identificarea şi prinderea făptuitorului. 


În cadrul problematicii largi pe care o ridică examinarea medico-legală 
pe cadavre, în cazurile de violuri urmate de moartea victimei sau a omorurilor 
cu mobil sexual, se evidenţiază ca deosebit de importante şi specifice 
următoarele aspecte ce se cer a fi clarificate: 


dacă există urme specifice violului sau tentativei de viol şi prin ce 

leziuni caracteristice se materializează acestea; 

urme de viol la fete sau fetițe virgine: deflorare, rupturi de vagin şi 

perineu, tumefieri ale vaginului şi ale deschiderii acestuia, 

hemoragie; se va acorda atenţie examinării himenului, marginii sale 

libere, lățimii şi grosimii membranei, dimensiunilor orificiului 

circumscris de marginea liberă şi elasticităţii acestuia (himenele 

complezente permit raportul sexual fără deflorare); 

urmele de viol la femeile cu trecut sexual se evidenţiază prin leziuni 

de violență corporală, transmiterea de boli venerice, înregistrarea 

sarcinii şi, în principal, prin prezenţa spermatozoizilor. Se va 

verifica când a avut loc ultimul raport sexual acceptat, 

cunoscându-se că prezența spermatozoizilor este relativ de scurtă 

durată (circa 48 ore) la persoanele în viață şi, posibil, cu o durată 

mai lungă la cadavru; 

alte semne corporale specifice acţiunii de viol: diverse echimoze pe 

mâini, umeri, coapse, zona pubiană etc.; 

dacă se constată semne de sadism, perversiune sexuală ori 

raporturi de homosexualitate: 

> leziuni multiple, cu caracter de plăgi tăiate sau înțepate, 
localizate de obicei în jurul organelor genitale şi, mai rar, în 
alte zone, mugşcături, uneori cu decelarea țesuturilor şi 
manifestări де cvasicanibalism,  amputarea sânilor, 
eviscerarea organelor, leziuni specifice ае  biciuire, 
masochism ş.a.; 
> tumefieri în zona şi în interiorul rectului şi eventuala prezență 

a spermatozoizilor ori unele modificări ale sfincterului anal (la 
homosexuali pasivi); 

dacă se constată indicii de simulare a violului; 

leziuni corporale localizate, de regulă, pe părţile anterioare ale 

corpului, egale ca profunzime, cu direcţii de sus în jos sau chiar 

autoperforarea himenului cu degetul — aspecte întâlnite mai 

frecvent la persoanele în viață, copiii cu mare sugestibilitate, debili 
mintali etc.; 

prezența indiciilor medico-legale pe corpul şi îmbrăcămintea 
persoanelor suspecte, care vor fi examinate obligatoriu, îndeosebi 
în primele zile după săvârşirea faptei, putându-se identifica urme 
de zgârieturi, fire de păr, pete de spermă sau de sânge, fibre textile 
străine, microparticule de praf, vegetale sau alte substanțe 
specifice locului faptei ori care au fost pe îmbrăcămintea ori corpul 
cadavrului. 


b) Particularitățile investigării 

Analiza temeinică a datelor obținute cu ocazia cercetării la fața locului, 
a concluziilor medico-legale şi a primelor investigaţii şi informaţii trebuie făcută 
cu ехідепіа şi obiectivitate, urmând să răspundă la următoarele întrebări: 


dacă în speţă s-a săvârşit un omor în scop de jaf sau o tâlhărie 
urmată de moartea victimei; 

dacă este mod de operare caracteristic infractorilor recidivişti sau 
care provin din etnia rromilor; 

dacă dimpotrivă, este vorba de un mod de operare care relevă 
lipsa de experienţă a unor infractori primari sau minori; 

obiectele furate şi caracteristicile acestora; 

dacă este un omor în scop de jaf neizbutit şi cărui fapt se 
datorează nereuşita infracțiunii; 

dacă făptuitorul a urmărit alt scop, cum ar fi violul, răzbunarea, 
creând numai impresia unui jaf pentru derutarea cercetărilor; 

care a fost modul de operare, numărul persoanelor participante, 
instrumentele folosite; 

persoane suspecte cunoscute cu acest mod de operare sau alți 
infractori саге în raport cu modul de săvârşire a infracțiunii pot fi 
incluşi în cercul de suspecți. 


Principalele probleme specifice în această situaţie sunt: 


o măsură urgentă ce trebuie luată se referă la stabilirea 
caracteristicilor obiectelor şi darea lor în urmărire generală; 

se vor solicita de la Institutul Naţional de Criminalistică date despre 
infractorii cunoscuți cu acelaşi mod de operare, luându-se măsuri 
de verificare a acestora şi supravegherea lor informativă; 

când victimele au rămas în viață sau au fost identificaţi martori ai 
infracțiunii care pot da relaţii despre semnalmentele infractorilor, se 
va proceda la prezentarea imaginilor din aplicația IMAGETRAK cu 

infractorii cunoscuţi în vederea recunoaşierii lor sau la realizarea 
portretelor-robot de specialiştii criminalişti; 

în timpul cercetărilor se va face schimbul de informaţii cu 
formațiunile corespondente limitrofe pentru a se stabili dacă 
persoanele incluse în cercul ае bănuiți apar ca suspecte şi în alte 
cazuri de omor în scop de jaf sau tâlhării şi, în caz afirmativ, se vor 
stabili măsuri comune de verificare şi supraveghere informativă a 
acestora până la clarificarea situaţiei. De asemenea, se vor solicita 
date despre persoanele suspecte care, în raport cu modul de 
operare, semnalmente, legături sau deplasări pot fi considerate 
suspecte în cazul cercetat; 

informări reciproce între formațiunile de investigaţii criminale 
judeţene în toate situaţiile când se descoperă autorii unor omoruri 
în scop de jaf sau tâlhărie cu mod de operare asemănător şi luarea 
măsurilor de cercetare a lor în corelare cu celelalte cazuri aflate în 
evidență şi rămase cu autori necunoscuţi, în vederea extinderii 
cercetărilor; 

în cazurile de omoruri în scop de jaf şi tâlhării se va promova 
metoda introducerii în grupul de infractori a unor surse cu 
posibilități sau, când este posibil, se va trece la recrutarea unui 
participant си rol secundar, asigurându-se prin combinații 
conspirarea necesară şi scoaterea lui din cauză în momentul 
realizării acţiunii informative. 


Uneori, infractorii urmăresc alte scopuri prin uciderea victimei, viol, 
răzbunare etc., şi, pentru inducerea în eroare a cercetărilor, sustrag de la 
victimă diverse obiecte sau creează deranj pentru a simula săvârşirea tâlhăriei. 

Diverse ipostaze în care se pot prezenta omorurile cu mobil sexual: 


din sadism, când violența se manifestă sub formă de muşcături, 
leziuni grave în zona pubiană, pe abdomen sau sâni, eviscerarea 
organelor, sugrumare sau aplicarea în diferite zone a numeroase şi 
grave leziuni; 

în cazuri de viol, când autorul ucide victima în încercarea de a-i 
înăbuşi strigătele prin astuparea căilor respiratorii cu mâna, perna, 
obiecte de îmbrăcăminte sau prin sugrumare; 

ca rezultat al cruzimii în săvârşirea actului sexual, vizând îndeosebi 
copii sau femei în vârstă; 

după săvârşirea actului sexual, pentru a preveni învinuirea de viol. 

2. Отоги! săvârşit din răzbunare şi gelozie 


a) Aspecte specifice cercetării la fața locului şi de natură medico- 
legală 


Cu ocazia cercetării la fața locului în cazul omorului comis din 
răzbunare se constată o multitudine de urme, ceea ce denotă că între autor şi 
victimă s-a desfăşurat o luptă. Diversitatea urmelor poate indica faptul că au 
acționat mai mulţi agresori. 

Când din locuinţa victimei sau de la cadavru nu au fost luate valori 
monetare, bijuterii sau alte obiecte de valoare se poate deduce că mobilul 
faptei a fost răzbunarea ori gelozia. 

În locul unde a fost descoperită victima sau în locuința acesteia pot fi 
descoperite înscrisuri din care să rezulte amenințările la care a fost supusă, 
demonstrând răzbunarea sau gelozia. 

Atunci când pe cadavru se găsesc leziuni multiple, aplicate cu 
intensitate, se poate aprecia că agresorul a acţionat sub impulsul urii pentru a 
se răzbuna pe victimă. 

Examinând locul faptei se constată uneori urme care demonstrează că 
autorul a aşteptat victima noaptea sau în locuri lipsite de luminozitate. 

Tot cu ocazia cercetării la fața locului pot fi identificați martori саге 
cunosc despre activitățile desfăşurate de către făptuitor şi victimă. 

Alt indiciu care demonstrează că agresorul a comis fapta din răzbunare 
sau gelozie este şi faptul că acesta a aplicat victimei lovituri în regiuni vitale, 
cum ar fi inima, capul, abdomenul, chiar dacă sunt reduse ca număr. 

Atunci când victima a încetat din viață din cauza ingerării unor 
substanţe toxice, fiind exclusă eventualitatea unei morţi accidentale, se poate 
afirma că în speţă poate fi vorba de un omor săvârşit cu premeditare, din 
răzbunare sau gelozie. 

Dezmembrarea sau сіорагігеа cadavrului sunt dovezi că omorul a avut 
ca mobil răzbunarea sau gelozia. Faptul că autorul a avut timp să 
dezmembreze cadavrul poate confirma că omorul a avut loc într-un spațiu 
închis, că făptuitorul face parte din persoanele apropiate victimei. 

Prezenţa unor leziuni grave la nivelul organelor genitale, fără ca victima 
să fi avut acte sexuale cu agresorul, produse prin lovituri de cuțit, introducerea 
în vagin de obiecte contondente sau amputarea sânilor, demonstrează că 
fapta a fost săvârşită din răzbunare sau gelozie. 

b) Particularităţile investigării 


În cadrul investigaţiilor efectuate în omorurile de acest tip se vor avea 

în vedere: 

— comportarea, atitudinea şi modul de viaţă ale victimei — calităţi 
morale, vicii, relații extraconjugale; 

— persoanele cu care se afla în relaţii încordate, de duşmănie şi 
natura acestor relaţii — neînțelegeri familiale, relaţii încordate pe 
motive de moştenire, conflicte vechi sau noi, certuri spontane, 
gelozie etc.; 

— comportarea persoanelor cu care victima se afla în conflict; 

— persoanele care cunosc despre neînțelegerile victimei; 

— eventuala regizare a infracţiunii ca fiind săvârşită cu un alt mobil, 
cum ar fi: jaful, act sexual etc.; 

— modul în care bănuiţii justifică timpul în perioada în care a fost 
săvârşită infracțiunea; 

— ziua şi ora când a fost săvârşită infracțiunea; 

— activitatea victimei înainte de a fi omorâtă. 


3. Omorul săvârşit cu arme albe şi corpuri contondente 


Din categoria armelor albe ce pot fi folosite la săvârşirea omorului fac 
parte obiectele tăietoare, înțepătoare, tăietor-înțepătoare şi cele despicătoare. 

Cu ajutorul armelor albe se produc plăgi їпіераїе (furca, şurubelnița, 
cuie, foarfece etc.), plăgi tăiate (briciul, lama, cuțitul etc.), plăgi tăiat-înțepate 
(cuțitul), plăgi despicate (toporul, securea, sapa etc.), plăgi zdrobite (corpuri 
dure plane sau neregulate) sau plăgi muşcate (produse de om sau de 
animale). 

Cu ajutorul corpurilor contondente se pot produce еѕсогіаііі, echimoze, 
plăgi, entorse, luxaţii ori fracturi sau traumatisme grave care pot provoca 
moartea victimei. 


a) Aspecte specifice cercetării la faţa locului şi de natură medico- 
legală 

Leziunile produse cu obiectele tăioase pot fi dispuse în orice parte a 
corpului şi se caracterizează prin lungime, care diferă de la caz la caz în raport 
de distanţa parcursă de instrument pe suprafața corpului, marginile plăgii sunt 
netede, au aspect liniar, semicircular sau în unghi, adâncimea depinde de 
intensitatea apăsării şi rezistența țesutului interesat. În aceste cazuri trebuie 
căutat obiectul vulnerant şi este necesar să se interpreteze urmele de sânge 

care se pot prezenta sub formă de împroşcare, în cazul plăgilor arteriale şi sub 
formă de bălți la plăgi venoase. 

Leziunile produse de obiecte înțepătoare sau înțepător-tăioase, cuțite 
cu vârf ascuţit, foarfece, şurubelniţe, baionete, săbii ş.a. au forma apropiată de 
obiectul vulnerant. Lungimea plăgii diferă în raport cu gradul de înclinaţie între 
lama obiectului folosit şi suprafața afectată, practic se prezintă sub forma unei 
acțiuni ае perforare şi tăiere. 

Plăgile produse de obiecte despicătoare, topor, bardă, satâr etc. apar 
ca răni tăiate sau zdrobite, după cum lama este ascuţită sau nu. Lungimea 
diferă după lungimea lamei obiectului, după unghiul de atac şi acţiunile de 
apărare ale victimei. Leziunile se localizează, în general, la cap şi pe baza 
acestuia, când a fost afectat planul osos, se poate ajunge la identificarea 
obiectului folosit. 

Leziunile provocate cu obiecte contondente se prezintă ca plăgi 
plesnite ori zdrobite şi reflectă forma obiectului folosit pe oasele plate, de 
regulă pe cutia craniană, ca urmare a fracturării osului. Uneori, forma obiectului 
poate fi reținută şi de îmbrăcămintea victimei. 

Modul în care se prezintă leziunile oferă posibilitatea diferențierii 
omorului de sinucidere. 

Sinucigaşii preferă, de regulă, zona gâtului, a toracelui, arterele sau 
venele de la întretăierea mâinii. Plăgile sunt perpendiculare pe axa gâtului sau 
mâinii şi, de regulă, sinucigaşul execută mai multe tăieturi paralele până la 
tăietura fatală, mai adânci în punctul de plecare şi mai superficiale spre sfârşit. 

Leziunile tipice pentru acţiunile de apărare existente pe mâini exclud 
sinuciderea. De asemenea, leziunile din zona spatelui explică imposibilitatea 
sinuciderii. 

Starea  îmbrăcămintei victimei oferă indicii privind omorul sau 
sinuciderea: sinucigaşul pregăteşte autovătămarea prin desfacerea hainei, a 
cămăşii, prin ridicarea mânecilor etc., pe când în cazul omuciderii, acestea 
sunt încheiate; simetria între perforarea îmbrăcămintei şi leziunile de pe corpul 
cadavrului denotă, de asemenea, omorul, exceptând cazurile în care victima a 
executat diferite mişcări în acţiunea de a se apăra. 

În raport de leziunile descoperite pe cadavru, se impune căutarea, 
descoperirea şi ridicarea obiectelor folosite pentru producerea acestora, ca şi 
alte urme ce ar putea exista la fața locului: instrumente cu care s-a acționat 
asupra victimei, urme biologice, resturi din îmbrăcămintea victimei sau 
făptuitorului, urme ale luptei făptuitor — victimă. În cazul sinuciderii, obiectele 
vulnerante sunt mai uşor de găsit decât în cazul omorului. Ridicarea obiectelor 
despre care se presupune că au fost folosite pentru săvârşirea omorului 
trebuie să se facă cu deosebită atenţie pentru a nu distruge urmele existente 
pe acestea: urme biologice, urme papilare etc. 

4. Omorul săvârşit cu arme de foc 


a) Aspecte specifice cercetării la fața locului şi de natură medico- 
legală 

Cercetarea la fața locului în cazul omorului comis prin împuşcare 
trebuie să stabilească urmele principale şi secundare ale împuşcăturii, să 
determine distanţa şi direcţia de tragere, să evidenţieze urmele ре baza cărora 
se pot trage concluzii privind existența omorului, a sinuciderii sau a unui 
accident. Pe baza rezultatelor cercetării la fața locului se va putea face 
diferenţa dintre omor şi sinucidere sau încercarea de a se disimula omuciderea 
în alte forme de moarte violentă — autolezare sau accident. 

Urmele principale ale împuşcăturii sunt cele rezultate în urma folosirii 
armelor de foc şi a fenomenelor dinamice. În categoria acestor urme 
distingem: arma găsită la locul faptei, cartuşele, gloanțele şi tuburile arse, 
perforările sau orificiile de intrare-ieşire a gloanţelor, canalele oarbe, urmele de 
suprafață ale ricoşeurilor. 

Armele pot fi descoperite în mâna cadavrului, lângă cadavru, în 
împrejurimile acestuia, pe căile folosite pentru părăsirea locului infracţiunii. Arma 
găsită în mâna cadavrului, situaţie înscenată pentru disimularea omorului în 
sinucidere, impune examinarea atentă a urmelor existente pe mâna cadavrului: 
urme produse de flăcări, urme rezultate ca efect al acţiunii gazelor, de funingine, 
de pulbere arsă şi nearsă. De asemenea, trebuie acordată atenţie examinării 
leziunilor de pe cadavru produse prin împuşcare. Gloanţele pot fi descoperite în 
diferite obiecte existente la locul faptei sau în corpul victimei în condiţiile când 
pe cadavru se constată numai orificiul de intrare al glonțului. Tuburile trebuie 
căutate lângă şi în jurul cadavrului, în raport cu distanţa de la care s-a executat 
tragerea. Gloanţele şi tuburile trebuie fotografiate, descrise în detaliu, ridicate şi 
ambalate în vată pentru a evita distrugerea urmelor pe care le prezintă şi a se 
asigura examinarea lor în laborator. 

Arma, o dată descoperită, trebuie fotografiată în locul în care a fost 
găsită, descrisă în procesul-verbal de cercetare la fața locului, menţionându-se 
locul descoperirii, distanţa fată de cadavru, poziția faţă de acesta, direcția în 
care este îndreptată ţeava, dacă este încărcată sau nu, dacă este asigurată, 
urmele de miros pe baza cărora se poate stabili tragerea recentă. 

Tot despre armă trebuie să se specifice tipul, modelul, marca, calibrul şi 
seria. Cu ocazia examinării armei trebuie să se acorde atenţie manipulării 
acesteia pentru evitarea eventualelor incidente sau pentru distrugerea ori 
ştergerea urmelor papilare pe care le-ar prezenta. 

Cu ocazia examinării cadavrului trebuie să fie pusă în evidenţă 
existența urmelor secundare ale împuşcăturii: urme rezultate din acţiunea 

flăcărilor, gazelor, urme de funingine, de pulbere arsă şi nearsă, inele de 
metalizare, particule de unsoare. Referitor la urmele de natura celor arătate este 
necesară descrierea lor detaliată, menţionându-se locurile unde sunt plasate, în 
interiorul oficiului de intrare; de exemplu — microparticule de metal, de fibre textile, 
aspectul lor exterior, culoarea, microparticulele existente în jurul său. 

De asemenea, trebuie căutate şi fixate urmele existente pe hainele 
victimei şi corespondenţa dintre urmele existente pe acestea şi leziunile de pe 
corpul victimei. Existenţa urmelor rezultat al acţiunii flăcărilor, a urmelor de 
funingine, de pulbere arsă şi nearsă în jurul orificiilor de intrare, pe mâinile 
victimei pot constitui temei pentru elaborarea ipotezelor privind sinuciderea. 


În general, asupra corpului uman glonţul are patru acţiuni: 

— de penetrare — formând un orificiu de intrare rotund sau ovalar cu 
pierdere de substanţă; substanţa în minus este antrenată în canal; 

— de înfundare — când forța vie, capacitatea de penetrare calculată 
după formula E = mv?/2, este mică, la sfârşitul traiectoriei, glonţul 
despică numai țesuturile ca o pană, formând un orificiu de intrare în 
formă de fantă, corespunzător direcției fibrelor elastice din piele; 

—  contuzivă — când forţa vie este foarte mică, glonțul poate acţiona ca 
un obiect tare, bont, neproducând orificiul de intrare, ci doar 
echimoze sau excoriații; 

— ае rupere – această acţiune are loc atunci când tragerea se face 
de aproape, glonţul având o forţă vie foarte mare; în acest caz, са 
urmare a acţiunii gazelor, pot lua naştere orificii de intrare largi, 
rupte şi fisuri radiare. 


În mod obişnuit, glonţul produce o plagă transfixiantă, astfel încât vom 
constata un orificiu de intrare, un canal şi un orificiu de ieşire. În cazul plăgilor 
oarbe, vom avea numai un orificiu de intrare şi un canal în fundul căruia vom 
găsi glonţul. 

La nivelul orificiului de intrare se observă o serie de modificări care 
au importanţă. Aceste modificări apar indiferent de distanţa de la care s-a tras 
şi se datorează factorilor principali ai împuşcăturii: 

—  Guleraşul de excoriație — este o mică lipsă de substanţă Іа nivelul 
buzei orificiului de intrare. La omul viu, guleraşul de excoriație sau 
de eroziune are o culoare roşie; la cadavru, fiind vorba de o lipsă 
de substanţă, se pergamentează; 

—  Guleraşul de ştergere (mânjire) — se produce datorită ştergerii 
glonțului de marginile orificiului, încărcând aceste margini си 
particule de pulbere nearsă, unsoare, fum, elemente ce se găsesc 
pe cămaşa glonțului; 

— Inelul de metalizare — se datorează ştergerii glonţului de marginile 
orificiului de intrare, depunându-se mici particule metalice 
antrenate pe glonţ în urma frecării acestuia pe ţeavă. 


Atunci când distanța de la care s-a tras este mai mică de 
60 cm — 1 m (după tipul de armă), în jurul orificiului apar şi alte modificări, 
datorită factorilor secundari. Aceste modificări sunt: 

— tatuajul — se datorează depunerii pe piele, în jurul orificiului, a 
pulberilor nearse ce determină o serie de încrustaţii negricioase, 
dispuse pe o suprafaţă cu atât mai mare cu cât gura ţevii este mai 
departe de corp; 

—  manşonul de fum — produs de funingine; 

— arsurile — datorită acţiunii flăcării; 

— aspectul neregulat, zdrenţuit — al marginilor orificiului de intrare, 
care este urmarea acţiunii gazelor. 


Orificiul de ieşire. Trecând prin corp, glonțul îşi pierde o parte 
importantă de energie, astfel că la ieşire el acționează ca o pană asupra pielii, 
desfăcând-o în laturi sub formă de fantă. Nu întâlnim pierdere de substanţă, iar 
la cadavru nu va exista pergamentarea marginilor orificiului de ieşire. 
Dimensiunile orificiului de ieşire pot fi mai mici decât cele ale glonțului în cazul 
retracţiei pielii sau pot fi egale cu acesta. Pentru ca orificiul de intrare să fie 
egal cu orificiul de ieşire, proiectilul trebuie să treacă prin corp cu mare viteză, 
să străbată materii de aceeaşi densitate şi să nu se deformeze pe traiectorie 
după pătrundere. 

Armele de vânătoare sau armele de construcţie personală (cu ţeava 
retezată) produc leziuni în funcţie de distanţa de la care s-a făcut tragerea. 
Leziunile vor prezenta un orificiu de intrare, în cazul tragerilor de foarte 
aproape (până la 50 cm), în care alicele, indiferent de dimensiunea lor, vor 
pătrunde înmănuncheat. Între 50 cm — 2 m începe dispersia alicelor (orificiul 
mare central şi câteva orificii mai mici satelit). După o distanţă de 2 m are loc o 
dispersie totală, iar la 50 m dispersia este pe o suprafață de 1 mp. Marginile 
acestui orificiu vor fi neregulate. Pe măsură ce distanţa de la care s-a tras 
creşte, vom întâlni, dispuse pe o suprafaţă cu atât mai mare cu cât distanţa de 
la care s-a tras este mai mare, numeroase orificii mici reprezentând locurile de 
intrare individuală ale alicelor. 


Câteva reguli cu ocazia cercetării la fața locului: 

— căutarea, descoperirea, fixarea, marcarea poziţiei şi descrierea 
armei în faza statică a cercetării în vederea efectuării unor 
examinări balistice complexe; 

— trebuie respectate regulile de ridicare şi ambalare prevăzute în 
procedurile criminalistice specifice — se ambalează în cutii de 

carton sau hârtie de împachetat legate şi sigilate, se acoperă gura 
țevii cu hârtie şi se fixează cu bandă adezivă; 

— ridicarea urmelor papilare de pe armă; 

— căutarea, descoperirea, marcarea, fixarea prin fotografiere şi/sau 
videofilmare, notarea poziţiei orificiilor sau urmelor де ricoşeu 
create de proiectile; 

— dacă sunt indicii de suicid se colectează urmele secundare de 
tragere prezente pe mâna/mâinile acestuia sau se protejează cu 
pungi din hârtie pentru colectarea ulterioară; 

— în situaţiile când autorul este identificat, se colectează cât mai 
repede posibil urmele suplimentare de tragere prezente pe mâinile 
acestuia; 

— este indicat să nu se încerce ridicarea urmelor secundare de 
tragere prezente pe hainele victimei/autorului; este mai bine să se 
ridice hainele ca atare pentru examinări detaliate în condiţii de 
laborator. 


b) Particularităţile investigării 

De reținut este faptul că în situaţia descoperirii armei de foc, a tuburilor 
ori a proiectilelor, acestea se vor înainta obligatoriu la Institutul Naţional de 
Criminalistică din I.G.P.R. dispunându-se efectuarea unor constatări sau 
expertize criminalistice balistice şi pentru a fi introduse în sistemul 1.В.І.5. 

Aceasta este activitatea principală în cazul omorului prin împuşcare şi 
are ca scop identificarea armei (dacă face parte din categoria armelor de foc 
sau este o componentă a unei arme de foc, stabilirea mărcii, tipului, calibrului, 
modelului, țării producătoare, pe baza caracteristicilor constructive, stabilirea 
stării de funcţionare a armei de foc, dacă prezintă modificări sau piese 
înlocuite, relevarea seriei modificate, distruse/înlăturate, verificarea în bazele 
de date I.B.I.S. dacă există elemente de muniţie trase cu arma pusă la 
dispoziţie, în alte cauze rămase cu A.N., verificarea posibilităţii de declanşare 
accidentală), dar şi а caracteristicilor de identificare a muniției (calibrul, marca, 
modelul, tipul muniției, dacă este în stare de funcţionare, dacă este de 
provenienţă industrială sau artizanală, dacă sunt componente sau se pot 
constitui ca muniţie destinată armelor de foc, dacă există pe acestea urme 
create de arme de foc, iar în caz pozitiv identificarea armei care a creat 
urmele). 

Pot fi efectuate verificări cu privire la arma folosită, ca urmare a stabilirii 
tipului de armă şi а calibrului, în baza de date RNA ce cuprinde evidenţa 
armelor, deţinătorilor legali de arme şi muniții. Totodată, se vor face verificări în 
I.B.I.S., pentru stabilirea unor similitudini ale tuburilor sau cartuşelor identificate 
la fața locului cu alte cauze. 

Având în vedere faptul că, de cele mai multe ori, armele folosite la 
comiterea omorurilor prin împuşcare sunt deţinute ilegal, introduse fraudulos în 
țară, o parte a verificărilor se vor аха pe cooperarea cu poliţiile statelor Uniunii 
Europene sau afiliate Interpol, prin canalele de cooperare cunoscute (Centrul 
de Cooperare Poliţienească Internaţională — Biroul Naţional Europol, Punctul 
Naţional Focal), pentru identificarea armei sau a deținătorului armei şi muniției. 
Tot în acest sens, se vor face verificări la asociaţiile de vânători existente în 
țară. 

De asemenea, un rol important în cadrul investigaţiilor îl vor avea 
activităţile informative, prin care se urmăreşte obţinerea unor date şi informații 
despre deținători de arme şi muniţie ilegală sau persoane care introduc ilegal 
arme. 

Un alt aspect care trebuie clarificat în cazul omorului săvârşit prin 
împuşcare cu arme de foc îl reprezintă diferenţierea dintre crimă, sinucidere 
sau accident, care se va deduce în funcţie de următoarele elemente: 

— în sinucideri, împuşcarea are loc cu ţeava lipită de corp sau din 
imediata apropiere, iar leziunile vor fi reprezentative (efecte 
hidrodinamice, factori secundari ce caracterizează împuşcarea din 
zona lor de acţiune); 

— vor fi căutate şi ridicate înscrisuri care să justifice actul de suicid; 

—  împuşcarea va avea loc asupra unor zone accesibile victimei (сар, 
inimă), fapt care evocă dorinţa certă de suicid şi care nu lasă şansa 
eşecului împuşcării; 

— ре mâna victimei ce s-a sinucis se vor găsi urme de pulbere şi 
ciupitura _interdigitală, iar când sinuciderea s-a realizat cu arme 
improvizate, examenul balistic, corelat cu leziunile constatate, 
devine de neînlăturat. Pentru diagnosticul de sinucidere, se vor 
corobora şi celelalte elemente: antecedente psihiatrice, tentative de 
suicid în antecedente, acte preparatorii etc.; 

—  omorul cu arme de foc se poate realiza atât din interiorul zonei de 
acţiune a factorilor secundari, cât şi, mai ales, din afara zonei lor de 
acțiune; 

— accidentele prin arme de foc cu glonţ unic sau prin arme de 
vânătoare obligă la o strictă corelație a datelor de expertiză privind 
inventarierea şi forma leziunilor cu condiţiile de producere a 
împuşcării şi cu experimentele balistice, deoarece atare situații sunt 
foarte ambigue în practică şi obligă la o calificare certă de 
accidente, şi nu de crime sau sinucideri; 


75 


— în leziunile distructive produse prin folosirea unor grenade, mine, 
arme confecţionate în scop terorist etc., expertiza se va rezuma, pe 
cât posibil, la rezolvarea aceloraşi probleme, deşi, deseori, ele 
devin caduce faţă de evidenţa faptelor. 


5. Omorul comis prin asfixie mecanică 


Asfixia reprezintă ansamblul fenomenelor observate după privarea 
bruscă a țesuturilor de oxigen şi, consecutiv, creşterea bioxidului de carbon. 
Ele exprimă tulburări ale metabolismului gazos, cu instalarea unor manifestări 
clinice şi tablouri lezionale dependente de rezistenţa diferită a țesuturilor la 
lipsa de oxigen. Consecințele esenţiale şi precoce privesc sistemul nervos 
central. 

Etiologia asfixiilor poate fi violentă, dar şi neviolentă, cum ar fi stări 
patologice determinate de edem pulmonar, pneumopatii, ruperi de anevrisme 
şi inundarea căilor respiratorii cu sânge. 

Asfixiile, denumite în mod curent mecanice, se împart în două mari 
grupe: 

—  asfixiile prin comprimare – spânzurare, strangulare, sugrumare, 

comprimare toraco-abdominală; 

—  asfixiile prin ocluzie — sufocare, înec. 


Modificările morfologice generale produse de asfixii au doar o valoare 
orientativă. Cele locale, însă, au valoare specifică, constituind adevărate 
„mărci traumatice de asfixie”, caracteristice fiecărei forme de asfixie în parte. 
Excepţie de la această regulă fac doar unele cazuri de sufocare cu obiecte moi 
sau asfixia cu moarte prin mecanism nervos, unde leziunile locale pot fi 
absente, iar cele generale sunt puţin exprimate, impunându-se o cercetare 
foarte atentă a tabloului lezional şi eliminarea altor cauze de moarte. 


a) Aspecte specifice cercetării la faţa locului şi de natură medico- 
legală 


Principalele probleme specifice pentru fiecare situaţie în parte sunt: 

Spânzurare: 

— cadavrul este cianotic, cu globii oculari ieşiţi din orbite, cu gura 
deschisă, limba proeminentă, cu eroziuni posibile pe mâini, gambe, 
cap, datorate lovirii acestora de obiectele înconjurătoare în faza 
convulsivă a asfixiei; 

— la nivelul lațului ce comprimă gâtul, se realizează un şanţ de 
spânzurare care, datorită comprimării pielii, se poate pergamenta; 

poziția şanţului la spânzurările tipice este situat în regiunea 
cervicală superioară, are о direcţie oblică ascendentă, fiind 
întrerupt spre ceafă, la nivelul nodului, şi mai profund în partea 
opusă acestuia; 

—  şanţul poate lipsi sau este slab exprimat dacă între gât şi lat se 
interpun obiecte moi, fular, guler, sau chiar mâinile; 

— numărul firelor laţului poate prezenta interes deosebit în cazurile de 
omucidere urmată de simularea unei spânzurări; unele urme ale 
şanțului pot avea caracter postvital. De asemenea, în cazurile 
spânzurării suspecte este obligatorie prelevarea de țesuturi pentru 
examenul histopatologic; 

— de regulă, spânzurarea este o modalitate de suicid acceptată cu 
precădere de bărbaţi; accidentele sunt posibile la copiii care cad în 
laturi, la alpiniştii care cad în corzi etc.; 

— cazurile de omucidere prin spânzurare sunt mai rare, dar posibile. 
La determinarea acestora ajută: stabilirea caracterului post-vital al 
şanțului de spânzurare, modul de constituire а laţului, existența 
unor leziuni corporale imposibil de explicat prin spânzurare, lipsa 
unor obiecte de urcare, anumite leziuni la nivelul capului, care pot 
explica neutralizarea împotrivirii victimei sau realizarea surprinderii; 
de asemenea, analiza altor circumstanţe specifice fiecărui caz, cum 
sunt: absenţa unei motivații de suicid, suspiciunea de omucidere, 
mai frecventă la copii, la persoane aflate în stare de inconştienţă 
sau de ebrietate, la persoane infirme sau cu posibilități de apărare 
reduse, dificultatea de fixare а lațului de un anumit punct fix etc.; 

— la morțile prin spânzurare, fotografiile trebuie să redea cadavrul 
suspendat, apoi aspectul acestuia după ce a fost coborât, cu 
păstrarea intactă a nodurilor şi, bineînţeles, cu fotografierea lor; de 
asemenea, se impune fotografierea șanțului, fără însă a se desface 
nodurile sau legăturile, prin tăierea lor la o distanţă care să permită 
ca nodul sau legătura să rămână intacte. 


Strangulare: 

—  şanţul de strangulare este orizontal şi complet, fiind situat, de 
regulă, la mijlocul gâtului, poate să nu fie imprimat complet, dacă 
se interpun mâinile sau obiecte moi; 

— relativ frecvent se constată fracturarea cartilagiului laringian şi a 
osului hioid; 

— ве poate asocia cu alte leziuni de neutralizare a victimei şi, uneori, 
cu violențe sexuale. 

Sugrumare: 


prezenţa de excoriații şi echimoze în regiunea cervicală anterioară, 
uneori de formă semilunară indicând apăsarea cu pulpele degetelor 
şi unghiile; după moarte acestea se pergamentează, sunt greu de 
decelat, impunându-se analiza histopatologică; aceste semne pot 
lipsi dacă se acţionează cu mănuşi; 

uneori apar echimoze caracteristice de sugrumare: patru de o parte 
a gâtului şi una de cealaltă, toate flancate de escoriații; 

sugrumarea se poate asocia şi cu leziuni de sufocare, care trebuie 
evidențiate atât macroscopic, cât şi microscopic; 

sugrumarea este, de regulă, omor; poate fi realizată şi de la spate. 


Sunt cunoscute şi cazuri de sugrumări, aşa-zisul tip „altruist”, când 
mamele bolnave de psihoză maniaco-depresivă îşi ucid copilul pentru a nu 
„suferi” са ele în viaţă, având motivaţie patologică. 


Compresiune toraco-abdominală: 


de regulă, leziunile la acest nivel, externe şi interne, sunt 
determinate, mai ales accidental, în cazuri de surpări de maluri, 
prăbuşiri de ziduri, răsturnări de vehicule, avalanşe etc.; 

se pot datora şi acţiunii criminale, prin apăsarea cu genunchii şi 
greutatea corpului pe toracele şi abdomenul victimei, aşezată pe un 
plan tare, producând acesteia, frecvent, multiple fracturi costale, 
bilaterale şi rupturi de organe interne, îndeosebi de ficat, în cazul 
violurilor şi al imobilizării victimelor la tâlhărie. 


Sufocare: 
Aceasta se exprimă prin ocluzia orificiilor respiratorii, nas şi gură, la 
exterior, cel mai frecvent cu ajutorul mâinii sau al unor obiecte moi: 


se constată ехсогіаііі şi echimoze ре tegumentele şi mucoasele din 
jurul orificiilor buco-nazale, care trebuie căutate macroscopic şi 
confirmate microscopic; 

sufocarea cu obiecte moi, de regulă, nu produce leziuni locale, fiind 
necesară căutarea cu atenţie a semnelor generale de asfixie. 


Sunt posibile şi alte modalități de sufocare, cum ar fi: 


prin ocluzia arborelui respirator, la nivelul faringelui, bronhiilor, 
alveolelor, mai ales la nou-născuţi, prin introducerea în gură a unor 
obiecte, în special moi sau a unor corpuri străine ca bani, nasturi, 
fasole ş.a.; 

— prin aspirarea de substanțe pulverulente, ca nisip, făină, seminţe, 
în mod accidental sau criminal; 
— prin „înghiţirea limbii” în urma unei lovituri în abdomen, plex solar; 
— prin aspirarea conţinutului gastric vomat, la cei aflaţi în stare de 
ebrietate, agonie sau la cei aflaţi în stare şoc. 
Sufocarea exprimă, mai frecvent, un act criminal, dar poate fi şi 
accidentală, la sugari, prin mâna mamei sau prin acoperirea cu perna în timpul 


somnului, ori la epileptici, în timpul crizelor. 


Înecare sau submersie: 

În cazul înecului se pot întâlni următoarele leziuni: 

— leziuni specifice datorate apei: ciuperca de spumă la gură, 
umplerea cu apă plămânilor; la orificiile respiratorii se găseşte o 
spumă albă cu vezicule foarte mici (semn că moartea s-a produs 
recent), piele cu aspect neregulat, rugos (piele de gâscă), 
macerarea pielii la palme şi în zona plantară (condiţionată de timpul 
cât a stat în apă cadavrul); 

— leziuni de lovire provenite din lovirea corpului — de stânci, pietre, 
pilonii podurilor, elicele bărcilor etc. ori din târârea cadavrului într-o 
apă curgătoare şi atingerea de fundul albiei; 

— leziunile provocate de animale (peşti, raci, rozătoare, păsări, 
insecte acvatice) se caracterizează prin detaşarea unor falange 
sau chiar a unor membre, lipsa nasului, buzelor, fără niciun infiltrat 
sanguin; 

— leziunile cadaverice, de putrefacție încep de la cap şi se continuă 
pe torace unde apar pete roşiatice. 

Macerarea pielii reprezintă un proces particular al cadavrelor scoase 
din apă. Ea se recunoaşte prin albirea, întărirea şi detaşarea pielii din regiunile 
palmare şi plantare, în ordine succesivă, şi apoi a pielii în întregime. 
Cunoscută sub numele de „mâna de spălătoreasă”, modificarea pielii palmelor 
permite aprecierea datei instalării morţii. De exemplu, detaşarea pielii are loc Іа 
început în lambouri (10-15 zile), iar după aproximativ 15-20 zile apare 
aşa-numita „mănuşă a morţii“. După circa 30-40 zile epidermul se detaşează 
împreună cu unghiile. De pe restul corpului pielea se detaşează în 20-60 zile. 
Legea putrefacţiei prevede că putrefacţiei de o săptămână în aer îi corespunde 
una sau două săptămâni în apă şi opt săptămâni în pământ. 

Modalităţi posibile de înecare: 

— asfixie de tip albastru — cu aspirarea apei în căile respiratorii şi 

invadarea sângelui, care se diluează; 

— де tip alb — căile respiratorii rămân libere, apa pătrunzând după 
moarte; 

stabilirea, 


prin hidrocuţie sau şoc termomecanic, cu mecanisme mixte, apa 
pătrunzând în faza terminală, după o prealabilă şi rapidă pierdere a 
cunoştinţei pe cale reflexă, la contactul brusc cu apa гесе; 

prin vertije şi pătrunderea apei în urechi sau şoc alveolar, când 
lichidul de submersie acționează ca un adevărat corp străin; 
aşa-numita submersie, epuizare, întâlnită mai ales la bolnavii de 
inimă, la care, după accidentul cardiac subit, apa pătrunde în 
organism în timpul agoniei. 


În cazuri de înec se efectuează următoarele examene de specialitate: 


determinarea punctului crioscopic; 
cercetarea planctonului acvatic — examen microscopic realizat pe 
baza probei de apă ridicată din apa în care a fost găsit cadavrul. 


Înecarea este mai frecvent suicid şi mai rar omucidere, aceasta mai 
posibilă la nou-născuți. La stabilirea omuciderii este necesar să se descopere 
prezenţa altor leziuni vitale, care să fie anterioare înecului şi delimitate de cele 
posibil a fi produse în momentul căderii în apă. Cazurile-limită, ce nu oferă 
indicii medico-legale pentru omucidere, sunt dificil de rezolvat, impunându-se 


prin cercetări temeinice, a acestei posibilităţi, de exemplu, 


împingerea în apă a unei persoane aflată pe mal. 


reguli: 


Cu ocazia cercetării Іа fața locului se impune respectarea anumitor 


examinarea temeinică, descrierea precisă şi fotografierea poziției 
elementelor principale de la fața locului — cadavrul, laţul, nodurile, 
punctul de sprijin, distanţele şi raporturile dintre diverse obiecte de 
interes operativ; 

descoperirea, fixarea şi ridicarea eventualelor urme de luptă, de 
apărare, de încălțăminte; 

descoperirea şi ridicarea microurmelor: particule de praf, de 
vegetale, sol, fibre, inclusiv în depozitul subunghial al victimei, pe 
îmbrăcămintea sau încălțămintea acesteia, pe covor sau zonele 
învecinate cadavrului, care vor fi comparate apoi cu probe-martor 
ridicate de la bănuiţi; 

examinarea modului de realizare а lațului, a nodurilor şi 
conservarea acestora, inclusiv a capetelor laţului, pentru o analiză 
comparativă, traseologică, textilă, chimică, biologică, cu probe 
suspecte identificate la bănuiți; 

examinarea meticuloasă a urmelor de apărare produse pe punctul 
de sprijin, la spânzurări de exemplu, pentru a se constata dacă nu 

apar elemente care să ilustreze ridicarea victimei în !а{ de о altă 
persoană; 

stabilirea provenienței obiectelor folosite la ancorarea sau 
ambalarea cadavrului ori la sufocarea victimei, cu hârtie igienică, 
aceasta їп cazul când sunt străine de victimă şi pot servi la 
identificarea autorului; 

găsirea de scrisori de adio, notițe etc., în vederea expertizării lor 
pentru a se stabili dacă sunt scrise de victimă; de asemenea, 
găsirea de alte înscrisuri sau situaţii ce pot conduce la o posibilă 
motivaţie de suicid; 

starea exactă a încuietorilor, poziţia uşilor, a ferestrelor, sobelor, 
coşurilor de fum, robinetelor de gaze etc.; 

absenţa unor valori, bunuri, documente etc. din locuinţa sau din 
buzunarele victimei; 

cadavrele înecate vor fi fotografiate imediat după ce sunt scoase 
din apă, deoarece, în contact cu soarele şi aerul acestea intră în 
putrefacție rapidă, modificându-şi fizionomia şi eventualele leziuni; 
înainte de fotografiere se tamponează faţa înecatului cu un tifon, 
îndepărtându-se cu grijă reziduurile colectate în timpul cât a stat în 
apă; 

cadavrele îngheţate, înainte de fotografiere vor fi dezghețate, nu în 
mod forțat prin folosirea apei fierbinţi, ci treptat, într-un mediu 
relativ cald; 

fiecare leziune evidenţiată va fi fotografiată metric, aşa încât să se 
poată trage o concluzie cât mai aproape de realitate asupra 
obiectului cu care s-a acţionat în producerea ei; 

ridicarea şi conservarea obiectelor astfel încât să se preleveze 
urme de contact (celule epiteliale) pentru examinare genetică; 
prezența unor împrejurări negative, ca: imposibilitatea de ajungere 
a victimei la înălțimea punctului de prindere, urme de luptă sau de 
apărare produse de victimă, lipsa caracterului vital al şanţului de 
spânzurare etc. 


b) Particularităţile investigării 
In ceea ce priveşte unele particularităţi ale investigaţiilor, se vor clarifica 
aspecte legate de: 


starea de sănătate organică şi psihică a victimei, intenţii de suicid, 
existența unor tentative anterioare etc.; 

preocupările, activitatea şi legăturile victimei, în perioada anterioară 
decesului, cu accent pe ultima zi sau ultimele ore de viaţă; 

— existența unor vicii sau sentimente şi preocupări ascunse ale 
victimei; 

— proveniența unor obiecte corp-delict ce au servit la producerea 
asfixiei, la ancorarea sau ambalarea cadavrului: Іаїигі, sac, pietre, 
alte legături; 

— stabilirea unor persoane care aveau interes în suprimarea victimei; 

— dispariția suspectă a unor valori, bunuri, documente; 

— verificarea temeinică a unor elemente bănuite, cu mod de operare 
similar folosit în cazuri de tentative de viol, tâlhării, omoruri. 


6. Omorul săvârşit prin otrăvire 


a) Aspecte specifice cercetării la faţa locului şi de natură medico- 
legală 

Moartea prin otrăvire este mai rar întâlnită în practica organelor 
judiciare, fiind mai frecvent consecinţa unor sinucideri sau accidente. 

Cercetarea în cazul otrăvirilor trebuie să stabilească dacă decesul s-a 
datorat intoxicării acute, natura toxicului şi cantitatea ingerată, data intoxicării, 
proveniența sau modul de procurare a substanţei ori produsului toxic, 
persoanele de la care a fost procurat. 

Intoxicaţiile pot fi produse de substanțe caustice, acid sulfuric, acid 
azotic, acid clorhidric, sodă caustică, arsenic, mercur, plumb, monoxid de 
carbon, bioxid de carbon, cianură, alcool etilic, alcool metilic, stricnină, morfină, 
pesticide sau ciuperci otrăvitoare. 

Faţă de problemele pe care trebuie să le lămurească investigarea 
criminalistică, de natura deosebit de variată a toxinelor, de efectele pe care le 
produc, cu ocazia cercetării la fața locului trebuie să fie căutate, fixate şi 
ridicate urmele biologice, urmele de vomă, materii fecale, diferiți recipienti, 
sticle, flacoane, pahare, tacâmuri, resturi alimentare, hârtie, alte ambalaje pe 
care pot exista urme ale toxicului folosit. 

De asemenea, trebuie urmărită existența unor instrumente cum ar fi 
pipe, seringi şi ace, cu care victima şi-a administrat sau i s-a administrat 
toxicul. 

Cele menţionate, împreună cu hainele, lenjeria de corp, de pat, trebuie 
ambalate, sigilate şi supuse analizei de laborator, întrucât numai rezultatul 
acesteia poate evidenția urmele de substanţe toxice. 

Cu ocazia cercetării la faţa locului trebuie căutate înscrisuri provenind 
de la victimă sau făptuitor, din care să rezulte cauzele sinuciderii, relațiile 
victimei cu diverse persoane în rândul cărora trebuie căutați autorii omorului. 

În cazul intoxicării cu monoxid de carbon, de exemplu, se impune 
examinarea stării instalaţiilor de gaze, a sobelor sau maşinilor care 
funcționează pe bază de gaze, a furtunurilor şi dispozitivelor de racordare ş.a. 

La elaborarea versiunii privind infracțiunea de omor, în cazul otrăvirilor 
trebuie să fie avută în vedere şi posibilitatea disimulării omorului în altă formă 
de moarte violentă. 


7. Particularităţile cercetării la faţa locului şi ale investigării în 
cazul descoperirii de cadavre си identitate necunoscută, cadavre 
ciopârțite sau segmentate 


Activităţile ce se întreprind cu ocazia deplasării şi cercetării locului 
faptei sunt cele prezentate, cu menţiunea că specificul examinării, în astfel de 
cazuri, este determinat de împrejurarea că identitatea cadavrului este 
necunoscută. 

Cercetarea la fața locului şi constatarea medico-legală vizează, în 
primul rând, obținerea datelor necesare identificării cadavrului şi, după caz, 
descoperirea locului de ascundere a resturilor de cadavru, întrucât fără 
cunoaşterea identităţii victimei este greu de presupus că celelalte probleme ale 
cauzei vor putea fi rezolvate. 


a) Aspecte specifice cercetării la fața locului şi de natură medico- 
legală 

În cadrul examinării cadavrului se stabilesc semnele de violenţă, vârsta 
aproximativă, înălțimea, corpolența şi îmbrăcămintea. De asemenea, se 
fixează poziţia cadavrului faţă de punctele cardinale sau de alte obiecte stabile 
din apropiere. Dacă se găsesc numai anumite părţi din cadavru, în cazul unui 
accident de tren, aerian, catastrofe naturale, se determină poziția acestora, 
examinându-se toate particularităţile în vederea reconstituirii cadavrului şi a 
identificării lui. 

În continuare, se descrie poziția membrelor superioare şi inferioare față 
de linia corpului şi se execută fotografii de orientare şi de detaliu, vizând 
fixarea poziţiei cadavrului, obiectele şi urmele din apropierea acestuia, leziunile 
de pe corpul cadavrului, îmbrăcămintea şi încălțămintea acestuia. 

Examinarea amănunţită а cadavrului corespunde cu cercetarea 
dinamică şi constă într-o verificare minuțioasă atât a întregului corp, cât şi a 
vestimentaţiei: 

— se verifică şi se consemnează eventualele rupturi ale 

îmbrăcămintei; 

— sunt recoltate petele organice sau anorganice de pe îmbrăcăminte, 

se ridică particulele de praf sau alte obiecte găsite în buzunare şi 

se introduc în plicuri separate, notându-se pe acestea locul de 
unde au fost ridicate, după care vor fi sigilate; 

— este descrisă ordinea în care sunt dispuse diferitele leziuni şi dacă 
ele puteau fi produse prin cădere, avându-se în vedere obiectele 
din zona găsirii cadavrului, forma de relief etc.; de asemenea, se 
descriu mărimea şi poziția leziunilor, aspectul general al acestora, 
precum şi vechimea lor faţă de rigiditatea şi lividităţile cadaverice; 

— se ridică depozitul subunghial, introducându-se în plicuri separate 
pentru fiecare deget în parte; 

— sunt consemnate semnele particulare de pe cadavru: aluniţe, negi, 
cicatrice vechi ca urmare a unor intervenții chirurgicale sau 
accidente survenite în timpul vieții, lipsa unor membre etc., se vor 
descrie eventualele tatuaje, locul unde sunt dispuse şi ce anume 
reprezintă; 

— vor fi căutate microurme, care, de obicei, sunt neglijate, deşi în 
multe cazuri au avut o importanţă hotărâtoare în procesul de 
identificare a cadavrului sau de interpretare a unor împrejurări 
considerate negative; 

— se execută fotografii de identificare, față şi profil, după ce, în 
prealabil, se toaletează cadavrul; 

— se descrie amănunțit dentiţia şi se fotografiază, întrucât în practica 
muncii judiciare s-a dovedit că multe persoane decedate şi cu 
identitate necunoscută au executat diverse lucrări dentare şi 
printr-o verificare atentă asupra lucrării se poate stabili când şi 
unde s-a realizat aceasta, conducând la identificarea cadavrului. 

Antropologia dentară împarte indivizii, după forma dentiţiei, în mai 
multe categorii şi tipuri, aşa cum sunt: tipii dinarici, alpini etc. Aceste categorii 
se nasc şi trăiesc în zone bine determinate ale ţării şi prin expertiză se poate 
stabili regiunea de unde a provenit persoana decedată a cărei identitate este 
necunoscută. 

Cu ajutorul medicului antropolog se poate realiza un portret probabil al 
individului, precum şi individualizarea fiecărei persoane după forma absolută a 
dentiției. De asemenea, se poate stabili cu probabilitate vârsta persoanei, după 
uzura dentiţiei, a lamei acesteia etc. 

În cazul descoperirii de cadavre ciopârţite sau segmentate, de regulă, 
locul descoperirii acestora nu coincide cu locul în care victima a încetat din 
viață. În urma datelor din investigaţii, a urmelor şi a mijloacelor materiale de 
probă identificate trebuie să se obţină date ре baza cărora să se ajungă la 
locul în care victima a fost omorâtă. 

Pe lângă cele arătate la examinarea locului faptei, în aceste cazuri 
trebuie să fie căutate pe cadavru şi pe garderoba acestuia, pe segmentele de 
cadavru, urme biologice ca: sânge, spută, spermă, fire de păr sau urme de 
natură vegetală ori minerală, paie, rumeguş, pământ, nisip, praf, care să poată 
conduce la identificarea locului unde a fost săvârşit omorul, unde a fost 
dezmembrat cadavrul şi la descoperirea autorului. 

Examinarea ambalajului în саге au fost descoperite părţile din cadavru 
poate pune în evidenţă însemnări şi caracteristici ale acestora, culoare, petice, 
rupturi, inscripții care, exploatate judicios, pot duce la identificarea autorului. 

Examinarea, împreună cu medicul legist, a leziunilor de pe cadavru, a 
amplasării, numărului, formei, caracteristicilor acestora, evidenţierea unor 
semne de violență şi localizarea lor, consecutiv cu semne de sadism, 
perversiune sexuală, de inversiune sexuală pot orienta investigațiile către 
persoane cu tulburări de comportament, bolnavi psihic. 

De asemenea, la locul faptei trebuie căutate urmele mijlocului de 
transport cu care au fost aduse părțile din cadavru, urme de încălțăminte, urme 
plantare, obiecte abandonate sau pierdute de către făptuitori. 

Împreună cu medicul legist se vor efectua măsurători antropologice 
asupra cadavrului, iar atunci când au fost descoperite părți din cadavru, си 
ajutorul specialistului antropolog se va stabili dacă acestea aparţin aceluiaşi 
corp omenesc. Se pot stabili astfel vârsta, sexul, talia victimei, diverse 
particularităţi morfologice, grupa sanguină, profilul genetic, când a survenit 
moartea, mijloacele си care a fost secționat cadavrul, dacă făptuitorul аге 
cunoştinţe de specialitate sau nu. 

În cazul resturilor din cadavre carbonizate, acestea vor fi ridicate odată 
cu cenuşa, pentru analize de laborator în scopul determinării speciei, umană 
sau animală. 

În cazul descoperirii de schelete, medicul antropolog, pe baza 
expertizei osteologice, poate stabili: 

— originea umană a oaselor; 

— sexul persoanei, după bazin, craniu, femur, alte oase lungi; 

— talia persoanei, după lungimea şi grosimea oaselor; 

— vârsta aproximativă; 

— deformări congenitale sau dobândite în cursul vieţii, urmare a unor 

traumatisme, modificări inflamatorii, tumori, interventii chirurgicale; 

— data instalării morții după stadiul de putrefacție în raport cu mediul 

şi solul unde au fost găsite. 


b) Particularitățile investigării 
In funcție de rezultatul cercetărilor de la fața locului, de concluziile ce se 
desprind ca urmare a autopsierii cadavrului, de conţinutul rapoartelor de 

constatare tehnico-ştiinţifică, precum şi de datele rezultate din declaraţiile 
martorilor, se pot stabili câteva direcţii principale de acţiune, care vor fi 
verificate simultan: 

— posibilitatea identificării persoanei în localităţile limitrofe locului 

unde aceasta a fost găsită; 

— posibilitatea ca victima să fi lucrat în zona găsirii cadavrului; 

— posibilitatea ca, în funcţie de vestimentaţie, persoana să fi fost 

cerşetor, vagabond sau bolnav psihic. 

În toate cazurile privind cadavre cu identitate necunoscută se 
întocmeşte, în trei exemplare, fişa de identificare a cadavrului cu identitate 
necunoscută. Un exemplar al fişei se păstrează, împreună cu buletinul de 
analiză biologică şi celelalte materiale, la dosarul de identificare, al doilea 
exemplar se predă la serviciul de criminalistică al unităţii teritoriale pe al cărei 
teritoriu de competenţă a fost găsit cadavrul, iar al treilea exemplar se 
înaintează la Institutul Naţional de Criminalistică din Inspectoratul General al 
Poliţiei Române pentru a fi implementate în Aplicația C.D.N. 

Toate obiectele găsite asupra cadavrului, inclusiv îmbrăcămintea, se 
păstrează în camera de corpuri-delicte până la soluţionarea cazului, pentru a fi 
folosite în procesul identificării. După identificare, obiectele se predau familiei 
sau persoanelor în drept, cu excepţia cazurilor în care s-a început urmărirea 
penală, când predarea se face numai dacă acestea nu mai sunt necesare 
cauzei. 

Datele de stare civilă ale cadavrului identificat se comunică formaţiunii 
de evidenţa populaţiei şi oficiului de stare civilă, pentru a se face mențţiunile 
corespunzătoare şi a se întocmi actul de deces, precum şi la Inspectoratul 
General al Poliţiei Române — Institutul Naţional de Criminalistică, pentru a fi 
scos din evidență. 

Polițistul specializat pe această linie va lua măsuri de instruire a 
întregului colectiv de poliţişti din cadrul celorlalte formaţiuni, indicându-se ре 
scurt împrejurările în care a fost descoperit cadavrul, direcţiile principale sau 
versiunile formulate, descrierea amănunțită а semnalmentelor şi vestimentaţiei. 
În acelaşi timp va fi înmânată câte o fotografie de identificare tuturor agenţilor 
de proximitate şi, după caz, celor care intră în mod frecvent în contact cu 
publicul. 

Totodată, se execută investigaţii complexe în mediile din care se 
presupune că a provenit persoana decedată, în cadrul spitalelor cu profil de 
neuropsihiatrie, căminelor de bătrâni, familiilor care au avut date spre îngrijire 
persoane bolnave psihic, familiilor dezorganizate etc. 

Pentru cadavrele descoperite în râuri sau lacuri ori pe malul acestora, 
se întocmesc schițe-plan cu zonele prin care trec aceste ape şi, în colaborare 

cu organele de poliție respective, se elaborează planuri investigativ-operative 
în vederea identificării cadavrelor. 

În acelaşi scop, fotografia cadavrului şi împrejurările în care a fost găsit 
vor fi difuzate prin mass-media locală şi centrală. 

În privința cadavrelor cu identitate necunoscută despre care au rezultat 
date şi indicii (fizionomie, culoarea pielii, obiecte de îmbrăcăminte, înscrisuri şi 
valori monetare etc.) că pot fi cetățeni străini, se vor desfăşura aceleaşi 
activităţi ca şi pentru cei români, solicitând şi difuzarea către toate ţările afiliate 
INTERPOL sau EUROPOL а по е! pentru cadavre. 


În paralel cu cercetările pentru identificarea cadavrului, se vor 
desfăşura şi activități investigativ-operative pentru descoperirea autorilor, 
poliţiştii de investigaţii criminale orientându-se după mobilul presupus al faptei 
şi după alte indicii avute la dispoziție. 

Când este vorba de un cadavru cu multiple şi grave leziuni sau care a 
fost dezmembrat ori ars, se va acţiona pentru depistarea familiilor în cadrul 
cărora au existat neînţelegeri şi alte stări conflictuale soldate, eventual, cu 
despărțiri temporare sau a unor concubini cunoscuți cu manifestări violente ре 
fondul unei gelozii exagerate. 

Dacă prin expertiza medico-legală s-a stabilit că victima a fost violată, 
în cercul de bănuiţi vor fi cuprinși infractorii cunoscuţi cu antecedente pentru 
viol, precum şi cei cu manifestări huliganice, afemeiaţi, alcoolici etc. 

În cazul cadavrelor de sex masculin care au fost victimele unor acte de 
pederastie, cercetările vor fi orientate spre invertiţii sexual cunoscuţi си 
manifestări violente, iar când victimele fac parte din rândul copiilor, în cadrul 
verificărilor trebuie cuprinși toţi bărbaţii bolnavi psihic, cu preponderență 
psihopaţii sexual, exhibiţioniştii, cei ce frecventează parcurile de joacă, şcolile, 
țin calea copiilor, le oferă diferite dulciuri sau obiecte etc. 

Ѕиѕресіі rămaşi în cercul de bănuiţi vor fi verificați asupra modului de 
justificare a timpului când a avut loc agresiunea, asupra comportării lor în 
societate, a relaţiilor şi legăturilor de orice natură, inclusiv cu victima, când 
aceasta a fost identificată, precum şi cu privire la antecedentele penale, starea 
de sănătate etc. 

Se va realiza investigarea suspecţilor şi prin mijloacele activității 
informative. Când de la victimă lipsesc obiecte ce prezintă caracteristici de 
identificare ori s-au putut face aprecieri cu privire la obiectul vulnerant folosit la 
agresiune, precum şi pentru descoperirea unor eventuale pete de sânge ori a 
altor urme biologice pe hainele suspectului, se pot efectua percheziții 
domiciliare în timpul oportun. 

8. Omoruri cu mobil nedeterminat sau comise de bolnavi psihic 


Omorurile cu mobil nedeterminat sau cele cu mobil bizar ridică 
numeroase dificultăți în ceea ce priveşte identificarea, cercetarea şi probarea 
міпохаћеі autorilor, evidenţiate de factori obiectivi şi subiectivi, cum sunt: 


absenţa sau numărul redus de elemente ce le oferă cercetarea la 
fața locului sau primele investigaţii şi cercetări, pentru a putea 
stabili mobilul faptei; 

suprapunerea unor date care pot ilustra prezenţa unui mobil bizar, 
motivat patologic, cu alte situaţii, de cu totul alt ordin, care exprimă, 
în fapt, acţiunea doar aparent curioasă a unor infractori sănătoşi 
din punct de vedere psihic, dar care au săvârşit fapta din motive 
minore, uneori greu de stabilit şi de acceptat, şi foarte frecvent sub 
influenţa consumului de băuturi alcoolice sau droguri; este vorba de 
infracțiuni comise sub imperiul unor porniri huliganice, ca urmare a 
unor discuţii sau conflicte neînsemnate, apărute, de regulă, în mod 
incidental. 


a) Aspecte specifice cercetării la fața locului şi de natură medico- 


legală 


Modul de efectuare a cercetării la fața locului este acelaşi, avându-se în 
vedere câteva aspecte specifice: 


examinarea exterioară meticuloasă a cadavrelor, pentru a se 
descoperi: 

e semne de violență, provenite din lovituri la cap, comprimarea 
gâtului, membrelor, picioarelor, umerilor, diverse echimoze, 
urme de unghii, muşcături sau înțepături în zona pubiană, pe 
coapse, spate, organele genitale etc.; 

e urme de sânge, spermă, fire de păr pe diverse regiuni ale 
corpului şi, îndeosebi, în zona organelor genitale; 

recoltarea depozitului subunghial; 

identificarea eventualelor urme de luptă, de împotrivire a victimei, 
pe sol, în jurul cadavrului, sub acesta, pe corp sau îmbrăcăminte; 
căutarea atentă a unor eventuale indicii sau instrumente folosite de 
autori în cazul omorurilor sadice, al celor urmate de perversiuni 
sexuale etc.; 

identificarea indiciilor şi efectuarea constatărilor necesare privind o 
eventuală stare de ebrietate sau de intoxicare — otrăvire a victimei. 

b) Particularităţile investigării 

Experienţa cazurilor de omor cu mobil bizar a evidenţiat unele elemente 
de orientare ce pot servi, încă din faza iniţială a investigaţiilor, la elaborarea 
versiunii că autorii ar putea face parte din categoria bolnavilor psihic. Cele mai 
importante indicii în acest sens pot fi: 


gravitatea şi multitudinea leziunilor, autorii ajungând până la acte 
de ferocitate sau manifestări de sadism, ca: mutilări, decapitări, 
ѕесіопагеа victimei în timpul vieţii etc.; 

numărul victimelor, acţiunea criminală fiind îndreptată uneori 
asupra copiilor sau membrilor familiei, chiar până la uciderea mai 
multor persoane, urmată de sinucidere; 

executarea unor acţiuni stranii sau fără scop practic în câmpul 
infracțiunii, cum ar fi: aplicarea de lovituri după ce victima a 
decedat, activități nefireşti sau riscante, părăsirea locului faptei pe 
o direcţie luminată ori foarte circulată, deşi existau alte posibilități; 
uciderea victimei prin folosirea mai multor modalități de producere 
a morții, care, practic, nu se justifică — mecanisme supraadăugate; 
lipsa de prudenţă sau curajul nesăbuit manifestat prin atacarea 
victimelor în timpul zilei, în locuri publice, în condiţii de inferioritate 
fizică sau numerică etc.; 

lăsarea mai multor categorii de urme, în special papilare, la locul 
faptei; 

folosirea pentru atac a unor obiecte care, prin destinație şi 
caracteristici, nu au valoare de agent vulnerant: veselă, scrumiere, 
cioburi de sticlă, substanţe inflamabile; 

repetarea, la scurt timp, a unor acţiuni criminale cu mod de operare 
similar. 


Pentru a fi concludentă, ipoteza finală trebuie să exprime analiza 
corelată a tuturor acestor aspecte. 

În activităţile de orientare a cercetărilor şi de identificare a autorilor este 
necesar să se realizeze şi o analiză psihologică a modului de săvârşire a 
faptei, pentru a se prezuma sau intui specificul modului de gândire şi de 
acțiune а făptuitorului, aşa-zisa motivaţie a faptei şi а modalităţilor concrete de 
înfăptuire. O asemenea analiză specifică, chiar şi în afara criteriilor logice, fiind 
vorba de bolnavi psihic, este determinată de necesitatea stabilirii locurilor ce ar 
putea oferi unele urme materiale. 

Practica a relevat că sunt situaţii când bolnavii psihic comit omoruri şi 
în mod incidental, fără a avea legături prealabile cu victimele, astfel că, 

identificarea autorilor nu se poate realiza prin metoda clasică, respectiv prin 
stabilirea relaţiilor acestora şi analiza naturii lor. Se recomandă, în asemenea 
cazuri, desfăşurarea unor acţiuni concomitente, atât în această direcţie, cât 
mai ales, pentru identificarea persoanelor ce aveau posibilitatea să ajungă, 
întâmplător, la locul săvârşirii omorului. 

În rezolvarea acestor sarcini trebuie luat în considerare ansamblul 
datelor fiecărui caz, inclusiv particularităţile modului de acţiune, în situaţia 
omorurilor comise de bolnavii psihic, relevate anterior, pentru a se motiva 
susținerea unei versiuni privind această categorie de persoane. De asemenea, 
trebuie luate în calcul aspecte bizare de Іа alte cazuri, elementele comune sau 
aspecte particulare ale modului de acţiune de la mai multe cazuri — 
incendierea, moartea prin asfixiere, diferența mare de vârstă a victimelor etc. 

Atunci când datele obținute nu sunt concludente, este necesar să se 
admită simultan mai multe versiuni pentru a nu se acţiona în baza unei 
concepţii înguste şi exclusiviste. 

Particularităţi în identificarea elementelor bănuite: 

— mulți autori nu sunt cunoscuți în evidenţele poliţiei, de multe ori nici 

în cele medicale; 

— dificultăți mari în sesizarea tulburărilor de comportament, mai ales 
la psihopaţii sexual; 

— analiza sesizărilor anterioare adresate poliției despre asemenea 
persoane; 

— consultarea specialiştilor psihiatri asupra tipului probabil de bolnav, 
desfăşurarea unor acţiuni comune cu rețeaua sanitară, pentru 
selectarea celor ce prezintă interes; 

— investigaţii sistematice în zona locului faptei şi în vecinătate; 

— efectuarea de verificări conspirate, sub legenda controlului medical, 
la domiciliile celor bănuiţi, pentru a se observa aspecte de interes 
operativ; 

— identificarea indivizilor depistaţi anterior la diverse acţiuni, razii ori 
organizarea de acţiuni de depistare în zona parcurilor, şcolilor, 
cinematografelor, unităţilor cu concentrare de femei, locurilor de 
agrement, a unor elemente ce încearcă a ademeni copii, mai ales 
fetițe, care pot avea înclinații pentru perversiuni sexuale; 

— discuții atente, bine organizate, cu victimele unor tentative de viol 
sau de perversiune sexuală, îndeosebi fetițe, în prezenţa părinţilor 
şi a unui psiholog etc., în scopul relevării unor date care să 
servească la identificarea autorilor. 

О altă problemă importantă în cercetarea acestor omoruri o constituie 
faptul că dovedirea vinovăţiei trebuie realizată, în principal, prin intermediul 
probelor materiale şi al martorilor identificaţi, neputându-se conta pe 
declaraţiile celor bolnavi. 

Când este posibil, şi în practică sunt asemenea situații, trebuie 
analizate şi valorificate cu grijă depoziţiile acestora, mai ales când psihiatrii 
apreciază că cei în cauză, deşi bolnavi, dispun de un fond general de 
înțelegere a realităţii, fiind capabili de reproducerea unor fapte sau situații. 

Însă de cele mai multe ori, declarațiile bolnavilor psihic nu capătă forță 
probantă, unele din ele putând constitui doar un eventual izvor de indicii, ce pot 
conduce la obținerea de probe. 


9. Omor la comandă ori pentru reglarea unor conturi între 
grupările infracționale 


Activităţile de cercetare la fața locului, examinare şi autopsiere a 
cadavrului se vor executa conform principiilor şi metodelor prezentate anterior. 


a) Particularitățile investigării 

Aceste activităţi urmăresc obținerea de date şi informaţii de natură să 
ducă la identificarea autorilor, martorilor şi a mijloacelor materiale de probă, 
altele decât cele ridicate cu ocazia cercetării la fața locului, prin mijloace şi 
metode specifice şi care sunt orientate, în special, către victimă şi persoanele 
din cercul de bănuiți. 

Cunoaşterea cât mai amănunțită a modului de viaţă al victimei, a 
personalităţii şi legăturilor are o importanţă deosebită în procesul identificării 
autorilor, în special în acest gen de omor. Prin investigații şi prin activități 
informative trebuie să se obțină următoarele date despre victimă: 

— cele privind antecedentele penale, medicale sau contravenţionale; 

— datele care atestă ultima prezenţă în viaţă a victimei, cu toate 

circumstanţele care o privesc; 

— mişcarea în spațiu şi timp а victimei, anterior producerii 

evenimentului; 

— stabilirea itinerarului parcurs şi a interferenţelor ce au avut loc ре 

acest teren; 

— natura unor situaţii conflictuale recente sau mai vechi în саге a fost 

implicată; 

— cercul de relații apropiate sau mai îndepărtate ale victimei, de 

familie, de afaceri, relații extraconjugale; 

— concepția şi modul de viață, materializate în preocupări, atitudini, 

calități morale, caracter, temperament, comportament în familie şi 

societate, trăsături caracteristice de personalitate, vicii evidente sau 
ascunse, tabieturi şi obiceiuri, credințe religioase, tendinţe şi 
dorințe specifice şi, eventual, nesatisfăcute Іа timp, agresivitate; 
medii, instituții, grupări, asociaţii din care face parte sau pe care le 
frecventează, precum şi natura acestora; 

bunuri de valoare pe care le posedă, le-a posedat sau i-au 
dispărut; 

ce afaceri derulează, licite sau ilicite, dacă deţine societăți 
comerciale; 

localităţile în care s-a deplasat, legăturile pe care le are în acele 
locuri şi natura acestora; 

relaţiile cu anumite persoane suspecte, bănuite de săvârşirea 
infracţiunii, се au ameninţat-o anterior; 

persoane cărora victima li se confesa şi care ar putea relata 
eventualele conflicte, ameninţări; 

legăturile victimei menţionate în diverse agende telefonice, scrisori, 
telegrame, notițe, albume, jurnale; 

comportamentul victimei la apariția agresorului; 

indicii privind preocupările victimei în momentul atacului; 
cunoaşterea conţinutului convorbirilor telefonice; 

obținerea datelor despre numerele de telefon pe care le-a folosit, 
tipurile de aparate telefonice, seriile IMEI şi а listingurilor 
convorbirilor telefonice. 


Se vor efectua descinderi şi percheziţii la locuinţa victimei atunci când 
cadavrul este găsit în alt loc şi se vor folosi mijloace de supraveghere 


operativă. 


În strânsă legătură cu problematica ce priveşte victima şi la fel de 
valoroase pentru soluţionarea cazurilor sunt datele şi informaţiile privind 
persoanele din cercul de bănuiți: 


situația personală — date de stare civilă, sănătate, temperament, 
profesie, antecedente penale, contravenţionale, comportament, 
familie, vicii; 

anturaj, persoane în care au încredere; 

interese particulare sau de altă natură; 

relații cu victima şi natura acestora; 

prezența la locul evenimentului, în perioada de timp prealabilă 
faptei; 

prezenţa acestora în perioada anterioară comiterii faptei în anumite 
locuri de cazare — hoteluri, moteluri şi campinguri; 

care sunt activităţile infracţionale pe care le desfăşoară; 

dacă au obiecte de îmbrăcăminte de tipul celor semnalate de 
martori ori încălțăminte cu caracteristici ce puteau crea urmele 
descoperite şi ridicate de Іа fața locului; 

dacă fumează ţigări de tipul celor găsite cu ocazia cercetării la fața 
locului, eventual se va încerca procurarea conspirată, pentru 
analiză în laborator, a unor resturi de țigări fumate de aceştia; 

dacă deţin sau posedă obiecte vulnerante de genul celor indicate 
de examinarea medico-legală; 

dacă au desfăşurat diferite activităţi care, în contextul cazului în 
cercetare, pot fi apreciate ca acte pregătitoare pentru comiterea 
faptei; 

obținerea datelor despre numerele de telefon pe care le-a folosit, 
tipurile de aparate telefonice, seriile IMEI şi а listingurilor 
convorbirilor telefonice. 


Consideraţii privind mobilul şi modul de operare 

În contextul crimei organizate, mobilurile sunt date de principalul scop şi 
anume, obținerea de câştiguri materiale. În paralel cu aceste mobiluri materiale 
apar şi cele ce au ca scop răzbunările sau răfuielile între grupurile de infractori 
de tip mafiot, cum sunt: 


pedepsirea victimelor pentru neplata unor datorii; 

înlăturarea concurenţilor, când apar bande mafiote rivale în aceeaşi 
localitate sau în aceeaşi sferă de influență; 

înşelarea partenerilor în marile afaceri cu droguri, mărfuri introduse 
în {ага prin contrabandă — ţigări, alcool, produse petroliere, arme, 
materiale radioactive; 

traficarea valutei false; 

îmbogățirea peste noapte, prin răpiri, şantaje; 

obținerea supremaţiei în traficul de carne vie; 

influenţa tot mai nocivă a unor secte religioase cu înclinații spre 
agresiune — satanişti, iehovişti, AULI, MISA; 

dependenţa de droguri. 


În strânsă legătură cu mobilul se află modul de operare, referitor la care 
trebuie luate în considerare: 


locul ales de autor pentru săvârşirea faptei; 
timpul comiterii; 

vârsta, ocupația şi sexul victimelor; 

armele, substanţele sau alte obiecte folosite; 
felul pătrunderii la locul faptei; 

— procedeele de executare a unor subdivide în cadrul acţiunii de 

săvârşire a faptei. 

Acţiunile prealabile comiterii infracţiunii de omor constau în: 
recunoaşterea anterioară а locului faptei, verificarea prezenţei victimei la 
domiciliu, urmărirea acesteia, obținerea unor informaţii precise despre 
personalitatea victimei, folosirea unor vehicule pentru deplasare, sustragerea 
numerelor de înmatriculare ce urmează a fi folosite de alte autovehicule, 
consumarea unor narcotice pentru a-şi crea o stare psihică proprie. 

Acţiunile efective de comitere a faptei pot consta în: ştergerea urmelor, 
provocarea de incendii, folosirea unor mijloace de transport rapide pentru a se 
îndepărta de la locul faptei, împachetarea cadavrului, ascunderea sau 
incinerarea acestuia, părăsirea localității. 


În acest tip de omor, modul în care sunt comise anumite fapte 

dovedeşte periculozitatea deosebită a autorilor: 

— segmentarea cadavrului şi aruncarea în râuri sau lacuri pentru a 
îngreuna identificarea victimei; 

— aplicarea de multiple lovituri cu obiecte înțepătoare, contondente, 
în vederea intimidării altor persoane; 

—  strangularea sau asfixierea cu pungi din plastic a victimelor; 

— distrugerea cadavrului prin fierbere sau tocare; 

—  împuşcarea victimelor în locuri publice; 

—  înjunghierea şi apoi carbonizarea cadavrului, fie prin simularea 
unor incendii, fie prin stropirea lui cu substanțe petroliere şi 
incendiere; 

— violarea victimelor, urmată de mutilarea cadavrelor; 

— determinarea la sinucidere ріп spânzurare, ingerarea de 
supradoze de medicamente, droguri, otrăvuri; 

— plasarea de bombe în locuinţe, sedii sau maşini. 


Elaborarea ipotezelor şi formarea cercului de bănuiţi 

În raport cu concluziile la care s-a ajuns privind modul de operare şi 
mobilul faptei, precum şi cu ipotezele stabilite, se determină categoriile de 
persoane din care vor fi nominalizate acelea ce se includ în cercul de bănuiți. 


Având în vedere organizarea de tip mafiot a grupărilor, 
investigarea acestora se va efectua pe principiile conceptului de 
antrepriză criminală. 

Acest concept presupune folosirea analizei informaţiilor şi a 
produselor analitice. 

Capitolul V 
INTRODUCERE 
ÎN ANALIZA INFORMAȚIILOR 


De la informaţie brută la informaţie de valoare 


Înainte de a discuta şi explora propriu-zis informaţia şi de a analiza în 
termeni practici şi teoretici, este necesară stabilirea înțelesurilor unor termeni. 
Dicţionarele oferă definiţii pentru trei termeni-cheie, după cum urmează: 


— Informaţia — cunoaşterea în formă primară. 


— Analiza  — separarea unui lucru în părţile sale componente; 
— reasamblarea acestor părți; 
— extragerea sensului şi a principiilor generale care stau la 
baza acestora; 
— prezentarea rezultatelor acestui proces. 

— Informaţia cu valoare — informaţia care este uşor de înțeles; 
— informaţia căreia i s-a adăugat valoare. 


Informaţia este pur şi simplu o dată brută, de orice tip, în timp ce 
informaţia de valoare este acea dată, asupra căreia s-a intervenit, a fost 
modificată şi i s-a dat valoare sau semnificaţie. 


INFORMAȚIA + ANALIZĂ = INFORMAȚIE CU VALOARE 
(INTELLIGENCE) 


Această transformare se realizează prin analiză, un proces de spargere a 
informației în părţile ei componente, de extragere şi structurare a sensului sau 
semnificației acesteia şi de reasamblare a explicaţiilor acestor sensuri într-un 
mod ce poate fi înțeles şi pus în practică de personalul cu putere de decizie în 
momentul alegerii opțiunilor. 

Orice investigaţie generează cantități vaste de informații, cu cât este mai 
amplă investigația, cu atât sunt mai multe informaţiile cu care va lucra 
investigatorul. Problema pentru investigator este că, indiferent cât de bun este 
sistemul cu care lucrează pentru a stoca aceste informaţii, acesta este 
întotdeauna limitat la capacităţile sale mentale în a grupa informaţiile ca un întreg, 
de a le percepe ca pe un tot în acelaşi timp. 


Înțelegerea tuturor informaţiilor ca un întreg este esenţială în procesul de 
luare a deciziilor. Înțelegerea completă a unei părţi mici din întreaga informaţie va 
conduce la o înțelegere parţială de către investigator a întregii situații. 

Înțelegerea parțială este înțelegere greşită, iar înțelegerea greşită 
conduce la concluzii greşite. 


Pentru a reveni la situaţia care permitea interpretarea rapidă a 
informației şi luarea imediată a deciziei, a fost necesară apariția unui interpus 
între cel implicat în culegerea de informații şi utilizator. A apărut astfel un 
stagiu intermediar, în care informaţia era recepţionată, înregistrată, evaluată şi 
examinată în vederea extragerii sensului, înainte ca rezultatul acestui proces 
să fie transmis utilizatorului. Acesta este analistul. În esență, activitatea 
acestuia este alcătuită dintr-un proces compus din trei faze: 

— să adune informaţia, să o înțeleagă şi să stabilească relevanţa şi 

relaţia fiecăreia cu celelalte; 

— să dezvolte în mod obiectiv această informaţie pentru a ajunge la 

înțelegerea întregului; 

— să comunice această înțelegere către alţii şi astfel să pună în 

aplicare practică informaţia cu valoare. 

Analiza informațiilor de natură infracțională 


Pentru cele mai multe persoane, inclusiv pentru investigatori, informațiile 
de natură infracţională evocă imagini ale sistemelor de colaţionare folosite pentru 
a stoca şi regăsi informaţiile pe care le strângem despre infracțiuni şi infractori. 
Pe măsură ce volumul şi varietatea informaţiilor pe care le colectăm a crescut, 
am introdus gradual mai multe sisteme complexe care să ne ajute la stocarea şi 
regăsirea acestora. Văzută în acest context limitat, introducerea tehnologiei 
informaţiei a constituit un succes notabil. Folosirea tehnicii de calcul pentru 
stocarea şi regăsirea informaţiilor infracţionale este în prezent cea de-a doua 
natură pentru investigatorul operativ şi nu este niciun dubiu că fără acest 
instrument, ca unitate, pur şi simplu nu am fi capabili să ne descurcăm cu 
înregistrarea şi colaționarea informaţiilor infracționale. 

Analiza informaţiilor de natură criminală poate părea ca ceva nou şi 
complicat, dar nu este. Este o filosofie care stabileşte modul în care putem 
aborda activitatea de investigare a infracțiunii şi a infractorului prin dezvoltarea de 
informații cu valoare din cele pe care le adunăm. Ea ne pune la dispoziţie tehnici 
care structurează puterile noastre naturale de deducție şi procesul gândirii, 
intuiţia naturală, pe care noi ca investigatori le folosim subconştient tot timpul. De 
asemenea, ne pune la dispoziţie instrumente care ne ajută să înţelegem 
informaţia pe care o adunăm şi să comunicăm ceea ce am înţeles altora. 

Analistul de informaţii de natură infracţională este la fel de mult un 
investigator al infracţiunilor ca şi ofițerul operativ. Cheia pentru ca analiza 
informaţiilor de natură infracțională să fie de valoare ca instrument 
operațional, este ca valoarea rezultatului ei să se regăsească în mod direct 
în investigaţie. Acestei axiome îi urmează aceea că cele mai bune rezultate pot 
fi obținute atunci când analistul şi investigatorul lucrează împreună, са părți 
integrale ale aceleiaşi echipe. 

În acelaşi mod, e nevoie ca analistul şi ofițerul operativ să aibă în comun 
multe din aptitudinile necesare pentru a fi „buni investigatori”. Problema primară a 
analistului de informaţii este aceea de a pune la un loc informaţiile, într-o formă 
organizată, astfel încât sarcina dificilă de extragere a sensului din informațiile 
asamblate să fie mult uşurată. Doar atunci când a fost obținută explicaţia potrivită 
pentru ceea ce înseamnă, acea informaţie poate căpăta aplicabilitate practică. 


FLUXUL INFORMAȚIEI 


Conceptul de flux al informaţiei este în general recunoscut ca 
fundament al procesului analitic al informaţiei, Іа nivelurile tactice/operaţionale 

şi strategice. În acelaşi timp, aplicarea conceptului de flux al informaţiei în 
scopul analizei strategice are anumite elemente specifice, care sunt prezentate 
mai jos: 


1.  Trasarea sarcinii 

Analiza informației se efectuează în conformitate cu nevoile utilizatorilor 
produsului analitic. Efortul analitic este în legătură directă cu aceste cerinţe ale 
utilizatorilor. Ei pot avea iniţiativa la acest nivel al fluxului, dar principiile 
parteneriatului necesită ca împreună să împartă responsabilitatea de a lucra 
pentru a asigura tot ceea ce este necesar ca produsul analitic să fie clar definit 
şi înțeles de ambele părți. 

După ce sarcinile au fost clar definite, analistul începe planificarea 
fazelor următoare din fluxul informației. 


2. Colectarea 

Colectarea datelor este direcţionată pe obținerea informaţiilor folosind 
metode directe şi indirecte. Procesul colectării trebuie să fie planificat pentru a 
se asigura contactarea celor mai importante şi relevante surse de informații, în 
vederea identificării cerințelor sarcinilor şi exploatarea acestora. Durata şi 
complexitatea activităţii de colectare este dată de scopul şi complexitatea 
cerințelor planificate. O disproporţionalitate таге în zona surselor poate duce 
la pierderea informaţiei, în timp ce o zonă prea îngustă poate reduce calitatea 
produsului final prin omiterea datelor relevante. 


Cele trei tipuri principale ale surselor de informaţii sunt: deschise, 
închise şi clasificate: 

Sursele deschise sunt informaţii publice valide. Un aşa-zis subset al 
surselor de informaţii deschise îl constituie „literatură gri”. Poate conţine 
rapoarte de cercetări, tehnice şi economice, documentare ale conferinţelor, 
disertaţii şi teorii, notițe, subiecte apărute în presa scrisă etc. Una dintre 
principalele dificultăţi întâlnite în munca cu aceste tipuri de surse este 
evaluarea, informaţiile prezente în domeniul public putând fi interpretate în 
diferite feluri. 

Sursele închise sunt informaţii colectate pentru un anumit scop, cu 
acces limitat şi valabilitate pentru publicul general. Forma obişnuită a surselor 
închise este reprezentată de bazele de date. În contextul analizei informaţiei 
infracționale, aceste baze de date vor include pe larg date personale са părți 
ale unor operațiuni-țintă sau înregistrări criminale, date privind identificarea 
autovehiculelor, licenţe de armament etc. 

Informațiile clasificate sunt informaţiile colectate prin măsuri specifice, 
acoperite, incluzând resurse umane şi tehnice (imagini şi semnale purtătoare 
de informații). Sunt, în principal, colectate şi folosite în scopuri informative, 

putând fi accesibile pentru analiştii din forțele de aplicare a legii numai în 
anumite situaţii. Folosirea informaţiilor clasificate poate creşte calitatea 
produsului analitic deoarece sunt, de obicei, exacte. Acest lucru poate 
determina ca produsul analitic să fie mai puţin practic din cauza restricțiilor în 
diseminare. 

Analistul de informaţii poate deveni analist pentru toate tipurile de 
surse, prin selectarea informațiilor şi a relevanţei acestora raportate Іа proiect, 
mai puţin importante fiind validitatea acestora şi lipsa de constrângeri. Un 
analist pentru toate tipurile de surse trebuie să evite să devină victima 
conceptelor tradiționale care pot duce la nevalorificarea surselor de date 
închise sau clasificate ce pot fi utile sau care conţin date valide şi relevante. 
Utilizarea surselor deschise oferă deseori credibilitate produsului final şi 
întrerup colectarea informaţiilor închise sau clasificate. 

Selectarea surselor poate fi privită şi din perspectiva costurilor reduse. 
Utilizarea surselor deschise în locul dezvoltării unor mijloace costisitoare poate 
reduce bugetul prevăzut pentru colectarea datelor, sau alternativ, permite 
achiziționarea mai multor informaţii fără a avea un buget prestabilit. De 
asemenea, utilizarea surselor deschise poate proteja şi conserva informațiile 
provenite din surse închise şi clasificate. În acelaşi timp, explorarea surselor 
deschise deseori necesită lucrul cu volume mari de date, un analist implicat în 
sursele deschise putând fi format prin cursuri specializate sau putând fi sprijinit 
de către un expert în surse deschise. 

Obiectivul final al analizei operaţionale este de a reuşi arestarea 
infractorilor datorită investigațiilor şi/sau  dezasamblarea grupurilor 
infracționale. Ambiţia echipei de investigatori este de a dezvolta cele mai 
folositoare surse şi de a colecta informaţii valoroase. Un punct comun de 
începere a unei investigații este de a identifica membrii grupării criminale şi 
totodată de a găsi legăturile dintre indivizi şi rolul lor în desfăşurarea 
activităţilor infracţionale, mai puţin identificarea asociaţilor doar pentru a-i 
cunoaşte. 


3. Evaluarea 

Valabilitatea raționamentului este în directă legătură cu calitatea datelor 
aflate în spatele acestuia. Evaluarea datelor este elementul-cheie al fluxului 
informației. Aceasta trebuie făcută imediat sau cât mai repede după obținerea 
informației, pentru a fi siguri că evaluarea este realizată în contextul în care a 
fost obținută informaţia. Evaluarea necesită estimarea separată а credibilității 
sursei şi validitatea informaţiei. 


4. Colaţionarea 
Colaţionarea reprezintă transferul informațiilor colectate sub forma unor 
informaţii stocate de sistem (sistem de fişiere ale unei baze de date 

computerizate) în forme şi structuri (indexate, cuvinte-cheie etc.) care permit 
acces rapid şi precis. Nu este neapărat necesar ca volumul căutării prin fiecare 
bit de informaţie să crească deoarece informaţiile incoerente, irelevante şi 
necomplete nu vor fi luate în calcul. 


5. Integrarea şi analiza datelor 

Procesul analitic este animat de dezvoltarea informaţiei în direcția 
obiectivelor forțelor însărcinate cu aplicarea legii atât prin operaţiuni pe termen 
scurt, cât şi din operaţiuni pe termen lung (strategice). Scopul analizei şi mai 
ales credibilitatea acesteia depind de nivelul şi precizia informaţiilor obținute, 
combinate cu îndemânarea analistului. Analiza este un proces ciclic, care 
poate fi aplicat tuturor obiectivelor instituţiilor legale. Diferite tipuri de infracțiuni 
şi operaţiuni criminale necesită scenarii diferite, dar în toate cazurile, informaţia 
folosită nu este prefiltrată printr-o grilă artificială şi impusă selectiv. 

Integrarea datelor este prima fază a procesului analitic. Aceasta implică 
combinarea informaţiei provenite din diferite surse în vederea formulării de 
ipoteze. Pot fi folosite diferite tehnici pentru a arăta această informaţie, cele 
mai folosite fiind hărţile relaționale. 


пап ae legatura - pentru a arăta relaţiile dintre entităţi descoperite din 


investigații; 


Hărţi de evenimente - pentru a arăta cronologic relaţiile dintre entităţi şi 


secvențe de evenimente; 


Hărţi de flux - pentru a investiga circuitul banilor, drogurilor, 


bunurilor furate sau a altor valori; 


Hărţi de activitate - pentru identificarea activităților desfăşurate în 


operațiuni infracționale; 


Profile financiare - pentru identificarea veniturilor disimulate, individuale 


sau de afaceri şi identificarea indicatorilor 
infracționali economici; 


Hărţi de frecvență - pentru organizare, sumar şi interpretare а 


informaţiilor cantitative. 


6. Interpretarea 

Pasul următor în procesul analitic este interpretarea sau raţionamentul 
logic, care rezultă dincolo de fapte. O abordare disciplinată de analiză necesită 
o cantitate maximă de informaţii care trebuie evaluată în timpul integrării şi 
determinării relevanţei. Excluderea informațiilor de la începutul procesului 
poate duce uşor la pierderea din vedere a unor părţi de informaţii vitale. Acest 
fapt poate duce la o analiză incorectă, care poate, în ultimul rând, pune în 
pericol investigația. 

Analiza identifică adeseori proiecte adiţionale care sunt tangenţiale cu 
cel original. În trecut, se utiliza preluarea acestor proiecte simultan şi, ulterior, 
acestea erau adunate într-un singur proiect. Această abordare conduce la o 
dispersare a resurselor, întârzieri şi, în final, la o calitate scăzută a produselor 
finale. 

Descrierea datelor şi tehnicile de integrare, cum ar fi analiza legăturilor, 
nu sunt de sine stătătoare. Ele sunt simple unelte folosite de analişti în 
procesul derivat din prelucrarea informaţiei. Primul produs analitic este 
raţionamentul. Un raţionament pleacă de la premise — o greşeală comună este 
de a dezvolta intuitiv o ipoteză şi apoi de a căuta premisele care o sprijină. 
Această accentuare a premisei primare poate fi descrisă ca fiind de tipul 
„premisele care m-au condus la raționamentul meu sunt...” şi nu „premisele 
care sprijină raționamentul meu sunt...” (când se prezintă rezultatele, totuşi, 
punctul de start este raționamentul, marea idee, urmată de premisele din care 
s-a dedus acestea). 


O „premisă” în dezvoltarea raționamentului este identificarea faptelor 
sau părților din informaţie care conduc la un anume punct. Trebuie înțeleasă 
modalitatea сит premisele identificate sunt cruciale în dezvoltarea 
raționamentului. Premisele reprezintă cea mai apropiată legătură cu descrierea 
informațiilor, de asemenea, şi cel mai important obiectiv, precum reprezentarea 
cu acuratețe a datelor. Pentru fiecare set de premise derivate dintr-un anume 
set de informaţii, premisele pot fi combinate în diverse moduri pentru a sugera 
diferite raționamente. 

Sunt patru tipuri de raționamente: 

— ipoteza — o tentativă de explicaţie, o teorie care necesită informații 

adiționale pentru confirmare sau negare; 

— concluzia – о explicaţie care este bine susținută, o ipoteză care a 

fost confirmată şi în urma căreia se poate acţiona; 

— predicția — un raţionament despre ceea ce s-ar putea întâmpla în 

viitor; 

— estimarea — un raționament rezultat din transformarea întregului în 

simplu, tipic cantitativ în natură. 

Raționamentul este dezvoltat din aplicarea inducției logice, mergând 
dincolo de fapte, oferind astfel posibilitatea descoperirii şi ргеаісіеі. Ipotezele 
şi orice alte forme de raționament sunt formate din două părţi — o teorie în sine 
şi un nivel de certitudine care susține această teorie. Un raționament tipic 
conţine şase aspecte ale situaţiei: cine (individual), ce (activitate infracțională), 
cum (moduri de operare), unde (locaţia geografică), de ce (motive şi scopuri) 
şi când (timpul). 

7. Diseminarea 

Analistul de informaţii are responsabilitatea de а disemina produsul 
analitic la un auditoriu-ţintă. Unul dintre tipurile de diseminare pot fi rezumatele. 
Dar un analist de informații trebuie să fie capabil să efectueze prezentări orale 
ale investigaţiilor complexe şi să scrie rapoarte detaliate structurate pe 
informații valide. 


8. Reevaluarea 

Reevaluarea implică o continuă revizuire a întregului flux informaţional 
pentru a identifica soluţiile prin care fiecare stagiu poate fi îmbunătăţit. Pentru a 
fi cu adevărat valoroasă, reevaluarea trebuie să parcurgă întregul proces, nu 
doar ultimul stagiu al fluxului. Reevaluarea se poate aplica procesului şi 
produsului analitic, utilizării lui, necesităţilor raportului, desfăşurării 
personalului, stabilirii priorităților, perspectivei analistului şi a utilizatorului. 

După cum se ştie, activitatea polițistului şi a procurorului este 
„finalizată” de judecător prin stabilirea pedepsei pentru infractori. 

Practica judiciară a arătat că în cazul instrumentării unor dosare 
complexe se adună un volum mare de date şi informaţii, care nu întotdeauna 
sunt înțelese de judecător, motiv pentru care este utilă prezentarea probelor 
sub forma produselor analitice clare şi sintetice. 

Recomandăm acest mod de lucru la toate nivelurile. 

Capitolul VI 
FIXAREA REZULTATELOR 
CERCETĂRII LA FAȚA LOCULUI 


Pentru ca cele constatate cu ocazia cercetării la fața locului să poată 
dobândi valoare de probă, trebuie să fie consemnate în formele prevăzute de 
legea procesuală penală. Principalul mijloc de fixare a rezultatelor cercetării la 
fața locului este procesul-verbal. „Despre efectuarea cercetării la fata locului se 
încheie proces-verbal, care trebuie să cuprindă, în afara mențiunilor arătate în 
art. 91, descrierea amănunțită a situaţiei locului, a urmelor găsite, a obiectelor 
examinate şi a celor ridicate, a poziției şi stării celorlalte mijloace materiale de 
probă, astfel încât acestea să fie redate cu precizie şi pe cât posibil cu 
dimensiunile respective.” ?” 

La acesta se pot anexa schite, fotografii şi înregistrări video. 


Procesul-verbal de cercetare Іа faţa locului 


Tot ce s-a constatat cu ocazia cercetării la fața locului trebuie 
consemnat în procesul-verbal de cercetare la fața locului. Procesul-verbal 


37 Codul penal şi Codul de procedură penală – art. 131 alin. 1. 

trebuie încheiat de îndată ce s-a terminat cercetarea, la fața locului, nu ulterior 
şi nu în altă parte. 

Pentru ca procesul-verbal de cercetare la fața locului să-şi ocupe locul 
pe care i-l conferă legea şi să aibă valoare pentru cauză, la încheierea lui 
trebuie să fie respectate condiţiile de fond şi de formă menţionate în art. 91 din 
Codul de procedură penală. 

De asemenea, este necesară respectarea anumitor cerinţe: 


să prezinte în mod obiectiv situaţia de la locul unde a fost săvârşit 
omorul; 

să fie complet, în sensul evidențierii fiecărei urme, a fiecărui obiect 
în raport cu planurile orizontale, verticale şi alte repere stabile din 
jur; 

să fie clar şi precis, să facă descoperirea fiecărei urme sub 
aspectul naturii, formei, mărimii, plasamentului, metodelor şi 
mijloacelor folosite pentru punerea în evidenţă, fixare şi ridicare; 

să fie concis, în cuprinsul lui trebuie să se regăsească într-o formă 
concentrată toate examinările făcute cu ocazia cercetării la fața 
locului, fără ca aceasta să se facă în dauna celorlalte cerinţe; 
descrierea obiectelor să se facă având în vedere tipo-dimensiunile 
celor standardizate, iar în cazul celorlalte, trebuie să se arate 
natura materialului, culoarea, aspectul, dimensiunile, greutatea; în 
cazul când sunt descoperite diferite obiecte purtătoare de urme, 
descrierea trebuie să se extindă şi asupra urmelor pe care le 
poartă ori le conțin; 

să fie folosită o terminologie clară, exactă şi riguroasă conformă cu 
dreptul procesual penal. 


Procesul-verbal trebuie să conţină în cuprinsul său: 


condiţiile în care au fost descoperite diversele urme sau obiecte: în 
apă, zăpadă, noroi, pământ, la soare etc.; 

rezultatul examinării cadavrului; 

urmele descoperite pe îmbrăcămintea şi încălțămintea victimei; 

din procesul-verbal trebuie să rezulte aparatura şi materialele care 
au fost folosite pentru căutarea, relevarea, fixarea şi ridicarea 
urmelor; 

menţionarea celorlalte mijloace de fixare folosite; 

urmele, obiectele, înscrisurile sau valorile examinate şi cele 
ridicate; 

ora începerii şi terminării cercetării la faţa locului; 

condiţiile de luminozitate şi atmosferice în care s-a desfăşurat 
cercetarea la fața locului; 

— mentiunea că în afara celor expres specificate nu au fost ridicate 
alte bunuri, înscrisuri sau valori de la locul faptei, precum şi dacă 
au fost sau nu distruse bunuri aparținând persoanelor fizice sau 
juridice; 

— observațiile martorilor asistenți, obiecțiile  învinuitului sau 
reprezentantului său, când există învinuit în cauză şi a fost prezent 
la cercetarea la faţa locului ori lipsa observaţiilor şi obiecţiilor; 

— numărul de exemplare în care a fost întocmit şi destinaţia fiecărui 
exemplar; 

— formula de încheiere şi semnăturile. 

În procesul-verbal este obligatorie consemnarea tuturor constatărilor 
făcute, indiferent dacă se poate sau nu stabili o relaţie logică între obiectul sau 
urma їп cauză şi ipotezele care au fost emise privitor la legătura acestora cu 
infracțiunea comisă. 

În procesul-verbal este interzis a se face presupuneri, a se emite păreri 
ori a se formula concluzii de către organul de urmărire penală pe marginea 
celor constatate cu ocazia cercetării la fața locului. Indiferent de ipotezele ре 
care le elaborează pe parcursul cercetării, indiferent dacă acestea se confirmă 
sau nu cu ocazia efectuării examinărilor, în procesul-verbal de cercetare la fața 
locului trebuie să fie inserate numai constatările organului de urmărire penală, 
nu şi presupunerile, părerile sau concluziile sale. A insera asemenea păreri, 
presupuneri sau concluzii înseamnă a le substitui pe acestea cu constatările 
făcute, înseamnă a orienta cercetările ulterioare pe căi greşite, a deschide 
perspectiva apariției unor erori cu consecințe grave pentru finalitatea judiciară. 
De multe ori, cu ocazia activităţilor ce se întreprind ulterior, sunt necesare 
cheltuieli mari de forțe şi timp pentru dovedirea netemeiniciei unor „constatări” 
din procesul-verbal de cercetare la fața locului. 

De asemenea, este interzisă consemnarea unor stări de fapt 
inexistente în momentul cercetării chiar dacă anumite persoane au indicat 
schimbarea poziţiei inițiale a unor obiecte etc. 

Atunci când nu există posibilitatea stabilirii cu certitudine a unor date 
despre obiectele descoperite, se impune descrierea lor amănunțită pentru a se 
asigura individualizarea, ambalarea, etichetarea şi sigilarea în vederea evitării 
substituirii, fără a se face referiri la natura obiectelor, probelor în cauză. 
Asemenea situații apar frecvent în cazul omorului săvârşit prin arme de foc, 
substanțe sau produse toxice ori stupefiante. 


Alte mijloace de fixare a cercetării la faţa locului 


Menţiunile din procesul-verbal de cercetare la fața locului sunt ilustrate 
în fotografiile, schițele şi înregistrările video care îl însoțesc şi care constituie 
anexe ale acestuia. 

Fotografierea locului faptei se impune prin avantajele pe care le 
prezintă, şi anume: rapiditatea înregistrării imaginii, fidelitatea şi redarea 
sugestivă a celor mai semnificative momente ale examinării, dacă sunt 
respectate regulile stabilite pentru executarea acesteia. 

Cu ocazia cercetării la fața locului se execută următoarele genuri: 
fotografia de orientare, fotografia schiță, fotografia obiectelor principale, a 
cadavrelor, a urmelor, fotografia de detaliu a microreliefului urmelor sau 
obiectelor. 

Schiţele locului faptei constituie o modalitate de reprezentare grafică а 
situaţiei de la faţa locului. 

Condiţiile pentru executarea unei schițe corespunzătoare scopului 
pentru care este făcută sunt următoarele: exactitatea schiţei, cotarea schiţei, 
întocmirea schiţei la scară, orientarea schiţei, claritatea, reprezentarea prin 
semne convenţionale criminalistice şi individualizarea schiţei. 

Aceste mijloace de fixare au rolul de a asigura evidenţa probatorie şi de 
a conferi un plus de obiectivitate cercetărilor Іа fața locului*?. 


38 Emilian Stancu, op. cit., pag. 366. 

Capitolul VII 
PARTICULARITĂȚILE INVESTIGĂRII 
INFRACŢIUNII DE PRUNCUCIDERE 


1. Aspecte specifice cercetării la faţa locului şi de natură medico- 
legală 


Această activitate de urmărire penală se execută după regulile 
menționate şi în cazul cercetării omorurilor, însă în această situaţie „loc al 
faptei” cuprinde o arie destul de mare şi diversificată, determinată, în general, 
de acţiunile făptuitoarei din momentul naşterii şi până în momentul ascunderii 
sau abandonării cadavrului: 

— locul unde s-a produs naşterea; 

— locul unde s-a săvârşit infracțiunea; 

— locul unde a fost descoperit cadavrul nou-născutului, părți din acesta 
ori urme din care să rezulte că a fost incinerat, îngropat, devorat de 
animale etc.; 

— itinerarul parcurs de autoarea infracțiunii ori de alte persoane, de la 
locul naşterii şi până la cel în care a fost abandonat cadavrul; 

— locul unde au fost descoperite instrumente, obiecte, recipiente etc., ce 
au servit la naşterea, ambalarea, transportarea cadavrului sau 
suprimarea vieții nou-născutului. 


Examinarea cadavrului nou-născutului trebuie să insiste pe 
evidenţierea leziunilor, atât cele cranio-cerebrale, cât şi cele dispuse pe corpul 
victimei, acestea oferind indicii privind metodele şi mijloacele folosite pentru 
uciderea copilului şi ascunderea infracţiunii. 

În cazul lovirii capului cu obiecte contondente neregulate sau 
соқигоаѕе, traumatismul cranio-cerebral îmbracă forme lezionale grave, 
alăturate unor leziuni contuzive pe alte segmente ale corpului — fracturi, rupturi 
de organe, plăgi profunde etc. Tegumentele nou-născuţilor au o structură 
fragilă, subțire, lipsită de păr, ceea ce face ca leziunile externe să se prezinte 
în special sub formă de echimoze, hematoame, excoriaţii. Plăgile apar mai гаг, 
datorită  elasticităţii planului osos subiacent. Datorită transparenţei 
tegumentului şi a aderenţei mai mici a pielii la epicraniu, în lovirile cu obiecte 
contondente echimozele se observă frecvent, iar hematoamele se formează 
mai uşor. Escoriaţiile şi plăgile superficiale apar frecvent, în lovirile tangentiale 
ori cu obiecte ce prezintă asperităţi. Plăgile profunde contuze se întâlnesc în 
cazul traumatismelor puternice, fiind însoţite, de regulă, de leziuni osoase. 

Aceleaşi leziuni cranio-cerebrale se întâlnesc şi în cazul în care copilul 
a fost lovit de corpuri dure, duşumea, perete, ori când a fost prins de picioare şi 
lovit. În afară de fracturile de diferite forme şi localizări, se găsesc hemoragii 
întinse ale craniului, precum şi hemoragii în musculatura membrelor inferioare. 
Aspecte ale fracturilor, fracturile progresive ori deformarea osoasă în „minge 
de ping-pong”, deosebite de ale adulţilor, sunt determinate ае particularitățile 
craniului nou-născutului, elasticitatea mare a osului, existenţa fontanelelor şi a 
spațiilor suturale fibroase. 

În cazul lovirii cu obiecte cu suprafață mică, pe craniu pot apărea 
deformări localizate, fisuri sau fracturi radiale pornite de la punctul de impact, 
în timp ce fracturile liniare localizate pot proveni fie din căderi, fie din loviri cu 
suprafeţe plane. 

La rândul lor, fracturile orificiale indică obiectele cu care au fost create 
— înțţepător-tăietoare, înțepătoare, despicătoare. 

Fracturile de bază întinse, traversând baza craniului şi având o 
întindere mai mică la boltă, demonstrează că moartea nou-născutului s-a 
produs prin compresiune craniană. Prezenţa şanţului şi a hemoragiei în 
musculatura gâtului sunt semnele caracteristice ale strangulării, după cum, 
existenţa corpurilor străine în cavitatea bucală — produse toxice, hârtie etc. —, 
cu rupturi ale mucoasei şi hemoragie sunt dovezi certe ale producerii morții 
prin sufocare. 

Aceste date privind natura şi cauza morţii, furnizate de medicul legist, 
permit organului de urmărire penală să elaboreze ipotezele şi, pe parcursul 
verificării acestora, să identifice obiectele şi instrumentele cu care au fost 
produse leziunile, probând în felul acesta atât existența infracţiunii de 
pruncucidere, cât şi vinovăția. 

Pe corpul cadavrului trebuie să fie căutate urme ce atestă starea de 
nou-născut, cum sunt: 

— urme de sânge şi vernix coseosa pe tegumente — substanţă grasă, 
de culoare alb-gălbuie, conţinând glicogen şi colesterol, produsă fie 
de glandele sebacee ale fătului, fie de epiteliul amniotic; 

— prezența bosei sero-sanguine, care dispare în 2-3 zile de la 
naştere; 

— pielea de culoare roşie — eritemul fiziologic sau eritemul nou- 
născutului; 

— căderea cordonului ombilical, ceea ce demonstrează о viață 
extrauterină de cel puţin 3 zile; pergamentarea/mumifierea acestuia 
se produce în primele 2-6 zile de la naştere şi, uneori, chiar mai 
repede; 

— părul din zona capului lung de 1-3 cm; 

—  descuamarea, furfuracee sau în lambouri, în regiunea abdominală, 
care începe după 24 ore, baza toracelui, axile, regiunile inghinale; 
descuamarea maximă se observă între a 3-a şi a 5-a zi; 

— unghiile de la mâini depăşesc pulpa degetului, testiculele sunt 
coborâte în scrot, labiile mari acoperă pe cele mici ş.a.; 

— їп intestinul terminal se găseşte meconiu. 

Totodată, trebuie evidențiate semnele din care rezultă dacă 
nou-născutul a primit sau nu îngrijiri după naştere. În acest sens, cordonul 
ombilical secţionat, cu margini netede şi ligaturat, nu rupt, cu margini în formă 
de franjuri, corpul curat şi spălat, fac dovada asistenţei nou-născutului. Din 
contră, corpul murdar, plin de sânge şi sebum, cordonul ombilical rupt, 
demonstrează lipsa de îngrijire. Toate acestea sunt indicii deosebit de 
preţioase, putând contura, încă din faza iniţială a cercetărilor, fie existența 
infracțiunii de pruncucidere, fie a celei de omor calificat. 

Cu ocazia cercetării la fața locului, în raport cu natura zonei ce urmează 
a fi examinată, trebuie să fie căutate urme şi mijloace materiale de probă 
specifice, care să ducă la lămurirea împrejurărilor în care a fost săvârşită 
infracțiunea, cum sunt: articolele de îmbrăcăminte abandonate, lenjerie de corp 
ori рагі din aceasta, cârpe, tifon, vată medicinală, ziare etc. Atenţie deosebită 
trebuie acordată ambalajelor în care a fost găsit cadavrul, pungi, saci, sacoşe, 
valize ş.a., pe acestea putând fi descoperite, relevate, fixate şi ridicate urme 

papilare create de făptuitori, iar uneori, explicând chiar mecanismul producerii 
morții. De asemenea, în jurul cadavrului şi în împrejurimile locului faptei trebuie 
căutate obiectele ori instrumentele ce au servit la suprimarea vieții 
nou-născutului, corpuri contondente, tăioase, înțepătoare etc., precum şi cele 
ce au fost folosite la naştere, de natură medico-chirurgicală. 

Dacă locul unde s-a produs naşterea coincide cu cel în care a fost 


descoperit cadavrul, pe lângă urmele şi mijloacele materiale de probă 
menţionate se vor căuta urmele specifice naşterii (placentă, sânge, lichid 
amniotic ş.a.), rufe, cârpe etc., recipiente folosite pentru colectarea lichidelor 
provenite de la naştere (sânge, lichid amniotic, colostru, secreție vulvo- 
vaginală, fire de păr etc.), fie provenite de la victimă (sânge, vernix coseosa, 
lanugo, fragmente tisulare, anexele fetale). Totodată, pe suporturile existente 
la fața locului pot fi descoperite urme de natură patologică, cum ar fi: secreție 
purulentă vulvo-vaginală, fragmente degenerate, malign sau benign, din 
epiteliul coreal ş.a. 

Când naşterea şi moartea nou-născutului s-au produs într-o locuinţă, 
căutarea unor astfel de urme trebuie extinsă şi la anexele acesteia (magazii, 
şopron, hambar, şură, latrină etc.), precum şi la terenurile din jur (grădină, 
livadă, terenuri agricole). 

Atunci când moartea nou-născutului s-a produs prin ardere şi 
carbonizare, trebuie căutate resturi calcinate sau cenuşă, precum şi vasele 
folosite pentru incinerare; în mod similar, în cazul distrugerii cadavrului prin 
acțiuni chimice, fizice sau mecanice. 

La cadavrele dezmembrate ori aflate într-un stadiu avansat de 
putrefacție, sistemul osos prezintă o serie de caracteristici de mare valoare. 
Astfel, mandibula prezintă pe fiecare jumătate patru alveole dentare, câte un 
mugur dentar şi pereţi interalveolari vizibili. Acest lucru, precum şi 4-5 nuclee 
de osificare ale sternului, sunt o dovadă concludentă a faptului că victima a 
fost un copil matur, născut la termen şi viabil. 

Când părţile moi au dispărut în urma риѓгеѓасіеі, lungimea oaselor 
indică maturitatea şi naşterea la termen: humerusul 7,5 cm, femurul 6,7 cm, 
clavicula 3,5 cm şi tibia 7,7 cm. 

În raport de configuraţia terenului unde a fost descoperit cadavrul, se 
vor căuta şi alte categorii de urme: plantare, de încălțăminte, ale mijloacelor de 
transport, urme de natură vegetală, particule de sol ş.a. 

Ca şi în cazul omorului, descoperirea nodurilor şi legăturilor are o 
importanță deosebită în procesul de identificare a făptuitorului. 

2. Particularităţi ale investigării pruncuciderii 


Identificarea şi ascultarea persoanelor ce au descoperit cadavrul 

Această activitate se execută fie cu ocazia cercetării la faţa locului, fie 
imediat după examinarea acestuia. Din declaraţiile acestor martori trebuie să 
rezulte, printre altele: 


împrejurările în care au descoperit cadavrul nou-născutului ori s-au 
sesizat despre existenţa unor colete cu un conţinut suspect; 
persoana ori persoanele ce au abandonat coletul, semnalmentele 
şi caracteristicile îmbrăcămintei şi încălțămintei acestora; 

direcţia din care au venit, activităţile desfăşurate în locul unde au 
abandonat cadavrul, itinerarul folosit pentru a părăsi acel loc; 

modul în care au transportat victima şi posibilităţile de a recunoaşte 
gentile, valizele, geamantanele etc.; 

mijlocul de transport folosit — marcă, tip, culoare, eventual număr 
de înmatriculare; 

dacă au mai văzut persoanele respective în locul abandonării 
nou-născutului, activităţile desfăşurate, modul їп care şi-au motivat 
prezenţa în zonă; 

cine sunt proprietarii terenurilor din jurul locului abandonării; 
modificările locului faţă de aspectul inițial — cine le-a făcut, când, în 
ce scop ş.a. 


Dispunerea constatărilor medico-legale 

Constatările medico-legale se dispun atât asupra cadavrului 
nou-născutului, cât şi asupra mamei sau presupusei mame pruncucigaşe. 

Constatarea medico-legală asupra cadavrului nou-născutului trebuie să 
lămurească următoarele probleme: 


starea de nou-născut şi particularitățile morfologice caracteristice 
care o atestă; 

durata vieții intrauterine; 

viabilitatea fătului, cu evidenţierea datelor care o confirmă sau o 
infirmă gradul de dezvoltare,  malformaţiile congenitale 
incompatibile cu viața, afecțiuni pulmonare acute contractate 
intrauterin ori respirate amniotic în timpul naşterii etc.; 

dovezile instalării vieţii extrauterine, prin apariția respirației 
pulmonare — demonstrată de rezultatele docimazei hidrostatice 
pulmonare, a docimazei histologice pulmonare ori gastro-intestinale 
sau, în caz de putrefacție avansată, de starea fibrei elastice; 

— durata vieții extrauterine şi probele care o confirmă — modificările 
tegumentelor, ale cordonului ombilical, existența sau lipsa bosei 
sero-sanguine, modificările tubului digestiv; 

— dacă fătul a primit sau nu îngrijiri după naştere; 

— cauza morții nou-născutului, făcându-se diferenţierea între leziuni 
traumatice şi eventualele traumatisme obstetricale, între moartea 
patologică şi cea violentă, fie accidentală, fie comisivă. 

Constatarea medico-legală asupra mamei sau presupusei тате 
pruncucigaşe se dispune în scopul stabilirii semnelor naşterii recente, precum 
şi pentru aprecierea tulburărilor pricinuite de naştere. În acest sens, se va 
solicita să se precizeze dacă femeia supusă examinării medico-legale prezintă 
semnele naşterii, recente sau vechi, datele care dovedesc naşterea recentă — 
modificările la nivelul organelor genitale şi ale uterului, ruptura de perineu ori 
soluţiile de continuitate la nivelul comisurilor colului uterin, aspectul labiilor, 
prezenţa şi caracteristicile secreției lactate etc., precum şi existența urmelor de 
violență în regiunea abdominală sau pe organele genitale. În cazul în care se 
invocă pierderea cunoștinței ori producerea unei hemoragii puternice după 
naştere, se vor solicita cauzele acestor stări. Totodată, tulburările psihice ale 
mamei se stabilesc prin examen psihic şi psihologic. 


Dispunerea  constatărilor  tehnico-ştiinţifice sau  expertizelor 
criminalistice 

În raport cu natura urmelor descoperite cu ocazia cercetării la fața 
locului şi în cazul infracțiunii de pruncucidere pot fi dispuse diverse genuri de 
constatări tehnico-ştiinţifice sau expertize: dactiloscopice, traseologice, 
grafoscopice, chimice, biocriminalistice ş.a. Marea majoritate a acestora sunt 
dispuse în vederea identificării autoarei infracțiunii şi a eventualilor participanți. 

Constatările tehnico-ştiinţifice sau expertizele biocriminalistice se 
dispun în mod frecvent, în special pentru examinarea urmelor de sânge, 
solicitându-se determinarea grupei, subgrupei sanguine sau a profilului 
genetic. 

La constatarea tehnico-ştiinţifică dactiloscopică este specific faptul că 
prin studiul dermatoglifelor se poate stabili dacă amprentele cadavrului 
nou-născutului şi ale presupusei mame pruncucigaşe conţin dermatoglife 
caracteristice care să confirme rudenia. Acest lucru este posibil datorită 
faptului că dermatoglifele sunt structuri transmisibile ereditar, bazate pe 
aspectul specific al relaţiilor dintre mamă şi copil, şi, prin urmare, în structura 
dermatoglifelor nou-născutului se regăsesc şi elemente provenite de la mamă. 

Examinarea  odontologică judiciară oferă răspuns cu privire la 
maturitatea nou-născutului, durata vieţii intrauterine şi viabilitatea sa. De 

asemenea, osteologia judiciară, examinând sistemul osos al cadavrelor aflate 
în stadiu avansat de putrefacție şi determinând nucleele de osificare şi 
lungimea, poate oferi date certe referitoare la maturitatea fătului şi naşterea la 
termen. 


Specificul elaborării ipotezelor, al formării cercului de bănuiţi şi al 
măsurilor investigative informativ-operative şi de cercetare 

Pentru formularea ipotezelor de lucru în scopul identificării autoarei 
infracțiunii de pruncucidere este necesară interpretarea corectă a tuturor 
urmelor şi mijloacelor materiale de probă descoperite cu ocazia cercetării la 
fața locului, a datelor medico-legale oferite de examinarea cadavrului. 

Faptul că la fața locului se descoperă o mare cantitate de sânge, iar 
cadavrul prezintă, pe lângă alte leziuni, cordonul ombilical rupt în zona de 
inserție cu abdomenul, fac posibilă presupunerea că la naştere, femeia a 
suferit o puternică hemoragie, care necesită pentru oprire intervenţie de 
specialitate. 

De mare ajutor la elaborarea ipotezelor şi a cercului de bănuiți sunt 
datele obținute din ascultarea persoanelor care au descoperit cadavrul şi din 
investigaţiile efectuate în jurul femeilor semnalate că duc o viaţă dezordonată, 
întrețin raporturi sexuale întâmplătoare, care au mai mulţi copii şi nu au venituri 
pentru a-i creşte, au fost însărcinate şi au afirmat că au născut în alte localităţi, 
având copiii la rude. 


Verificarea ipotezelor impune executarea următoarelor activități 

specifice: 

— efectuarea de investigaţii în toate clădirile care au vedere spre locul 
găsirii cadavrului, pentru identificarea de martori oculari, din 
categoria celor care au traseu obligatoriu pe lângă acel loc, care 
duc gunoiul la acea ghenă, în rândul salariaţilor staţiilor C.F.R şi 
personalului de întreţinere a trenurilor de călători, când fapta s-a 
comis în tren ori în apropierea gărilor, haltelor etc.; 

— verificări la unităţile medico-sanitare unde autoarea a efectuat un 
tratament sau a fost luată în evidenţă, la cele de învățământ dacă 
sunt date că aceasta a frecventat cursurile unei şcoli; 

— întocmirea portretului-robot pe baza semnalmentelor obținute de la 
martorii oculari şi folosirea lui în procesul identificării autoarei; 

— efectuarea de percheziţii domiciliare la persoanele din cercul de 
suspecți pentru descoperirea obiectelor sau instrumentelor care au 
servit la suprimarea vieții nou-născutului, care poartă urmele 
naşterii, care au fost folosite la transportul cadavrului, vase, 

recipiente pentru incinerare, obiecte de îmbrăcăminte, lenjerie de 
corp şi de pat, substanțe, dar şi înscrisuri, scrisori, rețete, fişe 
medicale, din care rezultă starea de graviditate, unităţile spitaliceşti 
care i-au acordat asistenţă medicală, diagnostic sau tratament 
prescris, analize de laborator, certificate de concediu medical sau 
de reducere a timpului de lucru. 


Problematica de lămurit cu martorii identificaţi în timpul verificărilor şi 
investigaţiilor efectuate este următoarea: 


domiciliul făptuitoarei în momentul săvârşirii infracțiunii, precum şi 
reşedințele anterioare; 

comportamentul manifestat în familie, la locul de muncă şi în 
societate; 

natura relațiilor cu cei din jur; 

motivul schimbării domiciliului sau reşedinţei; 

dacă a lipsit de la domiciliu ori de la locul de muncă, perioada şi 
motivele invocate; 

particularitățile în comportamentul autoarei, anterior comiterii faptei 
şi după aceea; 

dacă au sesizat la aceasta manifestările specifice stării de 
graviditate; 

dacă făptuitoarea a manifestat stări depresive ori şi-a exprimat 
dorința de a părăsi domiciliul sau de a se sinucide şi cum şi-a 
motivat atitudinea; 

pregătirile făcute înainte de naştere şi cum a motivat față de 
cunoscuți lipsa copilului — a născut în altă localitate, copilul este la 
părinţi, a murit în timpul naşterii sau s-a născut mort; 

starea fizică şi psihică a femeii văzută în tren, stația C.F.R. ori în 
apropierea acesteia; 

îngrijirile medicale solicitate şi acordate la unităţile medico-sanitare, 
diagnosticul şi tratamentul prescris; 

situația şcolară a celei în cauză, motivul invocat pentru absenţe sau 
întreruperea cursurilor ş.a. 

Capitolul VIII 

CERCETAREA ŞI INVESTIGAREA 
INFRACȚIUNILOR DE VĂTĂMARE А 
INTEGRITĂȚII CORPORALE SAU A SĂNĂTĂȚII 


1. Pregătirea în vederea cercetării la faţa locului 


Activităţile pregătitoare cercetării Іа fața locului sunt cele prezentate în 
Capitolul III, cu precizările care urmează: 


Primirea, verificarea şi consemnarea sesizării 

Sesizarea despre săvârşirea infracţiunilor de vătămare a integrității 
corporale sau a sănătăţii poate fi făcută prin plângere, denunţ sau din oficiu. 
Plângerea sau denunţul făcute oral trebuie consemnate într-un proces-verbal, 
încheiat de organul de poliție care primeşte sesizarea. Cel căruia i se 
adresează sesizarea trebuie să procedeze la verificarea ei. Aşa de exemplu, 
dacă sesizarea este făcută prin plângere, trebuie să se stabilească dacă fapta 
este de competenţa organului de urmărire penală sau de competenţa instanței 

de judecată, dacă este făcută de persoana îndreptăţită, dacă este completă şi 
apoi să se procedeze la primirea şi, eventual, la consemnarea ei. 

Problema trebuie rezolvată de la caz la caz, în raport cu starea în care 
se află persoana vătămată; dacă aceasta se află într-o stare gravă se va 
proceda, de îndată, la cercetarea la fața locului şi luarea celorlalte măsuri 
pentru descoperirea urmelor şi a mijloacelor materiale de probă în vederea 
identificării făptuitorilor. Bineînţeles că aceste activităţi nu vor precede acordării 
primului ajutor părţii vătămate în măsura în care este necesar sau chiar 
deplasarea urgentă la unitatea spitalicească apropiată pentru acordarea 
îngrijirilor de specialitate. 

Ignorarea sau superficialitatea examinării locului faptei poate avea 
consecințe dintre cele mai grave, soldându-se, de multe ori, cu imposibilitatea 
soluționării corecte a cauzei, din cauza pierderii urmelor şi a mijloacelor 
materiale de probă. Tactica criminalistică recomandă că ori de câte ori natura 
locului faptei, timpul scurs din momentul săvârşirii infracţiunii până la sesizarea 
organelor de urmărire penală, metodele folosite la comiterea faptei, starea 
victimei oferă posibilitatea descoperirii, fixării şi ridicării urmelor şi mijloacelor 
materiale de probă este obligatorie cercetarea Іа fața locului. 


Ascultarea părţii vătămate 

Activitatea se desfăşoară de îndată la sediul unităţii de poliţie, la 
domiciliul persoanei vătămate sau la spital, în raport cu starea în care se află 
aceasta. 

Urgenta ascultării este dictată de necesitatea obţinerii de date neviciate 
despre faptă, împrejurările în саге a fost săvârşită, dar şi despre făptuitor, mai 
ales în cazurile în care există pericolul ca victima să înceteze din viaţă. 

Prin ascultarea părții vătămate trebuie să se obțină date referitoare la: 

e împrejurările în care a ajuns victima agresiunii; 

acţiunile la care a fost supusă; 

metodele şi mijloacele folosite de făptuitori; 

numărul făptuitorilor, activitatea fiecăruia; 

identitatea făptuitorilor, relaţiile în care se află cu aceştia; 

datele саге pot contribui la identificarea făptuitorilor; 

modul în care a reacţionat, urmele pe care le-a lăsat pe corpul, 

pe hainele făptuitorilor; 

e urmările faptei, sub aspectul vătămărilor, altor consecinţe; 

e dacă posedă certificat medical din care rezultă consecințele 
faptei; 

e persoanele care cunosc date despre faptă şi împrejurările în 
care a fost săvârşită; 

e constituirea de parte civilă. 

a) Efectuarea cercetării Іа fața locului 
Echipa de cercetare la fața locului este constituită din poliţişti de la 
investigații criminale, specialistul criminalist, conductorul cu câinele de 
urmărire. 
În cazul vătămărilor, în accepțiunea de „loc al faptei” intră: 
— locul în care făptuitorul a desfăşurat activitatea ce a avut ca rezultat 
vătămarea victimei; 
— traseul pe care s-a deplasat victima după ce asupra sa au fost 
exercitate violențele până la locul unde a fost găsită; 
— locul în care a fost descoperită victima; 
— itinerarul parcurs de făptuitor pentru a părăsi locul faptei. 


Examinarea criminalistică a locului faptei şi a persoanei vătămate se 
execută după regulile arătate la cercetarea la fața locului în cazul omorului şi 
are ca scop descoperirea următoarelor: 

— instrumente sau obiecte folosite pentru producerea vătămărilor — 

cutit, topor, ciocan, furcă, ciomag, armă de foc, piatră ş.a.; 

— substanţe folosite în acelaşi scop; 

— urme ale făptuitorului, cum ar fi cele de natură biologică – sânge, 
fire de păr, resturi de țesut organic, urme de încălțăminte, urme 
plantare, urme papilare sau urme lăsate de alte рагі ale corpului 
uman; 

— urme ale instrumentelor sau substanţelor folosite, rămase ре 
diverse suporturi; 

— urme ale mijloacelor de transport ş.a. 


Pe corpul victimei trebuie evidenţiate leziunile existente sub aspectul: 
naturii, formei, culorii, zonei anatomice pe care se află, care, coroborate cu 
urmele descoperite pe îmbrăcămintea victimei şi cu cele găsite în câmpul 
infracțiunii, pot explica mecanismul producerii vătămărilor, acţiunile sau 
inacţiunile victimei şi ale făptuitorului. 

Examinarea făptuitorului, evidenţierea urmelor infracțiunii pe corpul, cât 
şi pe îmbrăcămintea acestuia, contribuie la aprecierea împrejurărilor în care a 
fost săvârşită infracțiunea, la demonstrarea provocării, a legitimei apărări etc. 

Leziunile descoperite, urmele existente pe îmbrăcămintea victimei şi a 
făptuitorului trebuie fixate şi ridicate cu ajutorul fotografiei metrice color. 


b) Constatarea  medico-legală,  constatările şi expertizele 
criminalistice 

Constatarea medico-legală se constituie într-o activitate urgentă, în 
raport de concluziile specialiştilor stabilindu-se încadrarea juridică a faptei. 

Atunci când au fost produse vătămări care necesită pentru vindecare 
îngrijiri medicale de cel mult 20 de zile, fapta constituie infracţiune de loviri şi 
alte violenţe, iar dacă necesită cel mult 60 de zile va fi vătămare corporală. 

Fapta prin care au fost pricinuite vătămări care necesită pentru 
vindecare îngrijiri medicale mai mult de 60 de zile sau a produs vreuna din 
următoarele consecințe: pierderea unui simţ sau organ, încetarea funcţionării 
acestora, о infirmitate permanentă fizică ori psihică, sluţirea, avortul ori 
punerea în primejdie a vieţii persoanei, constituie infracţiunea de vătămare 
corporală gravă. 


Constatarea medico-legală are sarcina de a lămuri: 

— existența sau inexistența leziunilor pe corpul victimei ori al 
făptuitorului; 

— natura vătămărilor corporale constatate; 

— mecanismul de producere a leziunilor, obiectele sau acțiunea care 
a produs vătămarea, numărul loviturilor aplicate, direcţia aplicării 
acestora; 

— vechimea leziunilor constatate, în raport de care se va putea 
aprecia concordanța între data săvârşirii faptei şi declarațiile 
victimei, putându-se demasca eventualele înscenări ale acestora; 

— numărul de zile de îngrijiri medicale necesare pentru vindecare; 

— alte date necesare stabilirii împrejurărilor săvârşirii faptei, ca 
existența unor leziuni specifice reacţiilor de autoapărare, de 
sinucidere ş.a. 


Medicului legist trebuie să i se ofere posibilitatea să examineze atât 
persoana vătămată, îmbrăcămintea acesteia, cât şi instrumentele folosite la 
comiterea faptei. 

În raport cu instrumentul folosit şi regiunea vătămată, medicul legist 
poate aprecia pericolul la care a fost expusă victima prin fapta săvârşită şi, pe 
această bază, să ofere organului de cercetare penală criterii pentru o corectă 
încadrare juridică a faptei — vătămare corporală, vătămare corporală gravă, 
tentativă de omor, loviri sau vătămări cauzatoare de moarte. 

Constatarea medico-legală poate face aprecieri şi asupra stării psihice 
a persoanei examinate. 

În raport cu urmele şi mijloacele materiale de probă descoperite la locul 
faptei, ori cu ocazia desfăşurării altor activităţi de urmărire penală pot fi dispuse 
diverse genuri de constatări tehnico-ştiinţifice sau expertize criminalistice: 

— constatarea tehnico-ştiinţifică sau expertiza dactiloscopică pentru 

examinarea urmelor papilare; 

— constatarea tehnico-ştiinţifică sau expertiza traseologică, în cazul 

urmelor de încălțăminte, al urmelor lăsate de instrumente ori al 
urmelor lăsate de mijloacele de transport; 

— constatarea їеһпїсо-$їїїпїїйса sau expertiza biocriminalistică, pentru 
stabilirea naturii şi a persoanelor de la care au provenit urmele de 
natură biologică; 

— constatarea tehnico-ştiinţifică sau expertiza chimică, în vederea 
stabilirii compoziţiei chimice a diferitelor substanţe utilizate pentru 
vătămarea integrităţii corporale sau a sănătății; 

— constatarea tehnico-ştiinţifică sau expertiza balistică, pentru 
examinarea urmelor produse cu arme de foc; 

— constatarea tehnico-ştiinţifică sau expertiza grafoscopică/grafică se 
dispune în cazurile în care acţiunile sau inacţiunile făptuitorului au 
fost precedate de înscrisuri cu caracter ameninţător. 


La dispunerea şi folosirea rezultatelor constatărilor tehnico-ştiinţifice 
sau expertizelor criminalistice trebuie respectate normele procesuale penale şi 
de tactică criminalistică cunoscute — dispunerea pe bază de rezoluție motivată, 
mai întâi cele nedistructive, apoi cele distructive, aprecierea concluziilor se 
face în coroborare cu celelalte probe şi mijloace de probă administrate în 
cauză etc. 


с) Elaborarea ipotezelor şi formarea cercului de bănuiţi 

Elaborarea ipotezelor presupune un proces complex şi constituie o 
pârghie hotărâtoare în activitatea de identificare a autorilor, direcţionând pe 
piste concrete ansamblul măsurilor ce se vor întreprinde. 

În raport de concluziile la care s-a ajuns privind modul de operare şi 
mobilul faptei, precum şi ipotezele formulate, se determină categoriile de 
persoane din care vor fi nominalizate acelea care se includ în cercul de bănuiți. 
Această activitate trebuie să se bazeze pe criterii specifice, scoase în evidenţă 
de practică şi aplicate în raport cu particularităţile fiecărui caz, după cum 
urmează: 

— concluziile  constatărilor  tehnico-ştiinţifice $1 expertizelor 
criminalistice formulate pe baza examinării urmelor şi a mijloacelor 
materiale de probă ridicate din câmpul infracţiunii, care pot indica 
sexul autorului, semnalmente, grupa sanguină, profilul genetic, 
caracteristici ale mersului, profesia, obiceiuri, identitatea ş.a.; 

— indiciile oferite de folosirea câinelui de urmărire — traseul autorului 
la venirea sau retragerea de la locul faptei, obiecte abandonate, 
posibilitatea identificării unor martori etc.; 

— concluziile medico-legale rezultate din examinarea victimei — 
poziția agresorului față de victimă, numărul şi intensitatea 
loviturilor, caracteristicile agenţilor vulneranți folosiţi; 

— unele date semnificative din ambianța locului faptei, din care ar 
putea rezulta cunoaşterea victimei de către autor anterior 
agresiunii, relaţiile victimei cu autorul, caracterul premeditat sau 
spontan al evenimentului etc.; 

— datele şi informaţiile privind elemente cunoscute ca având 
comportament agresiv, văzute în apropierea locului faptei sau care 
nu-şi pot justifica timpul din perioada critică; 

— persoanele cu comportament schimbat sau suspect după 
săvârşirea faptei; 

— persoanele care corespund semnalmentelor stabilite în urma 
activităților desfăşurate sau indicate de victimă ori martori; 

— persoanele care au părăsit nejustificat localitatea după eveniment; 

— persoanele despre care există date că fac cheltuieli nejustificate 
sau au fost semnalate că posedă, au posedat ori valorifică bunuri 
ori valori din cele sustrase, precum şi instrumente din categoria 
celor folosite la săvârşirea faptei; 

—  repetabilitatea unor aspecte ale modului de operare la mai multe 
cazuri din evidenţă în care există persoane bănuite ş.a. 


Cunoscând că infracțiunile contra vieţii, sănătăţii şi integrităţii persoanei 
se împletesc, deseori, cu alte infracțiuni sau sunt rezultatul acţiunii unor 
persoane cu afecțiuni psihice, cercul de bănuiţi poate fi completat cu elemente 
cunoscute în evidenţele poliției cu modurile de operare specifice acestor genuri 
de infracţiuni sau în evidenţele unităţilor sanitare de profil. 

La determinarea cercului de bănuiţi, în fiecare caz, este important să se 
analizeze temeinic toate datele care motivează includerea lor în rândul 
suspecţilor, pentru a nu introduce în verificări persoane străine de cauză, ceea 
ce ar conduce la încălcarea nejustificată a libertăţilor cetăţeneşti şi la irosirea 
timpului cu activităţi inutile. 


d) Activitățile investigative şi de cercetare pentru descoperirea 
autorilor 

Aceste activităţi urmăresc obţinerea de date şi informaţii de natură să 
ducă la identificarea autorilor, martorilor şi a mijloacelor materiale de probă, 
altele decât cele ridicate cu ocazia cercetării la fața locului, prin metode şi 
mijloace specifice şi sunt orientate către victimă şi persoanele din cercul de 
bănuiți. 

Despre victimă, prin investigaţii şi cu ocazia cercetărilor, trebuie să se 
obţină date privind: 

—  antecedentele penale, contravenţionale sau medicale; 

prezența şi activitatea victimei până la săvârşirea infracţiunii; 
mişcarea sa în timp şi spaţiu, anterior producerii evenimentului, 
stabilirea itinerarului parcurs şi interferențelor се au avut loc ре 
acest traseu; 

cercul de relaţii, apropiate sau mai îndepărtate, ale victimei — 
familie, serviciu, distracţii, afaceri, relaţii extraconjugale еїс.; 
conflictele recente sau mai vechi, ale victimei, determinate de 
neînțelegeri familiale, de natură patrimonială, gelozie ori răzbunări, 
incidentale etc.; 

concepţia şi modul de viață ale victimei, materializate în preocupări, 
atitudini, caracter, temperament, comportare în familie şi societate, 
vicii evidente sau ascunse, obiceiuri, credințe religioase, 
manifestarea unor afecțiuni psihice $.а.; 

localităţile în care se deplasa, legăturile de acolo şi natura 
acestora; 

bunurile de valoare, colecţiile pe care le-a posedat ori i-au dispărut, 
zvonuri colportate cu privire la deținerea unor sume de bani sau 
bunuri importante; 

persoanele cărora victima li se confesa şi ar putea relata despre 
eventualele conflicte, ameninţări ş.a. 


Un scop important în direcționarea acestor activități îl prezintă 
clarificarea problemelor confuze, a contrazicerilor, a unor situaţii neverosimile. 
În acest sens, atunci când este cazul, se va proceda la supravegherea 
legăturilor intime, apropiate ale victimei, urmărindu-se punerea în evidenţă a 
unor aspecte mai puţin cunoscute — afaceri, legături dubioase, vicii ascunse 
etc. Pentru această activitate vor fi folosite mijloacele activităţilor informative. 

În strânsă legătură cu problematica victimei, şi la fel de valoroase 
pentru soluționarea cazurilor, sunt datele şi informaţiile privind persoanele din 
cercul de bănuiţi. În general, acestea trebuie să se refere la: 


situația personală — stare civilă, sănătate, temperament, familie, 
profesie, antecedente penale, obiceiuri, vicii ş.a.; 

anturajul, persoane mai apropiate, în care are multă încredere; 
situațiile conflictuale; 

interesele particulare sau de altă natură; 

relaţiile cu victima şi natura acestora; 

prezența acestora la locul evenimentului şi în perioada de timp 
probabilă săvârșirii faptei; 

comportamentul schimbat sau suspect după data evenimentului; 

obiecte de îmbrăcăminte de tipul celor semnalate de martori ori 
încălțăminte cu caracteristici ce puteau crea urmele descoperite şi 
ridicate de la fața locului; 

țigările pe care le fumează dacă sunt de tipul celor găsite cu ocazia 
cercetării la fața locului, eventual procurarea în secret, pentru 
analiza în laborator a unor resturi de ţigări fumate de acesta; 

dacă deţine sau a posedat agenţi vulneranțţi de tipul celor indicaţi 
de examinarea medico-legală ca fiind folosiţi la agresiune ori bunuri 
din cele dispărute de la victimă; 

dacă la locul său de muncă se găsesc obiecte sau materiale de 
genul celor utilizate la săvârşirea faptei; 

dacă şi-a confecţionat, procurat din comerţ sau din alte surse astfel 
de obiecte sau materiale, substanţe toxice ş.a.; 

activitățile desfăşurate, care, în contextul cazului în cercetare, pot fi 
acceptate ca acte pregătitoare pentru săvârşirea faptei; 

dacă după comiterea faptei a apărut cu leziuni, vestimentaţie ruptă 
sau pătată de sânge ori alte substanţe, dacă a spălat sau dus la 
spălătorie astfel de obiecte. 

Capitolul IX 
PLANUL DE INVESTIGARE ŞI CERCETARE ÎN 
CAZURILE DE OMOR SAU VĂTĂMĂRI CORPORALE 


Planul de investigare şi cercetare în cazurile de omor 


Pe baza datelor obţinute în urma cercetării la fața locului, ascultării 
tuturor persoanelor care se aflau la locul comiterii faptei, a martorilor care 
cunosc date despre victimă şi relaţiile acesteia, despre activitățile sale ori 
despre făptuitori sau persoanele suspecte, precum şi pe baza datelor rezultate 
din investigaţiile desfăşurate se va proceda la întocmirea planurilor de 
investigare şi cercetare sau a notelor de sarcini. Planurile de investigare şi 
cercetare se întocmesc în cauzele în care autorii nu au fost identificaţi, dosare 
ce privesc infracţiuni cu un pericol social ridicat sau cauze complexe şi trebuie 
să prevadă, „în mod obligatoriu, ipotezele de lucru, cercurile de suspecți, 
mijloacele, metodele şi activităţile ce se vor întreprinde de către poliţiştii 
desemnaţi şi termenele de executare.”** 


39 Ordinul Comun al M.A.I. nr. 178/13.08.2009 şi P.Î.C.C.J. пг. 1094/С/04.08.2009 privind 
înregistrarea şi evidența cauzelor penale cu autori neidentificaţi – Anexa 2. 

Pentru celelalte infracţiuni cu un pericol social redus se întocmesc note 
de sarcini care vor cuprinde activități specifice ce urmează a fi executate 
pentru identificarea autorilor. 

În planurile întocmite pentru fiecare din situațiile prezentate vor fi 
prefigurate direcţiile în care vor fi orientate verificările ulterioare ce se vor 
întreprinde în cauză. Astfel, aceste direcţii vor avea la bază elaborarea 
ipotezelor/versiunilor pentru care vor fi avute în vedere şi următoarele date: 

— datele rezultate cu ocazia cercetării Іа fața locului; 

— timpul şi locul săvârgşirii infracţiunii; 

— mobilul şi modul de operare folosit de infractori; 

— indiciile rezultate din folosirea câinelui de urmă, locul pe unde a 

intrat autorul şi direcţia în care a plecat; 

— date din audierea victimei, a martorilor sau a altor persoane; 

— datele şi informaţiile rezultate din investigații; 

— informațiile obținute de la surse; 

— concluziile constatărilor şi expertizelor efectuate cu privire la urme 

şi alte mijloace materiale de probă; 

— concluziile constatărilor şi expertizelor medico-legale, criminalistice 

sau de altă natură. 


lpotezele elaborate în fiecare cauză, bazate, după cum am arătat, ре 
toate datele şi informaţiile existente în dosar până la acel moment, conduc la 
stabilirea cercului de suspecți, care va fi alcătuit din persoane despre care se 
poate aprecia că ar fi putut săvârşi fapta. Astfel, între versiunile de anchetă şi 
cercul de suspecți există o strânsă legătură care va continua pe parcursul 
cercetărilor. 

În funcţie de fiecare caz în parte, vor fi avute în vedere mai multe 

criterii, în momentul întocmirii cercului de suspecti: 

— persoane care corespund din punct de vedere al mobilului faptei; 

— persoane cu antecedente penale, cunoscute cu acelaşi mod de 
operare; 

— persoane din anturajul victimei sau al membrilor familiei acesteia; 

— persoane care nu pot justifica timpul critic, nu au un alibi solid; 

— persoane care şi-au modificat comportamentul devenind suspect, 
sau au avut un comportament suspect cu ocazia cercetării locului 
faptei în sensul că au manifestat un interes nejustificat față de 
ancheta desfăşurată; 

— persoana la care s-a oprit câinele de urmă sau persoana la locuința 
căreia s-a oprit; 

— persoane semnalate că dețin sau au valorificat bunuri 
asemănătoare cu cele sustrase. 

Pentru fiecare din ipotezele elaborate vor fi prevăzute activităţile 

necesare verificării lor. 

În scopul verificării, în afara metodelor şi mijloacelor muncii informativ- 
operative vor fi prevăzute activităţi ca: 


interpretarea şi exploatarea complexă a tuturor urmelor şi 
constatărilor de la fața locului; 

întocmirea portretului robot şi difuzarea acestuia; 

folosirea poligrafului pentru detecția comportamentului simulat; 
urmărirea bunurilor care au fost sustrase de autor; 

urmărirea şi descoperirea instrumentelor, arme de foc, obiecte 
tăietoare,  înțepătoare, corpuri contondente etc., folosite la 
săvârşirea faptei; 

verificarea activităţilor desfăşurate de victimă înainte de a fi ucisă; 
stabilirea relaţiilor victimei şi verificarea activităţilor acestora; 
verificarea activității fiecărui suspect inclus în cercul de bănuiţi prin 
investigații, identificarea şi ascultarea unor martori; 

identificarea şi ascultarea persoanelor care cunosc date despre 
activităţile desfăşurate de suspecți în perioada critică; 

cercetarea infractorilor cunoscuţi cu mod de operare, arestaţi în 
altă cauză; 

efectuarea de verificări conspirate, pânde, supravegheri, percheziţii 
domiciliare sau informatice, ridicări de obiecte şi înscrisuri şi alte 
măsuri operative care pot conduce la identificarea făptuitorilor şi 
probelor de vinovăţie; 

verificări în evidenţele poliţiei; 

prezentarea albumelor foto cu infractori cunoscuți sau fotografiile în 
format electronic din Imagetrak; 

vizionarea imaginilor înregistrate de camerele de supraveghere 
identificate la locul faptei sau în zonele de interes operativ şi 
preluarea celor care prezintă interes pentru cauză; 

utilizarea informaţiilor obţinute din interceptarea convorbirilor 
telefonice şi a comunicaţiilor informatice; 

dispunerea unor noi constatări sau expertize medico-legale; 
dispunerea unor noi constatări tehnico-ştiinţifice sau expertize 
criminalistice; 

întocmirea unor analize operaţionale şi a unor hărţi relaţionale си 
privire la suspecți, anturaj, posturi telefonice; 

investigații şi supravegheri operative prin serviciile specializate; 
exploatarea informaţiilor obținute din penitenciare sau din centrele 
de reţinere şi arest preventiv; 

schimb de date şi informaţii cu alte formaţiuni şi unităţi de poliţie; 
exploatarea informaţiilor provenite din bazele de date ale poliției 
sau ale altor instituţii de aplicare a legii. 


125 


În sprijinul activităţilor desfăşurate de organele de urmărire penală pentru 
identificarea şi prinderea autorilor, o contribuţie deosebită o pot aduce verificările şi 
exploatarea datelor şi informaţiilor rezultate din bazele de date şi aplicațiile Poliţiei 
Române, dar şi ale altor instituţii de aplicare a legii: 


1. APLICAȚII ALE POLIȚIEI ROMÂNE 


° URMĂRIȚI — evidenţa informatică a persoanelor urmărite, în temeiul legii, 
care se sustrag executării unor mandate şi sentințe penale sau altor hotărâri ale 
organelor judiciare, precum şi a celor dispărute. 

e FURT AUTO - evidenţa informatică a autovehiculelor reclamate ca furate 
din ţară, precum şi a autovehiculelor comunicate ca reclamate furate în afara 
granițelor României. 

e INTERDIT — evidenţă informatică a persoanelor împotriva cărora organele 
judiciare au dispus unele măsuri şi interdicții: interdicția de a părăsi localitatea, 
interdicţia de a părăsi ţara, interdicţia de a se afla într-o anumită localitate. 

e OBIECTE — evidenţa obiectelor furate, pierdute sau deturnate. 

• RNA (Registrul Naţional al Armelor) — gestionează o evidenţă informatică a 
armelor, deţinătorilor legali de arme şi muniții precum şi a operaţiunilor cu arme şi 
muniții. 

e EXPLOZIV — evidenţa informatică a autorizaţiilor pentru transferul 
materialelor explozive, precum şi a autorizaţiilor de tranzit al materiilor explozive. 

e ÎNCARCERAȚI — date despre ехіѕіепіа/іпехіѕіепіа persoanelor aflate în 
centrele de reținere şi arest preventiv. 

e AFIS (sistem automat de identificare a amprentelor papilare) — identificarea 
persoanelor pe baza amprentelor papilare. 

• IMAGETRAK (sistem de recunoaştere facială) — identificarea persoanelor 
pe baza imaginilor faciale, portretului robot, semnalmentelor, semnelor particulare 
şi a datelor de stare civilă. 

• CDN (sistem de identificare a persoanelor dispărute, persoanelor şi cadavrelor 
cu identitate necunoscută) — identificarea persoanelor dispărute, persoanelor şi 
cadavrelor cu identitate necunoscută, ре baza semnalmentelor şi semnelor 
particulare. 

e DACTIL – evidenţa informatică а fişelor dactiloscopice cu persoanele 
amprentate şi care se regăsesc introduse în baza de date AFIS. 

• IBIS (sistem integrat de identificare balistică) — identificarea armelor de foc 
pe baza urmelor create pe tuburi şi proiectile. 

e SNDGJ (sistem naţional de date genetice judiciare) — identificarea 
persoanelor pe baza analizei profilului genetic. 

e EAC — evidenţa accidentelor de circulaţie. 

e EPS — evidenţa proceselor-verbale de constatare a contravenţiilor săvârşite 
de posesorii permiselor de conducere eliberate de autorităţi ale altor state. 

e ASM — auto străine şi mopede. 

e METAL — evidenţa informatică a autorizaţiilor pentru detectoare de metale. 

e PROTECT – evidenţa firmelor de pază, atestatelor şi dispeceratelor de 
monitorizare. 

e SNRI – Sistemul Naţional de Raportare а Incidentelor. 

• FRAUDE BANCARE - baza de date a Direcţiei de Investigare a Fraudelor. 


II. BAZELE DE DATE GESTIONATE DE U.C.A.I. 


° EDS 

• R.I. 

• CO-DATA 

e R.T.U.P. — rapoarte de terminare a urmăririi penale 


III. APLICAȚII ALE ALTOR INSTITUȚII 


e DEPABD – evidenţa informatizată a persoanelor, permiselor de conducere şi 
paşapoartelor. 

• IGPF — evidenţa intrări/ieşiri în/din România. 

• PAŞAPOARTE - sistemul naţional ае paşapoarte simple. 

e ORI — evidenţa Inspectoratulul Român pentru Imigrări. 

• PMS.WEB — sistemul de evidență a datelor persoanelor private de libertate 
(Administraţia Naţională a Penitenciarelor). 

e EUROCRIS-PRUM — sistem de informaţii europene privind autovehiculele şi 
permisele de conducere. 

• RAR — Registrul Auto Român. 

« VAMA — baza de date a Autorităţii Naţionale a Vămilor. 

e EVIC — evidenţa infracţiunilor şi contravenţiilor. 

« DPI — baza de date comună în domeniul dreptului de proprietate intelectuală şi 
industrială. 

e SNRME - sistemul naţional de raportare şi monitorizare a evenimentelor. 

e SMI-BC — sistemul integrat de gestiune a informaţiilor pentru protejarea 
patrimoniului cultural mobil şi a bunurilor culturale mobile. 


Planurile de măsuri trebuie analizate periodic de managerii unităţilor de 
poliție; pe baza concluziilor şi măsurilor desprinse, vor fi completate cu alte ipoteze 
şi activităţi, stabilindu-se responsabilităţile, modalităţile şi termenele de executare 
până la rezolvarea completă a cauzelor. 

De asemenea, în cauzele ce privesc infracțiuni grave, de mare violenţă, 
activităţile specifice pentru descoperirea autorilor prevăzute în planurile de 
investigare şi cercetare întocmite se verifică şi se analizează de către procurorul 
care instrumentează cauza cel puţin o dată pe semestru. 

